สิ่งที่เปลี่ยนไป หลังจากไปงาน #east101 คือ

กล้าใช้คำว่า “พวกเรา” มากขึ้น
ตอนที่รู้สึกหมองๆก็คิดถึงหน้าของพวกเราทุกคน มันก็จะสดชื่นขึ้น

เหมือนเป็นสกิล passive เลย ของดีชิบหาย

ใครยังไม่อัพสกิลนี้ ไปอัพได้ที่ #north101 นะครับ

คนหล่อไม่ได้โม้จีจีนะ ^3^

#siamstr
#north101


ผมยังแอบคิดถ้าจัด meetup ช่วง all time high จะมีโจรดักปล้นรึป่าว


nostr:note126yd45h36rllqdq0kravzxvwjzrvc4ylx2fykh3ja0lrawslrr0sqrw3fc

ตอนที่ฟังไลฟ์พี่ของพูดถึงงาน btc indonesia ผม(เหมือนจะ)เข้าใจประเด็นที่บอกว่าการไปงานที่มีแต่ bitcoinner มารวมกันและพูดคุยกันเรื่อง bitcoin เป็นเหมือนการเข้าโบสถ์ เหมือนพิธีกรรมทางศาสนา สำหรับศาสนา bitcoin

หลังจากกลับจาก #east101 ผมว่าผมเข้าใจฟิลลิ่งนั้นแล้ว มันเป็นความรู้สึกประหลาดๆที่เราอยากจะมอบให้กับผู้คนที่ยืนอยู่ตรงนั้น เราไม่แคร์ว่าใครเป็น bitcoinner แต่หากคุณเดินทางมายังศาสนาสถานแห่งนี้ เราเหล่านักบวช bitcoinner พร้อมมอบพุฒิปัญญา ความรู้แห่ง bitcoin ให้กับทุกคน

ผู้คนที่สมาทานวิธีแบบเดียวกัน ผู้คนที่เข้าถึงอะไรบางอย่างเหมือนๆกัน ศาสนาอื่นอาจเป็นเข้าถึงพระเจ้า เข้าถึงนิพพานแต่ของ ศาสนาbitcoin (ยังไม่รู้คือยังไงแน่) อาจจะใช้คำว่า ผู้ที่เข้าถึงวิธีคิดแบบ PoW V4V

ในงานผมได้คุยเรื่องงานที่ทุกคนร่วมกันแบ่งปันประสบการณ์ของตัวเองว่า earn value ด้วย PoW วิธีไหนบ้าง และได้เอาผลลัพธ์จาก PoW เหล่านั้นมันปรนเปรอกันเองในงาน #east101 (bitcoin)

พอผมคุยประเด็นนี้กับแฟน ผมคิดว่ามันน่าจะคล้ายกับที่แม่ผมที่ทำบุญนู่นนี่อยู่ตลอดเวลา หรือไปวัดหรือทำบุญ ทำพิธีกรรมทางศาสนาเพื่อ pursuit บางอย่างในใจตัวเอง

สำหรับผมการ pursuit ตัวเองภายใต้ศาสนา bitcoin (หากนิยามว่าเป็นศาสนา) มันคือการ spend sat และ ผมปะเพื่อนร่วมโบสถ์นี่แหละนะ #siamstr #siamstrOG


บนรถตู้ที่แล่นทะยานไปบนมอเตอร์เวย์มุ่งหน้าชลบุรีเพื่อไปร่วมงาน #East101 พร้อมกับสมาชิก RS อีกหลายชีวิต ผมแอบคิดอยู่เป็นระยะว่า "ถ้ารถตู้คันนี้คว่ำละก็ Bitcoin adoption ในไทยจะต้องช้าลงไปอย่างต่ำ 10 ปีแน่ๆ"

โคตรอัปมงคลเลย จนไม่กล้าแม้แต่จะเล่นเป็นมุกขำขัน อย่างน้อยก็จนกว่าทุกคนจะถึงบ้านก่อน

แต่ความตายนั่นแหละสัจธรรม

หากคุณเชื่อว่าหลักไตรลักษณ์คือสัจธรรมที่ apply ได้กับสรรพสิ่ง สักวันหนึ่งคุณจะตาย ผมจะตาย หลังจากนั้นบิตคอยน์อาจจะยังอยู่ต่อไป แต่สักวันหนึ่งบิตคอยน์ก็จะตายอยู่ดี มนุษยชาติอาจมีเงินใหม่ที่ดีกว่าหรือแย่กว่า แต่สักวันเงินนั้นจะตาย และแม้แต่มนุษยชาติก็จะล่มสลายในท้ายที่สุด

ไม่ว่าจะเป็น ณ ตำแหน่งหลักกิโลใดบนถนนมอร์เตอร์เวย์ ผมไม่มีทางรู้เลยว่าระหว่างเบียร์จิบแรกที่พัทยากับความตายอะไรจะมาถึงก่อนกัน

เช่นเดียวกับที่เราต้องมี mnemonic backup เผื่อว่า hardware wallet อาจจะพังเมื่อไรก็ได้ Bitcoin community ก็ไม่ควรมี single point of failure อยู่ที่ใครบางคนหรือแค่บางกลุ่ม

community ที่แข็งแกร่งคือ community ที่ทุกคนเป็น seed ที่จะสร้าง impact ในวิถีทางของตัวเอง ต่างคนต่างสร้าง derivation path ในรูปแบบของตัวเอง แต่เราคุยกันรู้เรื่องเพราะอยู่บน protocol เดียวกัน

ความตายที่สมบูรณ์แบบของบิตคอยเนอร์ คือความตายที่ไม่มีผลกระทบใดๆ กับบิตคอยน์เลย และจะเป็นเช่นนั้นได้ก็เพราะเราส่งมอบความเป็น seed และความสามารถที่จะ derives ออกมาเป็นผลลัพธ์อันไม่รู้จบไว้ในโลกนี้แล้ว

#BTC2023 - #Korat101 - #East101 ทุกๆ ครั้งที่เราเจอกัน เรามี seed เพิ่มขึ้นทุกครั้ง แต่มันยังไม่พอ

ตราบใดที่เหตุรถตู้คว่ำครั้งเดียวยังมีศักยภาพพอจะเหนี่ยวรั้ง Bitcoin adoption ได้ ไม่ว่าบนรถคันนั้นจะมีใครอยู่บ้าง แปลว่างานของเรายังไม่สำเร็จ

วันนี้เรายังต้องการ seed ที่จะเติบโตเป็นต้นไม้ใหญ่ แต่นั่นก็แค่ทางผ่าน สักวันหนึ่งเมื่อร่มเงาและความชุ่มชื้นปกคลุมผืนดินเพียงพอ สิ่งที่คืบคลานอยู่ข้างล่างและฆ่าไม่ตายนั้น คือเครือข่ายไมซีเลียม

และเมื่อต้นไม้ใหญ่หักโค่น แหลกสลายกลายเป็นดิน ไม่มีถ้อยคำอาลัยใดจากเครือข่ายเส้นใยราใต้ผื่นดินจะน่าพึงใจไปกว่าคำว่า...

"Tik tok, the next block"

รักนะ

#Siamstr

https://image.nostr.build/0d7f615eb593afb89a04695314ea4862b955d3183e3ee6f33b84ce4f2e2ba35e.jpg


ขึ้นอยู่กับความต้องการของตลาดในแต่ละพื้นที่มากกว่ามั้งครับ อย่างประเทศไทยคนกินวัวน้อย economy of scale ไม่มี ผลิตในปริมาณมากไม่คุ้ม แต่พอเป็นต่างประเทศหรือพวกห้างที่มีสินค้าimport เจาะกลุ่มต่างชาติในไทย ผลิตภัณฑ์เนื้อวัวทั้งแบบแปรรูปหรือแบบสด มีให้เพียบเลย


<<| " UNFIAT #Siamstr " |>>

"ถ้าไม่มี Nostr ตอนนั้นตั้มวางแผนไว้ว่าจะทำยังไง?"

พี่ปั้ม nostr:npub1jalt2rsvr9nhd7e84yp8pmzytxmcptp8u20tp5wnx4dcr8xf8resze0yfp ถามผมในคืนนั้น.. เราคุยกันถึงเรื่องผลกระทบเชิงบวกที่เกิดขึ้นเพราะ Nostr เราคุยกันเรื่องความลำบากของ RS ในการเผยแพร่ข้อมูลผ่านสื่อเมนสตรีมที่ดูจะไม่ชื่นชอบคำว่า Bitcoin หรือ บิตคอยน์ เท่าไหร่นัก..

"ในตอนนั้น.. ในหัวผมเหลือทางเดียวคือ Local คือฟิสิคัลคอมมูนิตี้ครับพี่.."

ผมตอบไปด้วยอาการกระอักกระอ่วนพอสมควร เพราะคำถามเดียวกันนี้ มีครีเอเตอร์เกือบทั้งประเทศยังหาคำตอบให้กับมันไม่ได้..

"แต่โชคดีที่ฟ้าประทาน Nostr มอบประเทศเสรีแห่งนี้ให้กับเรา.."

nostr:npub1ejn774qahqmgjsfajawy7634unk88y26yktvwuzp9kfgdeejx9mqdm97a5 จะโตไปพร้อมกับคอมมูนิตี้ ถ้าผมยัดแนวคิดเฟียตๆ เข้าไปในหัวแทนก้อนไขมันสมอง วันนี้ผมก็คงจะทุ่มยิงแอด สร้างแคมเปญการตลาดปั้นแบรนด์กันเอิกเริก ซึ่งสุดท้ายผมอาจจะโตขึ้นมาแบบปลอมๆ แต่คอมมูนิตี้ของเราไม่ได้ประโยชน์อะไรเลย.. ไม่เกิดคุณค่าอะไรทั้งสิ้น

กลับกัน.. หากผมมองหาแนวร่วม เพื่อลุกขึ้นมาผลักดันคอมมูนิตี้ของเราร่วมกัน.. ช่วยกันเผยแพร่ ป้ายยาส้มอย่างถูกวิธีกันคนละไม้คนละมือ หากเราสามารถเชื่อมต่อถึงกันบนโลกความจริงได้ พลังในการผลักดันของพวกเราก็จะอยู่นอกเหนือกฏเกณฑ์ของโลกอินเตอร์เน็ตไปไกลอย่างแน่นอน.. และใช่ RS จะขึ้นเรือโนอาห์ลำเดียวกันไปกับทุกคนในคอมมูฯ

พี่ปั้มจ้องมาที่ผม ทำคิ้วขมวด มือไม้เริ่มสั่น คงกำลังครุ่นคิดถึงสิ่งที่ผมพึ่งพูดออกไป

"ตั้มก็เลย..."

"ผมก็เลยผลักดันให้เกิด Local meetup นี่คือสิ่งที่จะเชื่อมพวกเราเข้าด้วยกันได้โดยธรรมชาติ สิ่งที่ผมคาดหวัง คือมีตอัพในแบบของเราจะเป็นเพียง "โปรโตคอล" ที่สามารถเกิดขึ้นที่ไหนก็ได้ โดยไม่จำเป็นต้องรอให้ RS ออกตัวเป็นเจ้าภาพ.. แบบที่เอ็ม nostr:npub1r27yp3vmr53gx9z2ltzxt8pah07p5xext2u7eeeg5zs5cmxkpeqst2hxu8 ได้ทำไปที่โคราช และแบบที่พี่ปั้มเอง กับพี่แชมป์ nostr:npub16unl8g9ucanlpfvp94sdjdv2f4mukm2ywmgrywnrfdgt98qwrrdq0qcn35 ได้ทำให้เกิดขึ้นที่นี่.." (และคุณ nostr:npub1y3y2vmmw00a9tftxh0mpvz5z5xd9ey28q93flwcj93zaaquzjmys4amlsw ที่กำลังเริ่มก่อหวอดขึ้นที่เชียงใหม่)

"ผมไม่คิดว่าสิ่งนี้จะเกิดขึ้นได้ไวปานนี้ แต่นั่นแหละ มันคืออานุภาพของ Nostr เมื่อมีทุ่งม่วง อะไรๆ มันก็ง่ายขึ้น.."

"งั้นแปลว่างานที่โคราช ก็..."

"ต่อให้มีแค่ 2 คน ผมก็จะจัดมันขึ้นให้ได้อยู่ดี.."

เราถกกันต่อเกี่ยวกับยุทธศาสตร์ในหัวผมอีกนานพอสมควร (ซึ่งเยอะกว่านี้มาก) พี่ปั้มเริ่มค่อย ๆ เข้าใจในความมุ่งมาดปรารถนาทั้งหมดที่ผมมี เริ่มเห็นทิศทางของสิ่งที่ RS กำลังคาดหวัง

ผมย้ำให้ทุกคนที่นั่งล้อมวงสนทนาอยู่ตรงนั้น เข้าใจให้ชัดตรงกันว่า.. แม้ทั้งหมดจะให้ประโยชน์บางอย่างกับผมหรือ RS แต่ประโยชน์สูงสุดที่จะเกิดขึ้นนั้น มันเกิดกับคนในคอมมูนิตี้ของเรา กับคนที่เหลือในรัฐเน่าๆ ของเราต่างหาก...

ทุกคนค่อยๆ พยักหน้ากันเบาเบา คงกำลังพยายามไล่ตามสิ่งที่พึ่งผมเปิดเผยออกไป บรรยากาศจึงเกิด Dead Air ขึ้นชั่วขณะ ผมเชื่อว่าทุกคนคงจะมีบางจุดในใจที่ยังคงคลางแคลงเจตนาของผมอยู่ มันจะเป็นไปได้อย่างไรที่ผมจะเสียสละชีวิตเพื่อทำเพื่อคนอื่นมากกว่าทำเพื่อตัวเอง มันไม่น่าจะมีใครทำแบบนั้น..

"UNFIAT.. เราจะ UNFIAT ให้กับลูกหลานของเรา.."

ไม่ว่ากระบวนการมันจะออกมาเป็นแบบไหน แต่เป้าหมายสูงสุดของผมก็คือการ UNFIAT ให้กับ Next generation

ผมยังคงย้ำต่อไปว่า.. Bitcoinization จะไม่เกิดขึ้นได้ง่ายๆ ภายในรุ่นของเรา เพราะมันมีไดโนเสาร์อยู่เต็มไปหมด มันมีพวก Elite ที่ไม่ต้องการให้พวกเรานั้นได้ผุดได้เกิด และผมจะไม่เสียเวลาพาพรรคพวกไปลงสนามรบ ที่ผมเองก็เห็นมองเห็นเพียงแค่ประตูแพ้

แต่สำหรับรุ่นใหม่..

ที่ถ้าหากพวกเขาได้สมาทานหลักการแนวคิดบิตคอยน์กันไปตั้งแต่เด็ก สิ่งนี้จะเป็นไปได้อย่างแน่นอนเมื่อเพื่อเค้าเริ่มเติบโตขึ้นมา

แต่เด็กๆ จะลำบากในการเข้าถึงมันเอง พวกเราต้องช่วยกันส่งต่อคุณค่าไปให้พวกเขา..

มันต้องมีใครสักคนที่ลุกขึ้นมาหยุดวงจรอุบาทว์ทั้งหมดนี้ หยุดด้วยวิถีทางอ้อม ๆ อันชาญฉลาด ผมจะไม่บอกว่ามันคือผม เพราะนี่คือเรื่องของทุกคนที่จะเต็มใจเสียสละร่วมกัน

มันง่ายที่จะปล่อยทุกอย่างให้มันดำเนินต่อไปแบบเลยตามเลย ซึ่งหากเป็นเช่นนั้นมันก็แปลว่า.. เรากำลังเลือกที่จะทน เลือกจะมองข้าม และปล่อยให้ลูกหลานไปเผชิญชะตากรรมของตัวเอง ทั้งๆ ที่เราก็รู้ว่าเราจะทำบางอย่างได้อย่างนั้นเหรอ?

คุณจำความรู้สึกตอนที่คุณเริ่มตื่นรู้กันได้ไหม?

คุณเจ็บปวดยังไง หัวเสียยังไง โมโหยังไง ทุกข์ทนกับอะไร? คุณจะส่งต่อสิ่งนี้ไปให้กับลูกหลาน หรือคุณอยากจะมอบ Legacy ที่ดีกว่าให้พวกเขา?

ในคืนนั้น.. ด้วยฤทธิ์แอลกอฮอล์ มันทำให้อารมณ์ของผมชักจะพลุ่งพล่าน คำพูดของผมคงจะเต็มไปด้วย emotional ผมพยายามย้ำให้ทุกคนในวงเห็นว่า สิ่งที่ผมพูด มันเป็นคนละเรื่องเดียวกันกับการออม มันอยู่นอกเหนือจินตนาการของการแค่ถือบิตคอยน์ หรือเพียงแค่รวยมั่งคั่งเพราะบิตคอยน์

พี่ปั้มเริ่มเข้าใจคุณค่าและความสำคัญของงานมีตอัพมากขึ้นในคืนนั้น...

บรรยากาศ ความสนุกสนาน และความสัมพันธ์ในงาน เป็นผลพลอยได้ที่โคตรล้ำค่า แต่เจตนาเบื้องหลังที่แท้จริง คือ ผมต้องการพลัง.. พลังของผู้คน

อ.พิริยะ ได้ทำหน้าที่ของท่านอย่างเต็มที่ เราจะรีดเค้นอะไรไปมากกว่านั้นจากเขาได้อีก? ผม และน้องๆ ในทีม RS ก็มีกันเพียงแค่หยิบมือเดียว พลังขับเคลื่อนไปสู่เป้าหมายนั้นของพวกเราเองนั้น คงต้องรอให้ตายแล้วกลับมาเกิดใหม่อีกสัก 3 ชาติถึงจะทำได้สำเร็จ

การร่วมมือกัน การสร้างเครือข่ายไมซีเลียม ที่กระจายกันออกไปแบบ Decentralized ต่างหากที่มันจะยั่งยืน

ไม่มีจุดตาย แข็งแกร่ง คงทน ยากจะถูกโค่นล้ม

และเมื่อผ่านจุดที่เครือข่ายกระจายศูนย์ของพวกเราเชื่อมต่อถึงกันได้หมดแล้ว เราจะสามารถแทรกซึมไปได้ทั่วทุกหนแห่ง เพื่อจะส่งต่อความรู้และคุณค่าไปสู่ชุมชนฟิสิคัล นั่นเป็นเรื่องในอนาคตที่มันควรจะเกิดขึ้น แต่มันจะอยู่ในบทท้ายๆ ของความฝันทั้งหมด

เอาใกล้ๆ และทำได้ง่ายสำหรับพวกเราทุกคนก่อน และพวกเราจะเริ่มต้นมันได้ทันที

ก็คือการเข้าร่วมในงานมีตอีพ #north101 หรืองานอื่นๆ ที่กำลังจะเกิดขึ้นเองอย่างออแกนิกในทุก ๆ ที่ ตามกำลัง ตามความสะดวกใจ

เพื่อที่เราจะทำความรู้จักกัน เพื่อปลดปล่อยไอเดียของเราให้แก่กัน ผสานคุณค่าของกันและกัน ผนึกกำลังช่วยกันทำ เพื่อไปสู่เป้าหมายอันยิ่งใหญ่แต่ไม่ไกลเกินฝันของพวกเราทุกคน

UNFIAT อนาคต, ปลดแอกความสุข

มันไม่ใช่แค่เดินไปป้ายยาส้มหรือแนะนำให้ถือบิตคอยน์ สำหรับผมมันคือทุกเรื่องที่มันได้ถูกระบบ FIAT ครอบงำไปหมดแล้ว

"มันง่ายพี่... ถ้าแค่ผมจะสมาทานบิตคอยน์ ออมแล้วถือมันไว้ยาว ๆ keep privacy ของตัวเองไว้ ไม่สนหินสนแดด... แล้วพี่คิดว่ามันจะมีวันที่ผมได้มานั่งคุยกับพี่ตรงนี้ไหมล่ะ?"

"พี่เอาด้วย!"

พี่ปณัยกล่าวออกมาด้วยแววตาอันแสนมุ่งมั่น และเหมือนจะมีความสนุกปนๆ อยู่ในนั้นด้วย

"ทุกคนที่นี่.. คือทีมงานเดียวกัน เป็นส่วนหนึ่งของแผนที่สำคัญไม่ต่างจาก RS ในหัวผมไม่ได้มีแค่ RS ผมมีทุกๆ คน หากใครมีไอเดียดีๆ อยากทำอะไรที่จะมอบคุณค่าให้กับสังคม บอกผมได้เลย ผมจะทำทุกอย่าง หาวิธีเพื่อจะซัพพอร์ตเท่าที่ได้ ผมอยากให้คุณค่าพวกนั้นมันเกิดขึ้นจริงๆ"

---

ผมจำบทสนทนาในคืนนั้นได้เพียงแค่บางส่วน และที่ผมถ่ายทอดออกมานี้ มันก็คงไม่เป๊ะไปทุกประโยค แต่ผมจำได้เสมอ ว่าผมนั้นคิดอะไร คาดหวังอะไร ผมมีเป้าหมายอะไร

ดังนั้น.. ถึงจะพูดอีกสักสิบครั้ง ยังไงมันก็คงจะพูดสคริปต์เดียวกันไปตลอดไม่ได้

แต่หัวใจสำคัญมันจะยังคงเป็นเรื่องเดิมอยู่เสมอ..

คือ.. "ผมอยากจะ UNFIAT"

---

nostr:nevent1qqspfh4xdkgjlwv755dd8puue8dajzhv324d4r0la822v3pg0l9xakqpzamhxue69uhhyetvv9ujuumfv9khxarj9e3k7mgzyrtj0uaqhnrk0u99sykkpkf43fxh0jmdg3mdqv36vd94pv5upcvd5qcyqqqqqqgpn48fh

nostr:nevent1qqstlf8frmqu86a808j8yzv0w44cjv6rlj7nthsqlp9r990qrdkzruqpzamhxue69uhhyetvv9ujuumfv9khxarj9e3k7mgzyqjy3fn0deal54d9v6alv9s2s2se5hy3guqk98amzgkyth5rs2tvjqcyqqqqqqgp8ruz4


คนที่ยืนอยู่ตรงนั้นหน้าคุ้นๆนะครับ ใช่คนที่ถอดเสื้อ ลื่นล้มรึป่าว


คืนวันก่อน
ลูกสาวบอกว่าอยากดูหนังกินป๊อปคอร์น
ทีแรกเรานึกว่าอยากไปโรงหนัง

ป่าวเลย ลูกสาวบอกว่า พรุ้งนี้จะมีแข่งบาส
สีไหนได้ที่1 เค้าจะให้เข้าไปดูหนังที่โรงหนังของโรงเรียนและแจกป็อปคอร์นให้กินด้วย
หนูจะพยายามเล่นให้เต็มที่เลย

และแล้ววันแข่งขันก็มาถึง
สีมีทั้งหมด 4 สี เจอกันทุกสี สีละ 2 ครั้ง รวมทั้งหมด 6 แมตซ์

สนามมี 2 สนาม แข่งพร้อมกัน
แต่ละสีไม่มีโค้ช(กรรมการแต่ละสนามจะเป็นคนผลัดเด็กลงเล่นให้)
กรรมการแต่ละสนามมี 1 คน
ไม่มี score board
คนจดผลการแข่งขันมี 1 คน อยู่หน้าห้องน้ำซึ่งห่างจากสนามประมาณนึง

ทุกครั้งที่จบแต่ละแมตช์ กรรมการในสนามจะให้เด็กๆทั้ง 2 ทีม วิ่งไปบอกผลการแข่งขันกับอาจารย์ที่นั่งรอจดผลอยู่ที่บอร์ด

ผ่านไป 5 แมตซ์ ผมที่เฝ้าดูการแข่งขันของสีเขียวมาตลอด
“เห็นว่าสีเขียวชนะไป 4 เสมอ 1”
ในใจผมเตรียมดีใจกับลูก เลยเดินไปดูบอร์ดผลคะแนน ปรากฏว่า
“สีเขียวชนะ 4 แพ้ 1”
ผมสงสัยอยู่ในใจมาก แต่ผมก็ไม่ได้เข้าไปยุ่งอะไร

พอจบทั้ง 6 แมตช์ ผลปรากฏว่าสีเขียวได้ที่ 2 โดยห่างจากสีชมพูที่ได้ที่ 1 แค่ 1 คะแนน

หลังจากนั้นเด็กๆก็ถูกต้อนให้ไปเรียนกันต่อ

ก่อนเข้านอนวันนั้น ผมได้คุยกับลูกเกี่ยวกับเรื่องราวที่เกิดขึ้น

ลูกบอกว่าแมตช์ที่ 3 (สีเขียว vs สีชมพู)
สีชมพู มีคนพูดโกหกบอกว่าทีมตัวเองชนะ
(ผมจำได้ผมดูอยู่ตลอด แมตช์นี้เสมอกันไม่มีใครชู๊ตลงเลย)

เค้าอาจจะจำผิดหรือปล่าว แบบสับสนเลยบอกผลผิดงี้

ป่าวป๊า คนนี้เค้าโกหกอยู่เป็นประจำอยู่แล้ว

แล้วหนูได้บอกอาจารย์ไปไหมว่า มันไม่จริง

หนูกับเพื่อนบอกว่า เราเสมอกัน แต่อาจารย์เค้าไม่เชื่อพวกหนู

แล้วทำไมหนูคิดว่าอาจารย์เค้าถึงไม่เชื่อหนูละ

ก็อาจารย์เค้าอยู่สีชมพูอ่ะป๊า

มาถึงจุดนี้ ผมบอกกับลูกว่า
ไม่เป็นไรนะลูก เราได้ทำส่วนของเราไปอย่างดีที่สุดแล้ว

ในชีวิตของพวกผู้ใหญ่รวมถึงป๊าด้วย มันก็มีเรื่องแบบนี้เต็มไปหมด ป๊าเคยเจอมาเป็นร้อยครั้งแล้ว

ถ้าเราจัดการกับสภาพจิตใจเราได้ เราก็จะผ่านเรื่องนี้ไปได้
อย่าไปยึดมั่นถือมั่น มันจะเป็นทุกข์
หนูลองฝึกยอมรับสิ่งที่เกิดขึ้นตามความเป็นจริงดู ในอนาคตหนูก็จะได้เจอกับเหตุการณ์แบบนี้อีก จะได้รับมือกับความรู้สึกของตัวเองได้

แล้วหนูอยากได้อะไรเป็นรางวัลละ ลองไปคิดดูนะ แล้วมาบอกป๊า เด๋วป๊าซื้อให้ เพราะหนูตั้งใจเล่นอย่างเต็มที่แล้ว

และผมก็กอดกับลูก

ผมรู้สึกว่าวันนี้แกได้เติบโตขึ้นไปอีกนิดนึงแล้ว ดีใจด้วยนะลูก^3^

ปล สีชมพูไม่มีอยู่จริงนะครับ ผมสมมุติขึ้นมาไม่ได้อยากกล่าวหาใคร

#siamstr https://image.nostr.build/c9e92c36e95e88a6f66c87ffe274b0f1c0c8c0dc96f6043ca4a993b83eef2104.jpg https://video.nostr.build/ed7d495a403a07d36cfddf9711a23490895ecc258da776eaad8250fc25b48c5b.mp4 https://image.nostr.build/0002f58a70a59edaf2cebd55e3612fd78e5d3fc203346513519c5f6d02b406df.jpg


กระทรวงเรื่องเล่า
มีหน้าที่ในการเล่าเรื่องให้ผู้คนฟัง
ผู้คนมักพูดติดปากกันว่า “เค้าบอกว่า..บลาๆๆ”

ถึงแม้มันจะดูสบายดีจัง ไม่ต้องคิดอะไรเลย เชื่ออย่างเดียวชีวิตง่ายดี

แต่ไอ้ฟัก ก็ไม่ได้คิดเช่นนั้น

#siamstr
#ifuck https://image.nostr.build/f765ea8524a52a9199427b965b0b3d5b152b5b41deb50298ef52831ae371cdeb.jpg https://image.nostr.build/608f4c41a14423dd331dd8375f457d60df0a58f621cd9d22accf8a5be70b7281.jpg https://image.nostr.build/c8be48a982dba0842a747027b11b13358ad6210e5f9b58a78d56039f27364cca.jpg


Meetup เปิดท้าย


nostr:npub1qd6zcgzukmydscp3eyauf2dn6xzgfsevsetrls8zrzgs5t0e4fws7re0mj ลองย้อนดูnoteเก่าๆของพี่อาร์มครับ เขาลงไว้หมดแล้ว


Btc Lightning คือเอาทองแท่ง100% ไปหลอมในโรงกษาปณ์ที่มีหน้าที่หลอมอย่างเดียวผลิตเพิ่มไม่ได้
เพื่อหลอมให้เป็นเหรียญพกง่ายใช้ง่าย เปรียบเทียบประมาณนี้ได้มั้ยนะ


คุณไข่ไม่อยู่แล้ววว แต่กำลังจะออกphoto book นะครับ👀
https://m.primal.net/HSig.jpg


ตอนร้องกันในงานตอนนั้นผมเม้าท์น้ำลายแตกฟองอยู่ ไม่งั้นไปจอยด้วยแล้ว


อ่าน Broken money เวอร์ชั่นทดลอง (ที่ให้ทดลองอ่านอย่างเยอะ)
แล้วไปสะดุดกับเงิน Japanese invasion money ที่ออกโดยกองทัพญี่ปุ่น
ไว้ใช้ในประเทศที่ยกทัพไปรุกรานได้สำเร็จ
ก็คือยึดเงินท้องถิ่นแล้วออกธนบัตรใหม่มาแทน โดยไม่มีอะไรอ้างอิง เพื่อใช้ในประเทศนั้นๆ ระหว่างที่สงครามยังอยู่ และไม่ออกเหรียญด้วย เพราะโลหะช่วงสงครามมันมีค่า เอาไปทำอาวุธได้
(ว่ากันว่า ในบางช่วงที่หมึกขาดแคลน มีการเจือน้ำลงไปเพื่อเพิ่มปริมาณน้ำหมึกพิมพ์ด้วย 😏)

ซึ่งหลังจากญี่ปุ่นแพ้ WWII ได้ไม่กี่วัน
กระทรวงการคลังญี่ปุ่นก็ออกมาบอกว่า
เงินของกองทัพนั้นเป็นโมฆะ ลดมูลค่าของเงิน จนกลายเป็นแค่เศษกระดาษ เงินจำนวนมากถูกเอาไปเผาทิ้งเล่น

มันถูกเรียกว่า Banana money ที่มาเลเซีย และ Mickey Mouse Money ที่ฟิลิปปินส์

อ่านแล้วก็ทำให้นึกถึงตอนนี้
ภาพเหตุการณ์ของ USD มันคล้ายกับ JIM จังเลยแหะ 🤔

#siamstr #Brokenmoney https://image.nostr.build/ad36788d4f76514bfc6fd821b0775e827cdeb696d2d10fdf3f0e5d44fac3b844.jpg https://image.nostr.build/3457f7a66e51c17ca114c82d47dfb0d328d05ac0b59e93e0ab9fa01aff9fe042.jpg https://image.nostr.build/711f4103e9a108b4289b5fcf7f143fbd3435334e92cc3cc253cb9064e2463be6.jpg https://image.nostr.build/6e9de8d5e32f68c1bd316fb7a087189038fd5c6666e8492dff5a8a33f748fccc.jpg


Declaring the rule clearly That the good part of it


เรื่องธุรกิจผมไม่มีปัญหานะ ใครจะติดไม่ติดส่วนตัวไม่ได้เชียร์ใครเป็นพิเศษหรือโหวตใครด้วยซ้ำ แต่ที่ผมหมั่นไส้คือเหล่าโอตะมาเถียงกันว่าใครเหมาะสมไม่เหมาะสมทั้งที่กติกามันชัดเจนแล้วว่าแฟนคลับใครรวยกว่าชนะ

และที่อยากชี้ให้เห็นจริงๆคือการเลือกตั้งในระบบประชาธิปไตย มันมีปัญหาแบบเดียวกันเลย คือคนบริหารเก่งไม่ใช่คนที่ชนะ แต่เป็นคนที่ทำการตลาดเก่งกว่าตังหาก


ปีนี้ bnk48 มีงานเลือกตั้ง เพื่อหา 16คนแรกที่ติดอันดับ

หวังคนที่ได้เสียเงินเลือกไปจะเริ่มตั้งคำถามว่า ทำไมคนที่เต้นเก่งที่สุด ร้องเพลงเพราะที่สุด น่ารักที่สุด เอนเตอร์เทนเก่งที่สุด ถึงไม่ติดอันดับ

และการเลือกตั้งที่ผลลัพธ์ดูผิดวัตถุประสงค์ ผิดเป้าหมายนี้มันเกิดขึ้นที่ไหนอีกมั้ย

แล้วทำไมเราที่เป็นเพียงแค่คนดูหน้าเวทีไม่ได้อยู่ในห้องซ้อม ไม่ได้รู้ว่าใครมีพฤติกรรมยังไงหลังกล้อง ไม่ได้รู้ว่าใครมีความรับผิดชอบต่อหน้าที่การงาน ไม่ได้รู้ว่าเด็กคนนี้ยอดขายเป็นยังไง ลงทุนแล้วคุ้มค่ามั้ย

ถึงได้มีสิทธิในการตัดสินอนาคตของเด็กสักคนนึงในวงนี้

อย่างไรก็ตามเนเน่น่ารักครับ

#siamstr #siamstrOG https://image.nostr.build/3b16a9b25e4601e1c7835269f79727559b7d1b9156c8d64d8189a3c72d5f6c4d.jpg https://image.nostr.build/03c236bb545bb13ea6f2c1220e685c9f053ae630c50141653f5c88a976572b32.jpg https://image.nostr.build/a6f8775ac1a463343c89be11ebb5ef5db48aaf946f0e0b7568932a2993950b56.jpg


ภาค5 ซื้อมา ดันไม่ค่อยชอบ pace เกมเท่าไหร่ เสียดายตังสุดๆ


ต่อเนื่องหลังจาก งาน  #East101

รีวิวชีวิต ก่อน และ หลัง รู้จัก Bitcoin

เมื่อกลางปี 2020 ผมออกจากงานพร้อมหนี้บัตรเคดิต และหนี้รถบิ๊กไบค์ ไม่มีเงินเก็บ และกลับไปทำงานที่บ้าน(ร้านอาหาร) แต่ผมโดนไล่ออกจากบ้าน เนื่องจากผมดื้อไปงาน ขึ้นดอยที่มช. (โควิคกำลังระบาด) ที่บ้านกลัว

หลังจากนั้น ผมใช้ชีวิต ที่บ้านเพื่อนที่ปทุมธานี ตั้งปลายปี 2020 โดยการเป็นไรเดอร์ (บิ๊กไบค์) ส่งอาหาร ไม่มีความคิดจะสมัคร งานประจำ อยากทำงาน อิสระ
แต่ตอนปีใหม่ 2021 ผม รถล้ม จากการเป็นไรเดอร์ส่งอาหาร เจ็บพักรักษาตัว รถพัง ไม่มีรายได้ แถมยัง เป็นหนี้

ผมยืมเงินเพื่อน 2-3 คน ใช้หนี้ และ ใช้กิน
ปรึกษาแฟน โชคดี แฟนให้ยืมรถ มาเป็น ไรเดอร์ส่งอาหารต่อ

หลังจากนั้น ผมก็ เริ่มยื่น resume สมัคร งาน พร้อมกับการเป็นไรเดอร์ ต้นปี 2021

จนได้งานบริษัทญี่ปุ่นแห่งหนึ่ง ย่านชิดลม ด้วยคำว่า อยาก ทำงานที่นี่ ผมขอเงินเดือน 20,000 บาทช่วงทดลองงาน ซึ่งมันพอแค่การใช้หนี้

ในช่วงทดลองงาน 4 เดือน ผมขับรถ มอเตอร์ไซด์ จากปทุม เพื่อมาทำงานที่ ออฟฟิตที่ชิดลม ไปกลับ 90 กิโลทุกวัน โดย ช่วงเย็นหลังเลิกงาน ผมต้องวิ่งส่งอาหารเพื่อหาเงินใช้จ่าย ค่าอาหาร ในวันถัดไป

จนผ่านช่วงทดลองงาน บริษัท ปรับเงินเดือนให้ ผมตัดสินใจ ย้าย เข้ามาอยู่ใน กทม.

แล้วกับประจวบ เหมาะ ได้ไปเจอ กับ DJ ต้า(รุ่นพี่ที่มช.) ซึ่งเขาทำ เว็ป ขายเบียร์ ซึ่งต้องการไรเดอร์ วิ่งส่งเบียร์ พอดี ทำให้ผมไม่ต้องรองาน ส่งอาหาร ทำให้รายได้มีแน่นอน มากขึ้น

หลังจากนั้น ก็โดน ป้ายยา จาก DJ ต้า เรื่อง BTC 5555

ในช่วงแรก ก็แค่รู้จัก

แต่มาในช่วงต้นปี 2022 ผมเป็น โควิค ได้เงินประกัน ก็ใช้หนี้เพื่อน ที่ยืมมา แล้วเหลืออยู่ก้อนหนึ่ง ก็ปรึกษา DJต้า เขาก็แนะนำว่า BTC เท่านั้นไอน้องงงงงง

หลังจากที่ซื้อไป ก็เริ่ม ศึกษาจริงจัง จนกระทั้ง DJ ต้าให้ความรู้จนหมด
แล้วก็แนะนำให้ไปดู CDC Bitcoin Talk โดย อ.พิริยะ  และทำให้เข้าใจ BTC มากขึ้น

และได้เริ่มทำเบียร์ โดย DJต้า
ทำงานที่ชิตเบียร์ โดย DJต้า
ทำให้รู้จัก พี่ชิต แกก็โม่กับลูกค้า ผมก็แอบฟัง ลูกค้าตาลอย แต่ผมนี้ยิ้มไอเหี้ยกูเสือกเข้าใจเฉือย 555

โดยค่าแรงที่ได้จากชิตเบียร์ ผมเก็บ ที่ BTC 100% ตั้งแต่ต้นปี 2022

จนมาปลายปี 2023  ชีวิตดีขึ้นมากๆ

หนี้บัตรเคดิตกำลังจะหมด บิ๊กไบค์ขาย ปลดภาระจากระบบ เงิน Fiat แล้วมาถือ BTC 100%

#siamstr


nostr:note12pq7tj5g4g0vwg6yaeupw9s80rt4r0qtrep3dzw7usadhxqhlqdqapzjna

Actually


I hate you. You red comrade communist


เชียงใหม่ไม่มีทะเลนะครับ🌊


ผมเข้าใจพี่จิงโจ้นะผมแอบรู้สึกแบบนั้นตอนกอดลาพี่แชมป์


#east101 ทำให้ฉันหดหู่

ผมเดาไว้แต่แรกว่า jakk ตั้งใจจะเขียนรีวิวงานมีทอัพเป็นคนสุดท้าย ซึ่งผมเองก็คิดจะรีบเขียนก่อนอยู่แล้ว แต่เอาเข้าจริงๆมันไม่สามารถเรียบเรียงความรู้สึกและเรื่องราวทั้งหมดในหัวได้ มันมากมายจริงๆ

แล้วตา jakk ดันใช้ข้ออ้างว่ากลัวลืม!..เขียนออกมาก่อนอีก ฉันรู้นะว่านายตั้งใจจะให้เกียรติฉันได้เขียนเป็นคนสุดท้าย ไม่อยากจะมาแย่งซีนสินะ

ไม่โกงละกัน คอมเมนท์ตอบไปแบบที่นายชอบทำนั้นแหละ 55555

มันคงจะไม่ใช่การรีวิวงาน หรือเล่าบรรยากาศงาน ผมคิดว่าคำพูดของผู้จัดมันไม่มีน้ำหนักในเรื่องนี้ (ไม่อยากเรียกผมกับแชมป์ว่าเป็นผู้จัดเลย แต่ข้ออนุญาตละกัน มันเข้าใจง่ายดี)

แต่ผมอยากเล่าความรู้สึก ความคิด และภาพในหัวผมทีเกิดขึ้นหลังจากได้มีส่วนร่วมกับเรื่องนี้มากกว่า

หลังจากงาน #korat101 จุดกระแสมีทอัพของคอมมูด้วยคนแค่ 4 คน มันอิมแพคมาก โคตรอิมแพคจนขนาดที่ผมคะนองไปเร้าประธานซุป ให้จัดมีทอัพภาคตะวันออก แล้วพ่อเจ้าพระคุณรุนช่องซุปก็คงคะนองพอกัน ตอบตกลง!! แล้วแทบจะนัดเจอกันภายในอาทิตย์นั้นเลย

สารภาพตามตรง ในหัวผมมันกำลังคิดว่า ฉิบหายละ!! จริงๆตอนที่ทักประธานซุปไป เราแค่อยากหาคนคุยด้วยแค่นั้นเอง จากความอยากที่จะได้เป็นผู้ร่วมงาน เราต้องกลายเป็นผู้จัดงานรึนี่

มันเดาได้อยู่แล้ว ถ้าภาคตะวันออกจุดที่เหมาะสมก็น่าจะเป็นชลบุรี และถ้าเป็นชลบุรีมันเลี่ยงไม่ได้อยู่แล้วที่คนชลบุรีต้องช่วยดำเนินการเรื่องต่างๆ

ผมอยากออกตัวนิด ผมนับถือผู้ที่เก่งเรื่องการจัดอีเว้นท์มาโดยตลอด เพราะเป็นเรื่องที่ผมไม่ถนัดเลยแม้แต่นิดเดียว ผมไม่ชอบเจอคน ผมไม่ชอบต้องประสานงานกับคนเยอะแยะ หลักๆคือวิธีคิดของเราไม่ค่อยตรงกับคนอื่น คุยกันไม่ค่อยรู้เรื่อง แล้วผมเป็นประเภทอึดอัดมากถ้าต้องอยู่ในสถานการณ์ที่ไม่เป็นไปตามแผน ซึ่งงานอีเว้นท์ทุกๆงานมีเรื่องพวกนี้ตลอดเวลา

แต่ความอยากเจอทุกๆคนในคอมมู มันมากเสียจนผมสามารถมองข้ามความเอาแต่ใจของผมในเรื่องนี้ไปได้แบบสบายๆ

และผมก็รู้แน่ๆว่าผมมีบิทคอยเนอร์น้องรักที่มันบ้า และก็รักคอมมูพอๆกับผมอยู่คนนึง ที่มันพร้อมร่วมหัวจมท้ายไปกับผมแน่นอน

แชมป์ตอบตกลงผมทันทีโดยไม่ลังเล ชนิดที่ว่าผมเห็นภาพแววตาเป็นประกายของมันทั้งๆที่คุยกันผ่านโทรศัพท์

เราปรึกษากันทุกเรื่อง มันมีหลายอย่างที่ต้องชั่งใจ มันมีบางจุดที่ถ้าเราเลือกแบบนี้ มันจะต้อง trade off กับแบบนั้น แล้วเราไม่มีทางรู้หรอกว่าแบบไหนมันดีกว่า มันมีประโยคนึงที่แชมป์มันพูดแล้วเหมือนปลดล็อกความกังวลที่อยู่ในใจผมทั้งหมดออกมา

“พี่…ถ้าพี่จะเอาอะไรผมเอาด้วยหมดเลยนะพี่ พี่ตัดสินใจได้เลย”

มันเป็นบทสนทนาที่..อยู่ดีๆมันก็โทรมา พูดแค่นี้ แล้วก็วางสายไป มันเหมือนอ่านใจผมได้

เราประชุมกันกับทีม RS อยู่หลายครั้ง ผมพบว่ามันทำให้ผมสบายใจขึ้นทุกครั้ง เรารู้ได้เลยว่า เราคิดไปเองว่าเราต้องเป็นตัวตั้งตัวตี แต่ไม่เลย ทีมงานทุกคนช่วยกันออกความเห็น ทุกๆไอเดียในงานที่เกิดขึ้นล้วนเป็น consensus ของที่ประชุม ช่วยกันคิดแม้กระทั่งเราจะปั่นกระแสใน #Siamstr ยังไงดีให้มันกลายเป็นที่ถูกพูดถึง ปั่นกันไปยันรายการ bitcoin talks ของอ.ต๊ำเลยทีเดียว มันแปลว่าเรารับผิดชอบร่วมกันอยู่ มันทำให้ผมรู้สึกสบายใจ ถึงกับต้องเข้กกบาลตัวเองที่มัวแต่กังวลอะไรหนักหนา

แต่สิ่งที่ทำให้ผมเห็นมากกว่านั้นคือ structure ในการเป็นผู้ provides แหล่งความรู้ ที่วางไปถึงระดับ local ของทีม RS โดยที่ jakk เป็นคนเล่าเรื่องนี้ให้ผมฟังตั้งแต่การประชุมครั้งแรกๆของเรา

เหนือชั้นมาก ถูกที่ถูกเวลา jakk รู้ว่าควรจะคุยเรื่องนี้กับใครตอนไหน เพื่อบรรลุวัตถุประสงค์ของทีม tricker..ตัวนี้ทริกผมเต็มๆ แม้ว่าไม่ต้องเล่าเรื่องนี้เยอะ ผมรู้ได้ทันทีว่าเป้าหมายจริงๆของมีทอัพครั้งนี้คืออะไร

ถ้าจะให้ผมพูดง่ายๆ
#east101 ที่คุณว่าใหญ่เกินกว่าที่มีทอัพทั้วไป
#korat101 ใหญ่กว่า!!.. และจะใหญ่ที่สุดตลอดไปในเชิงกลยุทธ์

อ้าว..นี่กุเป็นเครื่องมือของแจ๊คสินะ นี่กุเป็นเหยื่อที่เดินมาหยิบกินก้อนขนมปังที่ jakk วางไว้ใช่มั้ยจริงๆจะมองอย่างนั้นก็ได้ถ้าคุณเชื่อว่า jakk ทำเพื่อประโยชน์ส่วนตัว

“Unfait..เราต้อง unfiat ให้กับคนรุ่นต่อจากเรา”  jakk พูดประโยคประมาณนี้บ่อยมาก ถ้าคุณไปงานมีทอัพแล้วนั่งฟังเค้าเล่า คุณจะได้ยินคำนี้บ่อยมาก และมันเป็นแนวความคิดเดียวกันกับผมตั้งแต่ผมฟังอ.ต้ำจนสมาทานปรัชญาของบิทคอยน์ใหม่ๆ

แต่ action ของเราต่างกันราวฟ้ากับเหว ผมทำได้แค่ป้ายยาส้มคนรอบตัว เอาปรัชญาบิทคอยมาใช้ในองค์กร และคอยเชียร์อ.ต้ำอยู่ห่างๆ โดยหวังว่า วันนึงความรู้ความเข้าใจที่อาจารย์เผยแพร่จะออกไปสู่วงกว้าง และยั่งยืนไปอย่างน้อยถึงรุ่นลูกของผม 2 คน

แต่ jakk ลงมือทำอย่างเป็นรูปธรรมและมีกลยุทธ์ มองไกล เป้าหมายใหญ่ ชัดเจน และถ้าสำเร็จมันจะยั่งยืนพอๆกับอายุของบิทคอยน์เลย

และดูจากเส้นทางแล้วแม่งโคตรเหนื่อยเลย แต่ jakk ทำ.!!!

ยกตัวอย่างง่ายๆ คุณรู้กันไหมว่าในวันงาน jakk เค้าคิดไว้เกือบหมด ว่าในงานควรจะต้องมีใครบ้าง ต้องสร้างสถานการณ์ให้ใครคุยกับใคร และ jakk เองจะต้องเล่าเรื่องอะไรกับใครบ้างในงาน

เรื่องนี้ละเอียดยิบในทางปฏิบัติ และผิดแผนเอาง่ายๆ jakk ทำได้ทั้งๆที่มีแอลกอฮอล์ในตัวมากกว่าเลือด

ทันทีที่ผมเข้าใจเป้าหมายหลักอันนี้ของ RS ได้ผมรู้สึกตัวเล็กไปเลย พูดตรงๆสนับสนุนเรื่องเงินนิดหน่อยมันเป็นเรื่องง่าย แต่การเสียสละเอาตัวเข้าเเลกอย่างที่อ.ต้ำและ RS ทำมันไม่ใช่เรื่องที่คนทั่วไปจะตัดสินใจทำได้
และมันเป็นการสร้างคุณค่าที่แท้จริง..!!!

“เพราะฉะนั้นถ้า RS จะวางก้อนขนมปังไว้ตรงไหนก็รีบไปวางเลย ใครไม่เดินตามไปเก็บ ฉันจะไปเก็บมันเอง”

ฉันก็อยากเป็นคนนึงที่สร้างคุณค่าที่แท้จริงให้กับคอมมูเหมือนกัน

ทำแบบนี้บางคนอาจมองว่าเป็นการแทรกแซงตลาด พยามเร่งตลาด ไม่ปล่อยให้คอมมูมันโตไปแบบออแกนิก มันไม่ตรงกับแนวคิดที่เราสมาทาน

ผมอยากชวนมองอย่างนี้ ต่อให้โลกนี้ไม่มีอ.ต้ำ มันก็จะมีคนอื่นลุกขึ้นมาทำ ต่อให้ไม่มี jakk วันนึงมันก็คนแบบ jakk มาช่วยอาจารย์ ไม่ว่ายังไงวันนึงมันก็จะมีมือที่มองไม่เห็นมาเร้าให้สถานการณ์อย่างทุกวันนี้ เกิดขึ้นอยู่ดี

สิ่งที่เกิดขึ้นมาแล้วในวันนี้มันออแกนิกมาก และพวกเราโชคดีมาก ที่ปัจจัยทุกอย่างนี้เกิดขึ้นแล้วในช่วงชีวิตของเรา เกิดบนภาษาเดียวกับเรา

ให้ผมเทียบโอกาสให้ดูเล่นๆ ถ้าคนอย่างอ.ต้ำ มี 1 ในล้าน และคนอย่าง jakk มี 1 ในล้าน โอกาสที่จะมีสถานการณ์แบบวันนี้ ก็ 1 ในล้านล้าน แล้ว ยังไม่นับรวมกับโอกาสที่จะมีคนโคตรคุณภาพทุกคนใน RS อีก ไม่รู้มันจะต้องโชคดีขนาดไหนถึงจะมีปัจจัยแบบนี้ในช่วงชีวิตเรา

วันนี้ผมมีความรู้สึกว่าผมได้มีส่วนร่วมในการสร้างคุณค่าที่แท้จริงขึ้นมาบ้างแล้ว

มันมีรางวัลตอบแทนที่หาค่าไม่ได้ ที่ผมได้รับในทันที หลายคนเป็นห่วงว่าผมจะเหนื่อย ไม่สนุกกับงาน ผมขอบคุณความห่วงใยนี้จากใจจริง แต่ผมจะเล่าความรู้สึกจริงๆของผมให้ฟัง

ตลอดเวลาตั้งแต่เริ่มชวนประทานซุปจัดงานจนถึงงานเริ่มจริง ผมมีความรู้สึกอิ่มเอมใจแบบบอกไม่ถูก มันรู้สึกดีทุกครั้งที่ได้คุยกับ RS มันเหมือนว่าเราเป็นส่วนหนึ่งของเค้า เราให้ความช่วยเหลือเค้าได้

มันรู้สึกดีทุกๆคอมเมนท์ ทุกๆ zap เวลามีคนรีแอ็คชั่นกับโน้ตชวนเข้าร่วมงานของเรา

มันรู้สึกดีมากเวลาเห็นว่ามีคนยกมืออยากมาร่วมงานกับเราจริงๆ

มันสนุกเหลือเกินที่ได้วางแผนงานและคิดภาพวันงานจะออกมาเป็นยังไงอยู่ตลอดเวลา

ความรู้สึกว่าเราค่อยๆได้สร้างคุณค่ามันมีมาเรื่อยๆตั้งแต่ยังไม่ถึงวันงานเลย

ถึงในวันงานจริงผมได้รับคำขอบคุณตลอดเวลาไม่ว่าจะเดินไปตรงไหน และทำอะไรอยู่ก็ตาม และสัมผัสได้เลยว่าเป็นคำขอบคุณที่มาจากใจ รู้มั้ยว่าผมน้ำตาจะไหลทุกครั้ง มันรู้สึกว่าตัวเรามีคุณค่ากว่าที่เราให้ตัวเองเสียอีก

ลองคิดดูว่าในสังคมปกติ ผมเป็นแค่พ่อค้าขายขนมคนนึง และผมก็ได้รับการปฏิบัติแบบพ่อค้าคนนึงนั้นแหละมาโดยตลอด

แม้แต่อ.ต๊ำเอง ที่เดินมานั่งร่วมวงกับผม ทั้งๆที่วงที่ผมคุยด้วยส่วนใหญ่จะเป็นสิงห์รมควัน และก็รู้กันดีว่าอ.แกแพ้เกสรดอกไม้ และแกเองก็ขี้เขินไม่ต่างจากผม ใครจะว่ายังไงไม่รู้ แต่ผมเหมือนได้เจอไอดอล ชีวิตนี้ฉันตายได้แล้ว (ขออนุญาตคิดไปว่านี่ไม่ใช่แผนการของ jakk ละกัน)

ความประทับใจทั้งหมดผมบรรยายไม่ออกเลย

ถ้าวันนี้ลูกชายผมถามกับผมอีกครั้งว่า “best day ever ของพ่อเป็นวันไหน?”

ผมตอบว่าวันนี้ได้ทันทีแบบไม่ลังเลเลย

สิ่งที่วัดความสุขมหาศาลของผมได้ก็คงหลังจาก
ผมได้กอดอ.ต๊ำเพื่อล่ำลากัน (มีเสียง อ.โบว์ บอก”ขนลุก”อยู่ห่างๆ)
วินาทีที่ผมเห็นอ.ต๊ำ อ.โบว์ ขมิ้น ขิงขิง ค่อยๆเดินจากไป มันเริ่มมีความรู้สึก”หดหู่”โชยขึ้นมาเบาๆ

ความรู้สึกนี้มันค่อยๆเพิ่มขึ้นทุกครั้งที่มีใครคนนึงเดินมาล่ำลากัน มันเพิ่มขึ้นเรื่อยๆยันบทสนทนาสุดท้ายของ 3 คนสุดท้าย ผม แชมป์ และ jakk ที่ลากันไปนอนตอนตี 4 ครึ่ง

ผมตื่นมาอีกวันตอน 7 โมงครึ่ง ด้วยความรู้สึกหมองๆที่ยังตกค้างจากเมื่อวาน พร้อมกับความคิดที่ว่า วันนี้แล้วสินะที่ต้องจากลากัน

แม้ว่าอีกวันจะมีความวุ่นวายอีกนิดหน่อยที่ผมต้องจัดการ แต่ความยุ่งนี้ก็ไม่ได้ช่วยให้ความหดหู่พ้นไปจากความรู้สึกผมแม้แต่วินาทีเดียว

ช่วงเวลาสุดท้ายเราอยู่กันที่ร้านผมเอง ที่ที่ผมพยามตักตวงความสุขจากเวลาที่น้อยลงเรื่อยๆ กลับกลายเป็นช่วงเวลาที่ทำให้ความหดหู่ในใจผมมากขึ้นเรื่อยๆ

ท้ายที่สุดตอนผมล่ำลากับเพื่อนรัก 2 คนและแชมป์ หลังจากไปทานข้าวกัน ความหมองหม่น มืดมัว หดหู่ มันพรั่งพรูประเดประดังกันมาจากไหนไม่รู้ ผมขับรถกลับบ้านคนเดียวพร้อมกับน้ำตา

มันเป็นอย่างนี้ได้ยังไง มันควรจะเป็นช่วงเวลาที่เราจะรู้สึกสบายใจ และได้พักผ่อนจากงานที่เหน็ดเหนื่อยไม่ใช่รึ

ความคิดมันพาผมไปเรื่อย เราจะมีโอกาสได้รับเกียรติขนาดนี้อีกรึ
“jakk นั่งรถทัวร์มาจากบุรีรัมย์”
“ จิงโจ้ขึ้นเครื่องมาจากขอนแก่น”
“อ.ต๊ำและครอบครัว มาใช้เวลาอยู่กับเราทั้งที่วันนั้นเป็นวันพิเศษของแก”
“พี่เดชาเลื่อนงานสำคัญกับลูกชาย”
“หลามที่มีสอบในวันพรุ่งนี้”
“ต้าและทีมที่โคตรคิวทอง”
“น้องรักผมที่ลงเครื่องมาจากจีนก็รับดิ่งมางานทันตอน3ทุ่ม”

ไม่ว่าผมนึงไปถึงใครทุกคนมี trade off ที่ยอมแลกกับการมาเจอกัน เหมือนที่เอ็มและทุกๆคนเล่ามาทั้งนั้น

“นี่เราจะมีโอกาสพบกับสิ่งนี้อีกสักครั้งในชีวิตมั้ย”

ความรู้สึกผมเหมือนเพิ่งโดนบอกเลิก เหมือนจริงๆ มันหดหู่ มันดิ่ง มันพาผมน้ำตาไหลจนถึงบ้านเลย

นี่เราคงได้รับความสุขมหาศาลจนเมื่อมันจบลงกลายเป็นจะรับมันไม่ได้สินะ

ผมเข้าใจดีว่าอะไรเป็นอะไร แต่อารมณ์ที่เกิดขึ้นมันก็เป็นไปตามเหตุปัจจัยเช่นนั้นแหละ เราทำได้แค่เฝ้ามองดูมัน

ทุกความรู้สึกค่อยๆดีขึ้นเมื่อเวลาผ่านไป และถูกเยียวยา เมื่อผมได้ค่อยๆมาไล่อ่านโน้ตรีวิวของทุกคนอีกครั้ง
จนถึงโน้ตนี้ของ jakk ก็ทำผมน้ำตาซึมอีกครั้ง แต่ครั้งนี้ผมใจฟู อิ่มเอม และมันจะอยู่ในความทรงจำผมตลอดไป

อันที่จริงความรู้สึกที่ได้จากงาน #east101 นี้ ไม่ว่าจะออกมาเป็นยังไงก็แล้วแต่ คงไม่ใช่ตัวชี้วัดความสำเร็จของงาน

แต่คงเป็นผลกระทบที่จะเกิดขึ้นหลังจากนี้ต่างหากล่ะ ที่จะเป็นตัวบอกว่า jakk วางขนมปังไว้ถูกที่มั้ย และผมเก็บมากินหรือว่าโยนมันทิ้งไป

“ผมรู้สึกเป็นเกียรติมาก จากใจจริง ขอบคุณทุกๆรีวิว ทุกๆคำขอบคุณ ทุกๆความห่วงใย มันมีความหมายกับผมมาก”

ผมทำงานของผมเสร็จแล้ว….
RS ยังมีงานต้องทำอีกเยอะ
ถ้าวันที่ลูกผมโตขึ้นมาแล้วยังต้องมาถามผมว่า บิทคอยน์คืออะไร ผมถือว่าเป็นความผิดของ RS แล้วนะ

#Siamstr #siamstrog

ปล.แม่งยาวจัด โดน muted แน่นอน
ปล2.สำหรับคนที่อยากรีโพส ผมขอบคุณมาก แต่ฝากทิ้งเวลานิดนึง ไม่งั้นถ้ามาติดๆ คนที่อ่านแล้วหรือไม่อยากอ่าน ต้องไถกันมือถลอกแน่นอน
ปล.3 แชมป์แม่งเสนอที่จัด #east201 มาแล้วนะ 555555 https://image.nostr.build/d4cae0ccce03c8657c5496a3e5191ad081ce776c2c4d9bcb349b020084e6da1e.jpg  nostr:note1jgf9t8slvv46d5rf3g4kwtg7dxtukccvkeldxmqwkjz494xaunuqh0lkp7


สวัสดีครับ


ความทรงจำช่วงนี้ผมเริ่มขาดหาย จำไม่ได้เลยว่าเราถ่ายรูปตรงหาดกันด้วย


#east101 คือครั้งแรกของผมกับการได้พูดคุยกับบิตคอยเนอร์ตัวเป็นๆ ขอร่วมแชร์ประสบการณ์ผ่าน note นี้ เพื่อเก็บเป็นความทรงจำอันล้ำค่าของผมด้วยครับ

วันที่ 2 ธันวาคม ผมออกเดินทางจากฉะเชิงเทราพร้อมกับเมียและหมาตัวน้อย เพื่อเข้าพักที่โรงแรมแถวพัทยาเหนือ หบังจากเช็คอินและนั่งเล่นกับเมียซักพักก็ขอตัวออกมาเพื่อไปที่ dojo แต่ก่อนจะเดินออกไปจากห้องพัก
เมียถามว่า "จะกลับกี่โมง"
ผมตอบกลับ "คิดว่าประมาณ 4 ทุ่ม" (เนื่องจากไม่เคยเจอหรือรู้จักใครเลย คิดว่าน่าจะกลับไว)
จากนั้นผมก็รีบขับรถมาที่ dojo ใช้เวลาเดินทางประมาณ 40 นาที

หลังจากจอดรถเสร็จ ผมเดินเข้าไปที่ dojo แบบงงๆพลางคิดในใจว่า"กุจะพูดไรดีวะ" ไปถึงผมก็สวัสดีทักทายพี่ๆและทีมงานRS รวมถึงจารย์ตั้ม ผ่านไปไม่ถึง2วิ พี่ตั้มก็เข้ามาทักทายผมทันทีพร้อมกับบอกให้ผมเข้ารอในห้องแอร์ก่อน (บอกตรงๆว่าถ้าพี่ตั้มไม่เข้ามาทัก ผมก็อาจจะยืนงงในดง rightshift อีกซักพักเลยละครับ🤣)
หลังจากเดินเข้าไปในห้อง ด้วยความที่ยังเขินๆอยู่ตอนแรกจะตรงไปกินเบียร์แต่ลืมไปว่าต้องขับรถกลับเองด้วยเลยเลี้ยวไปหยิบคุกกี้ตรงข้างๆตู้เกมส์กินแก้เขินไปก่อน ซักพักก็มีพี่เต้กับน้องอิสเข้ามาเล่นเกมส์ข้างๆผมเลย ผมเลยถือโอกาสแจมด้วยไปหนึ่งเกมส์ พร้อมกับแนะนำตัวเองกับพี่เต้และน้องอิส (ในเกมส์โดนพี่เต้ตบยับเลย 555)

หลังจากเล่นเกมส์เสร็จผมเห็นมีตั้งวงคุยกันที่โต๊ะกลางผมเลยไปนั่งแจมด้วย ทุกคนคุยอย่างเป็นกันเองมากผมเลยลองถามดูว่ามีใครมาคนเดียวบ้าง กลายเป็นว่าทั้งวงนั้นมาคนเดียวแทบทั้งหมด ทำให้ผมผ่อนคลายไปเยอะเลยว่าอย่างน้อยเราก็ไม่ได้บ้าที่มางาน meet up คนเดียว🤣
(ขอบคุณพี่นิว พี่นิ่ม ณภัทร พี่พฤก พี่บิว พัตเตอร์ พี่สมนึก พี่แสน น้องทอย และพี่ท็อป ที่ร่วมสนทนากันครับ)

ซักพักผมโดนประธานซุปที่เห็นว่าผมมาจากฉะเชิงเทราลากไปหาพี่เอิ้นผู้ที่นั่งยิ้มอยู่ตรงถังน้ำแข็งด้านนอก ทำให้ได้รู้ว่าพี่เอิ้นทำงานอยู่ในนิคมเวลโกลที่เดียวกับผมเลย (โลกมันช่างกลมจริงๆ🤣) พี่เอิ้นยังบอกว่าแกทำเทมเป้กินเองเพื่อเพิ่มโปรตีนให้ร่างกายโคตรเท่เลย

จากนั้นผมเดินเข้ามาเจอชายหนุ่มท่านหนึ่งคอยยืนมองดูว่ามีอะไรขาดเหลือภายในห้องรึป่าว ผมก็เข้าไปทักทายทำให้รู้ว่าคือพี่ปั๊บน้องพี่ปั้ม พูดคุยกันซักพักพี่ปั้มก็เดินผ่านมาพูดว่าให้ป้ายยาพี่ปั๊บด้วย และพี่ปั๊บก็ดูสนใจที่จะลองเล่น nostr ผมเลยให้พี่ปั๊บโหลด damus แล้วให้น้องมิวนิคช่วยสอนการสมัครและใช้งาน(ขอบคุณน้องมิวนิคมา ณ ที่นี้ด้วยพี่ใช้ damus ไม่เป็นจริงๆ😅) และได้พูดคุยกับพี่ปั๊บในเรื่องร้าน toffee cake และร่วมแชร์ประสบการณ์ที่ผ่านมาในชีวิต จนมีการถ่ายรูปหมู่ ผมจึงชวนพี่ปั๊บเข้าไปถ่ายรูปก่อน

หลังจากถ่ายรูปเสร็จผมก็นั่งคุยกับคนนู้นคนนี้ไปทั่ว คุยเรื่องบอลกับพัตเตอร์บ้าง คุยกับน้องมินบ้าง
จนสุดท้ายมาจบที่คุยกับพี่เต้ พี่เต้เล่าถึงช่วงที่แกผ่านช่วง HV รอบที่แล้วมา ทำให้ซึ่งแกเป็นสายขุดมาก่อน ทำให้ผมได้เห็นมุมมองของรุ่นใหญ่ ไว้เอามาเป็นแนวทางให้กับตัวเองได้ด้วย ในระหว่างนั้นพี่เดชาที่ live สภายาม่วงจบ ก็มานั่งกินยำอยู่ข้างผม หลังจากนั้นไม่นานพี่เต้ก็ขอตัวพาลูกไปนอนแล้วแกก็วาร์ปหายไป ทิ้งผมไว้นั่งอยู่กับพี่เดชา 2 คน🥲

ผมนั่งอยู่ข้างพี่เดชาซักพักพยายามนึกว่าจะคุยอะไรกับแกดีวะ จะชวนคุยเรื่อง LN สมองผมก็ความรู้น้อยเหลือเกิน จนสุดท้ายนึกไม่ออก เลยลองชวนคุยเรื่องที่ผมรู้ละกัน
คำถามแรกที่ผมคุยเลยกลายเป็นคำถามว่า "พี่เชียร์ลิเวอร์พูลป่ะครับ🤣🤣" กลายเป็นว่าผมชวนพี่เดชาคุยเรื่องบอลยาวๆเลย ซึ่งจากที่คุยกันทำให้ผมรู้ว่า นอกจากความรู้ด้านการแพทย์ การลงทุน และบิตคอยแล้ว ความรู้ด้านฟุตบอลที่แกมีก็ไม่ได้น้อยไปกว่ากันเลย ขนาดผมเชียร์ Spur ที่ฐานแฟนบอลในไทยโคตรน้อย แกยังเดาถูกว่าผมชอบ Spur เพราะนักเตะคนไหน (David Ginola คือนักเตะคนโปรดของผม) ผ่านไปซักพักพี่ตั้ม จารย์อาร์มและจารย์นิก ก็มาชวนพี่เดชาคุยเรื่อง nostr ผมก็นั่งฟังอยู่ด้วยจนพี่เดชาแกกลับบ้าน

หลังจากส่งพี่เดชาเสร็จผมเห็นมีการตั้งวงกันอยู่ด้านนอก ผมเลยเข้าไปแจมด้วย มีเอ็มเข้ามาทักทายผมโดยคิดว่าผมเป็นมือขวาพี่เดชา🤣🤣 (ดีที่ไม่ถามเรื่อง LN กับผม เพราะผมไม่ค่อยรู้เรื่องด้วย) หัวข้อสนทนาในวงก็เป็นเรื่องเกี่ยวกับสุขภาพ การแต่งงาน การมีลูก เรื่องเครื่องบินรบของไทยเทียบกับชาติเพื่อนบ้าน รวมถึงจุดประสงค์ของการที่พี่ตั้มก่อตั้งRS โดยคุยกันยาวไปจนถึงประมาณเกือบตี1 พัตเตอร์เดินกลับมาจากทะเลแล้วชวนทุกคนไปเดินชิลที่ทะเลกัน ผมกับเอ็มผู้ต้องขับรถกลับไปพัทยาเหนือเหมือนกันมองหน้ากันแล้วบอกว่า "ไม่เกินตี2 เราจะกลับ"

หลังจากที่ไปยืนชิลคุยกันอยู่ริมทะเล พัตเตอร์ผู้ที่น่าจะเมาได้ที่แล้วก็เดินลงไปแช่น้ำในทะเล(ที่มาของรูปที่จับกลุ่มคุยกันริมหาดใน note พี่ตั้มนั่นแหละ) ให้ผมและเพื่อนๆหลายๆคนต้องคอยมองว่ายังอยู่มั้ย🤣 คุยกันไปซักพัก มีสัญญาณเตือนภัยของผมดังขึ้น หยิบโทรศัพท์ขึ้นมาดู "เมียโทรมาตามว่าเมื่อไหร่จะกลับ แล้วบอกจะกลับ4ทุ่ม" ผมนี่เลิ่กลั่กเลย ตอนนั้นใกล้ตี2แล้วด้วย เลยพยายามชวนทุกคนเดินกลับไปที่ dojo โดยก่อนกลับผมนึกขึ้นได้ว่ายังไม่ได้ถ่ายรูปงานนี้เลย เลยชวนทุกคนมาถ่ายรูปร่วมกันหน่อย จากนั้นทุกคนก็กล่าวลาพร้อมกับแยกย้ายกลับไปนอน ส่วนผมถึงที่โรงแรมประมาณตี3 โดนมีตื่นมาบ่นซักพักแล้วก็อาบน้ำนอน แต่บอกตรงๆว่านอนไม่หลับเลย เหมือนยังอยากคุยต่อ🤣🤣

สุดท้ายนี้ต้องขอบคุณพี่ปั้มและพี่แชมป์ที่ทำให้งานนี้เกิดขึ้นได้ รวมถึงทีมงาน RS และพี่ๆเพื่อนๆทุกคน ที่มอบความอบอุ่นและบรรเทิงให้กับงานนี้โดยเฉพาะ DJ Tar พี่บอลและน้องมิน
หวังว่าจะได้พบกันใหม่ในโอกาสหน้าครับ ผมโคจรมีความสุขที่ได้พบกับทุกคนเลย👍👍👍
ปล. งานนี้ผมกะจะมาถ่ายรูปกับจารย์ตั้มแต่กลายเป็นว่าความสนุกทำให้ผมลืมไปเลยว่าจารย์ตั้มมางานนี้ด้วย รู้ตัวอีกทีคือจารย์กลับบ้านไปแล้ว555
https://image.nostr.build/2a41f86986df60b8ad77eb9d2f51176b9ee874462339e0caa5734d30b4367861.jpg


อัปเดตรีเลย์ที่ใช้งานตามสัญญา

ตอนนี้ผมใช้ทั้งหมด 15 relay ใช้มาหลายเกือบ 2 แล้วทำงานทุกตัว

ผมมักเลือกจากซอร์สแวร์รีเลย์ และพื้นที่ที่เราอยากเชื่อมต่อด้วย

ส่วนใหญ่ผมจะเลือกเป็น strfry เพราะมันทำงานเร็วและลื่นไหล

เลือกใช้ตามกันได้
https://image.nostr.build/2e88bba09c14c241487da4caad5fc5a7092f42673ca37ea68cb37621ca0813b5.jpg
https://image.nostr.build/e2660bbd6d3fb677321b45cd5dc2965d258f71d95278a039c21b8d88ac3178d4.jpg

ผมแนะนำให้จัดการรีเลย์ที่ nostrudel.ninja เพราะดูรีวิวและซอฟต์แวร์ของรีเลย์ได้ง่าย

หวังว่ามีประโยชน์ #Siamstr #relay

เกือบลืมเลยฝากรีวิวรีเลย์ wss://relay.notoshi.win ให้เราด้วยนะใน nostrudel


Bitcoin มันไม่มีคนใช้เป็น “เงิน” หรอก

แล้วพวกฉันที่ไปงาน east101 เป็นเทวดารึไง ถึงใช้มันได้

ฉันไม่ได้มาหลอก ฉันมาเพื่อช่วยเหลือ พวกเธอลองคิดดูดีๆนะ

เวลามีค่า ศึกษาบิตคอยน์

#siamstr
#east101 https://image.nostr.build/576c1b008adbe3602bef5527b3468592a587370668a86a9d7cd2f83065e3e50c.jpg


Damus มันชอบ mute note ยาวๆ ผมต้องสลับไปใช้ primal บ้างอะไรบ้าง เล่น nostr ในios อย่างปวดหัวเลย


“ทุกอย่างในชีวิตของเราต้อง Trade off อยู่เสมอ” … พี่จิงโจ้พูดในกลุ่มมีตติ้ง #korat101

ผมหน่ะเข้าใจความหมายนี้นะ .. ในใจก็คิดว่า “ถ้าเราวางแผนดี ๆ เราก็อาจจะได้หลาย ๆ อย่างพร้อม ๆ กันได้นะ” (แต่มิได้กล่าวมันออกไป 555 🤣)

หลังจากงานนั้นไม่ถึง 1 สัปดาห์ “น้องนิ่ม” ก็ได้โพสต์ว่าจะจัด mini Meetup ครั้งที่ 2 ภาคตะวันออก … ผมเป็นคนแรกที่เข้าไปตอบว่า .. “น้องนิ่มมีที่พักใกล้ ๆ ที่เหมาะกับพาครอบครัวไปพักผ่อนด้วยมั้ยครับ 😊😁” .. เพราะว่าอยากไปด้วยจริง ๆ ส่วนจะไปยังไงนั้นอีกเรื่อง เดี๋ยวเคลียร์เวรเคลียร์งานได้สบาย 5555 😂

ปัญหาของผมจึงไม่ใช่เรื่องเคลียร์งานหรอก แต่เป็น “ผมจะพาครอบครัวไปด้วยยังไงให้เค้ามีความสุข” ตอนนั้นผมมีซ้อยซ์ไม่เยอะมาก

1. “ไปคนเดียว แม่ลูกอยู่บ้าน”

.. ถ้าเป็นแบบนี้ตาย ๆ ๆ ๆ โดนด่าเละเทะ แถมจะพลอยทำให้ครอบครัวแตกแยกได้เลยแหละ เดี๋ยวได้โดนด่าว่าเห็น Bitcoiner ดีกว่าครอบครัว 5555 😭 … คือต้องบอกไว้แบบนี้ครับว่า ปกติครอบครัวผมจะไปไหนมาไหนด้วยกันตลอด ใครไปธุรที่ไหนหลาย ๆ วัน ก็จะไปด้วยกันเสมอ โดยเฉพาะลูกสาววัย 5 ขวบที่เราอยากให้เค้าได้อยู่ในทุกช่วงชีวิตของพ่อและแม่ ❤

เพราะฉะนั้น ทางเลือกแรก “ไม่เวิร์คอย่างแรง”

2. ไปด้วยกันทั้งครอบครัวเลย ใช้โอกาสนี้พาครอบครัวไปเที่ยวด้วย

.. ซึ่งโคราช-ชลบุรี ระยะทางประมาณ 3-400 กม. ขับรถสบาย ๆ 5-6 ชั่วโมง แต่ก็ติดด้วยงานวันศุกร์และวันจันทร์อีก ทำให้ต้องไปเสาร์และรีบกลับในวันอาทิตย์ .. เฮ้ออ 🫠 แต่ด้วยความอยากไปถึงจะได้แค่นี้ก็ต้องยอม

ต่อมาเป็นการวางแผนเรื่องที่พัก …

พี่ป้ำได้ DM มาถามแล้วแหละ เรานี่แบบ “ว้าวว Pool Villa ติดทะเล” ที่มีของเล่นให้เด็กครบครัน แต่!!! แฟนผมชอบความเป็นส่วนตัวมากกว่า เพราะเป็นคนหลับยากมากก 🥹😖 … ผมนึกถึงดีเจต้าร์เปิดเพลงแดนซ์ ซึ่งเดาได้ว่าต้องทั้งคืนแน่ ๆ … ถ้าเป็นแบบนี้สองแม่ลูกคงไม่ได้นอนกัน ,, ผมจึงต้องปฏิเสธที่พักพี่ป้ำไปด้วยความเสียใจลึก ๆ ที่มิสามารถพูดออกมาได้ 5555

พอจะหาที่พักใกล้ ๆ กับที่จัดงานหน่อย ก็ไม่รู้จะให้แม่ลูกเค้าทำกิจกรรมอะไรกัน .. ถ้าไอ้เราจะพาเค้ามาแล้วเอามาทิ้งไว้ที่ห้องเล็ก ๆ แล้วเราก็ไปมีความสุขอยู่กับเพื่อน ๆ Bitcoiner ก็คงไม่ใช่ .. จึงสรุปว่าได้พักที่พัทยาเหนือ โรงแรมเซ็นเตอร์พ้อยต์ ที่มีสวนน้ำ “The wave” 🌊 และ Kid club สำหรับเด็ก (แต่ไกลไปนิดนึง) 🥲

===============

หลังจากผ่านขั้นการวางแผนมาได้ ทีนี้ก็มาถึงขั้นตอนปฏิบัติจริง ๆ ละ 🧡

เริ่มจากการเดินทาง ที่ต้องออกเดินทางเช้าวันเสาร์ .. ทำให้ผมไปถึง “One day esthetic ART CAFE” เวลาประมาณ เที่ยงครึ่ง!!! 55555

หลังจากไปถึงคือไม่รู้จักใครเลย เว้นแค่ทีม Right shift และก็คนที่เคยคุยก็มีแค่พี่ตั้มกับพี่จิงโจ้เท่านั้น .. ขณะกำลังเดินเข้าไปได้มองเห็นอาจารย์ต๊ำนั่งคุยอยู่กลางวงสนทนา เราก็ต้องพาลูกไปเข้าห้องน้ำก่อนเพราะนั่งรถมาไกล เจอน้องเทนโด้เลยถามว่า “ห้องน้ำไปทางไหนนะครับ” นี่คือประโยคแรกที่ผมพูดกับคอมมิวนิตี้ 55555 🫣

“คุณชลธิศ สวัสดีครับ … ผมสมนึก” พี่สมนึกตัวเป็น ๆ หายใจได้เหมือนคนทั่วไปก็ได้มาทักทายระหว่างที่ผมกำลังเปิดประตูออกไปห้องน้ำ

พี่สมนึกที่กวนๆ ใน Nostr แต่ตัวจริงเรียบร้อยมากเลย พูดก็น้อย (เว้นตอนเมา) แต่ตอนนั้นเด็กปวดฉี่ก็เลยจำเป็นต้อง Leave ออกมาก่อน

หลังจากพาเด็กเข้าห้องน้ำก็ได้มาเจอคุณน้าโบว์ น้องสาวพี่ตั้มที่เข้ามาทักทายแล้วจะพาแม่ลูกไปเล่นส่วนอื่น (พี่ตั้มคงให้มาช่วยผมแหละ ถ้าไม่มีกิจกรรมให้น้องอุ้มทำ ผมคงต้องอุ้มเธอตลอดเวลา 555)

ผมมองกลับไปยังงานอีกครั้ง ”ไม่รู้จักใครเลย ทำไงดีวะ“ พอดีมองเห็นพี่จิงโจ้จึงได้เข้าไปสวัสดีทักทาย และก็ไปนั่งคุยกับพี่ตั้มนิดหน่อย

”มึงไปหาอาจารย์เลย อยากไปขอถ่ายรูปหรือพูดคุยตอนนี้ได้เต็มที่“ พี่ตั้มบอกผม .. ”จะหอมแก้มแกก็ได้นะ“ น้าซุปเสริมต่อ 🫣

ผมก็ไม่ใช่คนชอบถ่ายรูปคู่กับใครอยู่แล้ว แต่อยากแค่ให้เค้ารู้ว่า ”ผมมานะ“ … จึงเดินไปเพื่อสวัสดีอาจารย์ต๊ำ ซึ่งกำลังยืนคุยอยากออกรสออกชาติอยู่ด้านนอกกับพี่ป้ำ พี่เปรี้ยว และก็มี ๆ อีก 1-2 ท่านที่ยังไม่รู้จักชื่อ 🥹

“นี่ไง .. คนนี้เค้านำทีมโคราช 101” อาจารย์ต๊ำได้พูดพร้อมชี้มาทางผม 🙏 … “ภารกิจสำเร็จแล้ว” ผมคิดในใจ 🤣

โดยพื้นฐานแล้วผมเป็นคนพูดน้อยมาก และถ้าเป็นกลุ่มสนทนา ผมเลือกเป็นคนฟังมากกว่า ตอนนั้นผมก็ยืนฟังจารย์ต๊ำคุยกับพี่ป้ำเรื่อง Difficulty Adjustment และก็คุยกันเรื่องรถคันใหม่ของ Elon ,,

ฟังได้สักพักก็นึกถึงหน้าแม่ลูกลอยมาว่าจะอยู่กันยังไงเนี่ย จึงต้องเดินเข้าไปดูแลหน่อยพร้อมสั่งข้าวผัดกุ้งมาให้น้องอุ้ม อ้อ.. แล้วได้คุยกับน้องนิ่มด้วย ซึ่งน้องนิ่มเป็นไอดอลผมเลยที่อยากให้น้องอุ้มโตมาแล้วรักบิตคอยน์แบบน้องนิ่ม 5555 😂

ประจวบเหมาะกับทางผู้ร่วมงานกำลังจะย้ายไปที่พัก (เพราะเค้าคุยกันมาเยอะแล้ว 🥲) ก็ได้มีการถ่ายภาพหมู่พอดี ผมก็เลยอุ้มน้องอุ้มไปถ่ายด้วย .. เผื่อว่าอนาคตผมเป็นอะไรไปจะได้ให้แม่ลูกเอารูปนี้ไปเป็นหลักฐานไว้ขอความช่วยเหลือจากเพื่อน ๆ นี่แหละ 5555 🫠

===============

หลังจากแยกย้ายผมก็ได้พาแม่ลูกเค้าไปทานอาหารกลางวันแถว ๆ นั้น ก็ใช้เวลาเดินทาง+ทานอาหารนานหน่อย กลับเข้าโรงแรมเช็คอินเรียบร้อยเวลาก็ล่วงเลยไปจนถึง 16:30 🕟 แล้ว … แต่ภารกิจผมยังไม่จบ .. ผมต้องพาน้องอุ้มไปเล่นน้ำก่อน 🥰😖 เด็กก็เล่นน้ำสนุกสนานมากเลย ส่วนไอ้พ่อคนนี้ก็อยากจะไปงานแล้ว 5555

เมื่อเสร็จภารกิจจากครอบครัวผมก็รีบขับรถไปที่จัดงานทันที .. ด้วยปริมาณรถถนนใจกลางพัทยา ผมใช้เวลา 40 นาทีในการเดินทาง 11 กม. 😭

===============

“ทุกคนเมาหมด” 🫠

ใช่ครับ … ผมไปถึงตอนประมาณสองทุ่มแล้ว และหลาย ๆ คนก็คงเดินทางกลับไปแล้ว เหลือเฉพาะแก๊งที่พักด้วยกัน และก็คนอื่น ๆ ที่พักไม่ไกลอีก 4-5 คน

และแน่นอน .. ผมพลาดช่วงที่เป็น Exclusive ที่สุดของงาน คือ ช่วงที่มีอาจารย์ต๊ำอยู่ 😭

แต่เป้าประสงค์ผมก็มิใช่การเจออาจารย์ต๊ำนะ (เพราะทุกคนรู้ว่าจารย์ไม่ได้มา) แต่คือการมาเจอเพื่อน ๆ และได้พูดคุยแลกเปลี่ยนนี่แหละ .. เพราะฉะนั้นผมก็ยังมองว่างานครั้งนี้ผมบรรลุตามที่คาดหวังไว้เช่นเดิม 🧡❤

ผมพยายามไล่คุยกับทุกคนที่สภาพไม่น่าเมา (แต่คงเมาแหละ) พี่จิงโจ้ พี่ขิง พี่อาร์ม พี่หลาม พี่เทนโด้ พี่อั๋น พี่ซุป น้องนิ่ม หมอนิว (เว้นพี่เดชา ว่าจะคุยกับแกตอนหลังสัมภาษณ์ .. แต่แกไปนอนชะก่อน 😰) รวมถึง Bitcoiner ที่พึ่งได้เจอกันครั้งแรก พี่ป้ำ พี่เปรี้ยว พี่แสน คุณเอสเย็น คุณนิกกี้เดฟ คุณมายด์ คุณพัตเตอร์ คุณแอนท์ คุณวู๊ดดี้ คุณทอย คุณพฤกษ์ (ครบมั้ยนะ ผมพยายามนึก คือ ต่อให้ผมไม่เมาแต่ผมจำชื่อคนไม่ค่อยด้ายย 😂)

ในส่วนของประเด็นเรื่องราวต่าง ๆ ก็คงคล้าย ๆ กับของทุกคน “ที่นี่เราคุยเรื่องเดียวกันได้เหมือนรู้จักกันดี ทั้ง ๆ ที่พึ่งเคยเจอกันครั้งแรก” เหมือนคำพูดของพี่แสนที่บอกว่า “มันคือ Safe Zone ของพวกเรา” 🧡

และที่ขาดไม่ได้คือ “พี่ตั้ม” nostr:npub1mqcwu7muxz3kfvfyfdme47a579t8x0lm3jrjx5yxuf4sknnpe43q7rnz85 ผู้ซึ่งบอกว่าจะไม่มางาน และหลังไมค์มาบอกผมว่าจะมางานแต่ไม่ให้ผมบอกใครว่าแกจะมา 🤣 … แต่พี่ตั้มก็ทนไม่ไหวจนต้องประกาศเองว่ามางาน #east101 🙃

บุคคลผู้ซึ่งพาคุยริมชายหาดจนเวลาตีสองกว่า และยังกลับมาคุยต่อที่พักจนถึงตีสี่! เพื่อส่งต่ออุดมการณ์ให้พวกเราได้เข้าใจ และอยากให้ทุกคนได้มีส่วนร่วมในการผลักดันคอมมิวนิตี้ ผมนี่โคตรนับถือและรักพี่เลย ❤🧡

===============

ขอย้อนกลับมาประโยคที่ว่า “ทุกอย่างในชีวิตของเราต้อง Trade off อยู่เสมอ” แม่งโคตรจริงเลยครับพี่จิงโจ้ nostr:npub15l5mxmljftnnqur8gf2nkjj2yuemqy2kuly7yc29lx7x598svx5s447rgk

ผมต้องแลกโอกาสที่ผมจะได้อยู่ในช่วงเวลาสุด Exclusive ในการพาลูกเล่นน้ำ 👧 🌊

ผมต้องแลกโอกาสที่จะเมามายเพื่อให้บทสนทนาไหลลื่นในการรักษาสภาพให้สามารถพาครอบครัวกลับโคราชได้อย่างปลอดภัย 🚗

… วันอาทิตย์ผมตื่นมาพร้อมกับ “ความผิดหวังเล็กน้อย” ที่พลาดเวลาส่วนใหญ่ของงานไป … แต่พอได้เห็นน้องอุ้ม “ยิ้มอย่างมีความสุข” ที่เค้าได้เล่นน้ำกับพ่อ ,, เห็นน้องอุ้มมีความสุขที่ได้กินบัตเตอร์คุกกี้ร้านพี่ป้ำ และก็เห็นภรรยา“ มีความสุข” ในการเดินทาง .. ❤

เพียงเท่านี้มันก็ทำให้ภารกิจ #east101 ของผมบรรลุผลตามที่ต้องการแล้วครับ

ไว้เจอกันโอกาสหน้าครับ 🙏🧡❤

#siamstr #siamstrog #east101


nostr:npub1j83seer538asxam2qrdhfx3c0p52p52u2xag8yfeyz456mhghmjqt39hne ขาดนี่ครับ แฟนผม พึ่งgen npub วันนี้เลย


Introducing YakiHonne for mobile users.
Unleash the power of unchained media with YakiHonne app.
Available for both iOS and Android.
YakiHonne marks its grand entrance as the first public release.
Say goodbye to limitations and embrace a world where your creativity knows no bounds.
https://yakihonne.s3.ap-east-1.amazonaws.com/videos/yakihonne-mobile-app-promo.mp4


ความประทับใจ/ความทรงจำ #east101
1.พี่ตั้ม/อ.ตั้ม/พี่เดชา นัดกันจะมา แต่ไม่ได้บอกใคร เพราะอยากให้มาเพราะอยากเจอกัน ไม่ใช่อยากมา เพราะจะมาเจอไอดอล😊
2. พี่สุมาอี้ที่งานเลี้ยงญาติไม่เคยไป แต่กับมางานนี้ ผมคิดว่ามันคือ comfortable zone สำหรับคนที่เข้าใจเรื่องยิตคอยน์เหมือนกันให้ได้มาคุยกัน พี่ก็แค่รู้สึก confortable กันคนที่นี่ก็เลยมา มันก็อาจจะแค่นั้น 😁
3.พี่จตุพลเปิดหน้า(หล่อมาก) ใครไม่มาอดชมไป ☺
4. จิงโจ้ร้องเพลง northman north of richmond เพราะมาก แต่เจ้าตัวจำไม่ได้เพราะเมา + เมาไปนอนผิดห้องจนเจ้าของห้องตกใจใครแม่งมานอนห้องเรา 🤣
5. ประธานซุปเมานอนสลบที่โซฟาคนเดียวแบบเหงาๆ 🥺
6. น้องนิ่ม เล่นสนุกเกอร์ครั้งแรก แต่เก่งมากสงสัยได้ซื้อโต๊ะมาไว้ที่บ้านให้นางเล่น 🤯
7. อาร์มเมาหนักไม่ยอมจบ Zap.stream🫣
8. มีคนปีนคนไปเต้นบนประตู ผมละเสียวหนักมาก แต่ดีที่ไม่มีใครบาดเจ็บ😱
9.จาร์ยขิง นั่งโซฟา ล้มหัวทิ่ม แน่นอนว่าจารย์ขิงปลอดภัยดีเช่นกัน 😳
10.ปกติผมไม่ค่อยคุยนะ ใครเห็นเงียบๆ ไม่ได้หยิ่งนะครับ แค่พูดไม่เก่ง 😅

สุดท้ายนี้ สิ่งที่ผมรู้สึกได้ คือ Bitcoiner มีแต่ความปรารถณาดี ให้แก่กัน ตั้งแต่อาหารการกิน ไม่ต้องนัดกันมา บางคนเอาหล้าดองมา เอาเบียร์มา เอาเนื้อมา บางคนอาสานั่งย่างเนื้อเอามาให้เพื่อนที่นั่งคุยกันได้กินกัน

และท้ายสุดๆ ต้องขอขอบคุณพี่ปนัยผมว่ามีเข้าเนื้อเยอะมากแต่ยอมจ่ายเพื่อให้งานนี้เกิดขึ้นมาได้ 🙏🏻🙏🏻🙏🏻
#siamstr #Siamstr


ถึงว่าทำไมไม่ค่อยคุยกับใครก่อน เข้าใจแล้วครับ


ตอนนี้ nostr ผมมันเอ๋อๆไงไม่รู้ จู่ๆผมก็มี following ลดลงเหลือ 2 คน ทั้งที่ก่อหน้านั้นฟอลอยู่เกือบร้อย พยายามหาสาเหตุแต่ไม่รู้เกี่ยวกันมั้ย ตอนนี้ผมใช้ primal แล้วใน app มันตัด relay อื่นออกเองหมด เหลือแค่ default ของ primal 1 ตัว #siamstr


เรื่องเล่า #east101 โดย nostr:npub1mqcwu7muxz3kfvfyfdme47a579t8x0lm3jrjx5yxuf4sknnpe43q7rnz85 บันทึกความทรงจำและส่งต่อคุณค่าไปสู่ชาว #siamstr (ก่อนที่ผมจะลืม) 🇹🇭

https://i.nostrimg.com/e7a9b8b452a5b2480035c4216b672d773c8339f7d99d13e1b427816531824577/file.jpg

nostr:naddr1qq2kkezf0qe8ws68f3nkycmwdetrqs3kfdrrwq3qmqcwu7muxz3kfvfyfdme47a579t8x0lm3jrjx5yxuf4sknnpe43qxpqqqp65wqrxtaa

อ่านที่นี่ >> https://w3.do/eRodbayC


ไม่มีอะไรมากไปกว่าคำว่าขอบคุณ หากมีเทคโนโลยีที่สามารถบันทึกเสียงในหัวผมเกี่ยวกับงาน east101 ผมเชื่อว่ากระดาษ1รีมมีลุ้นว่าจะไม่พอ ขอบคุณมากครับ — This is a comment on: https://yakihonne.com/article/naddr1qq2kkezf0qe8ws68f3nkycmwdetrqs3kfdrrwqguwaehxw309ahx7um5wgknqvfw09skk6tgdahxuefwvdhk6qguwaehxw309ahx7um5wgknqv3w09skk6tgdahxuefwvdhk6qg7waehxw309ahx7um5wgknqv3wv3hhyctxv93hgmmj0yhx7un8qy28wumn8ghj7un9d3shjtnyv9kh2uewd9hsygxcxrh8klps5djtzfztw7d0hd832eenl7uvsu34pphzdv95ucwdvgpsgqqqw4rsfck6g5


🤫🤫🤫🤫🤫🤫🤫🤫
#siamstr
#nostr

https://i.nostrimg.com/d6adff23a3e12174b1d8ee579cc459fd22852ea26cb03549848e515c3f32aefd/file.jpg


Exchange เวียดนามกลัวโดน rug pull


เราน่าจะเข้ามาตลาดช่วงเดียวกันแต่เราเข้าใจbtc ช้ากว่าตั้ง2 ปี นับถือๆ


ประทานได้เป็นสักขีพยานในหลายๆเรื่อง ท่านอยู่ ณ จุดศูนย์กลางของจักรวาลแล้ว


ขอโทษด้วยครับ ที่ผมปล่อย fud เหรียญพี่จนราคาล่วงเละเทะ😂 ผมณภัทรที่นั่งฝั่งตรงข้ามตอนเล่นเกมครับ


ซื้อผ่านตู้ต้อง kyc มั้ยครับ


มาไวไปไวมาก


Thank you. i hope i can see you and thank you for your badge in person at next bitcoin meetup or bitcoin thailand conference.


nb 12 please


nostr:note1gkfd56a8hxscs7h692m84vjcm65efeqnnwr3elzl7nlr2ewnc88sjucqdu

นี่คือคนที่ลงไปแช่น้ำ ตอนแรกลงแค่ข้อเท้า ซักพักนั่ง หันไปอีกทีถอดเสื้อนอนลงไปแล้ว!! ต้องหันไปดูเป็นพักๆว่ายังไม่จมน้ำหายไปไหน


ไม่หลับไม่นอน #siamstr #east101 https://image.nostr.build/a8abe04770b4529ee8ecb2cbfebd67a68a31e1376864acf3f538d70cc6c397b4.jpg


ตอนแรกเขาคุยกันอยู่หน้าที่พักดีดี ก็พี่นั่นแหละไปบอกพี่แจ็คว่า”ชายหาดเย็นดีนะ ไปเดินเล่นมั้ย” พี่แกลากยาวยันตี4เลยเป็นไงล่ะ


“เป็นไงบ้าง งานสนุกมั้ย , แล้วตอนดื่มคุยไรกันอ่ะ เรื่องบิทคอยน์หรอ ??”

เมียถามเมื่อกลับมาถึงบ้านหลังงาน #east101 , พอมานั่งนึกดู ตั้งแต่ไปถึงแกลเลอรี่ช่วงกลางวัน จนที่ตีสี่อีกวัน เอาจริงๆ แล้ว ผมคุยเรื่องบิทคอยน์ไม่เยอะเลยนี่หน่า

เราคุยกับพี่แช้มป์เรื่องเลี้ยงลูก พี่ป้ำเรื่องร้าน พี่เปรี้ยวเรื่องปืน พี่ป่านเรื่องกัญชา พี่กูจาบ้าเรื่องยกเวท จารตั๊มเรื่องยา พี่พฤกษ์เรื่องเรียนต่อ พี่เอแอ้นท์มดเรื่องฟุตบอล พี่เต้เรื่องทหารอากาศ คุณณภัทรเรื่องงาน คุณบอลเรื่องมีลูก คุณเอิ้นเรื่องเหล้าบ๊วย คุณเอสเย็นเรื่องธุรกิจครอบครัว และอีกมากมาย ที่ไม่ได้กล่าวถึง

มันกลายเป็นว่า เราแค่เข้าใจบิทคอยน์ไปแล้วล่ะมั้ง เลยปล่อยวางความหมกหมุ่นต่อมัน แล้วกลับมาคุยกับคนที่เราสนใจและอะไรก็ตามที่เขาทำอยู่

เรามีบิทคอนย์เป็น safe heaven ที่สร้างความรู้สึกปลอดภัยในอนาคตที่ไม่แน่นอน ขณะเดียวกัน คืนเวลาปัจจุบันให้เราไปทำอะไรที่มีคุณค่า (ไม่ว่าจะต่อตัวเองหรือสังคมคนรอบข้างก็ตาม)

ผลคือ เราทุกคนที่มาเจอกัน มีคุณค่าบางอย่างในตัว มีสายธารของ proof of work ที่สร้างมานานแล้ว หรือ กำลังสร้างอยู่ และกำลังสร้างต่อ ทำให้บรรยากาศในงาน การพูดคุยรู้จักกันมันมีคุณค่ามากๆ เป็นเกียรติอย่างยิ่งที่ได้ใช้เวลา แม้ไม่นาน แต่รายล้อมด้วยผู้คนที่ยอดเยี่ยมขนาดนี้ 😄

#Siamstr #east101 นี่เป็นจุดเริ่มต้น ของบางอย่างที่ยิ่งใหญ่ ดูบ้าบอ แต่ไทยบิทคอยเนอร์ทำให้ผมรู้สึกไม่หมดหวังกับประเทศนี้ (จริงๆ ค่อนข้าง hype เลยแหล่ะ)

I am not bullish on Bitcoin, I’m bullish on Bitcoiners ✌


ส่งโล กับวันมาเลย จะได้เคลียร์งาน


ลงรูปตอนลงไปอยู่ข้างโซฟา กับอีกคนที่นอนบนโซฟา


เอาแล้วมีคนประกาศศักดา


หัวเราะในงาน East101

นานแค่ไหนแล้วที่ผมไม่ได้หัวเราะและเมาได้อย่างเต็มที่ กับกลุ่มเพื่อนๆ     คิดแล้วก็น่าจะราวๆซัก10 กว่าปีแล้ว ผมมีกลุ่มเพื่อนที่สนิทกันมากๆตอนสมัยเรียน ปวช. กันเรียกกันได้ว่ากินเที่ยวเมาเละเทะกันอย่างสนุกสนานหัวเราะกันได้เต็มที่ หลังจากเรียนจบกันมาก็แยกย้ายกันทำงานบ้างก็มีครอบครัว และอีกหลายสิ่งอย่างทำให้ผมและเพื่อนค่อยๆจางหายกันไป

ตัดภาพมาในงาน east101 ผมได้กลับมาหัวเราะได้อย่างเต็มที่อีกครั้งถึงแม้มันจะเป็นช่วงระยะเวลาสั้นๆ ได้พบเจอพูดคุยกับคนที่เพิ่งรู้จักกันในงานนี้ได้เหมือนกับรู้จักกันมานาน
ได้คุยกับคนที่อยู่ใน Nostr ซึ่งเอาจริงๆนะครับตอนที่ถาม AKAใน Nostr ว่าเป็นใครกันบ้าง ณ ตอนนี้ยังจำชื่อไม่ได้เลยครับเหตุเป็นเพราะเจอ คราฟท์เบียร์ที่หนักแน่นไปหลายแก้วสลับกับเหล้าบ้วยของน้อง...(ที่ผมก็จำชื่อไม่ได้อีกแล้ว) ทำมา คนสุดท้ายที่ผมคุยด้วยจะเป็น A Ant Mod ได้คุยแลกเปลี่ยนเรื่องราวประสบการณ์ที่ผ่านไปมากันอย่างสนุก แล้วผมก็ขอตัวบอกน้อง A Ant Mod เดี๋ยวพี่มาขอเดินไปส่งลูกที่ห้องแปป ถึงห้องกะล้มตัวลงนอนแปปเดียวแค่นั้นเอง วาร์ปไปเลยโผล่มาอีกทีตี1 ออกมาดูเห็นปิดไฟมืดกันหมดแล้วก็เข้าใจว่าเออคงนอนกันหมดแล้ว ที่ไหนได้เช้ามาเจอ ปั้มบอกว่าอยู่กันถึงตี 4  แหม่เสียดายเลย รอบหน้า HV ผมจะพยามไม่เปิดวาร์ปให้ตัวเองอีกแล้ว

ทีม RS น่ารักกันทุกคนครับผมอาจไม่ค่อยได้เข้าไปร่วมลงการสนทนาในทีมเท่าไหร่ จะบ่อยหน่อยก็กับประธานซุปนี่แหละครับเจอกันทีก็ต้องชนแก้วตลอด
และทุกครั้งเห็นบก.จิงโจ้ก็จะมีแก้วหรือกระป๋องน้ำเก๊กฮวยของเค้าติดมือตลอดเวลา แอบสงสัยว่าตอนที่วาร์ปได้นอนกอดแก้วไว้ด้วยรึเปล่า

น้องอิฐน้องเล็กที่ความคิดไม่เล็กนะครับ เห็นน้องเล่นสนุกทั้งเต้นแบบรั่วๆเหมือนเมามาตั้งแต่ที่บ้าน และEntertain เล่นน้ำกับเด็ก ๆ มีความสุขและสนุกกับน้องอิฐมากครับ
ผมได้นอนติดกับห้องหมอนิวและน้องนิ่มประโยคแรกที่น้องนิ่มทักผม "สวัสดีค่ะ กูจะบ้าไหมค่ะ?" ผมเกือบหลุดตอบไปว่าผมก็ไม่รู้เหมือนกันครับ ผมอาจต้องขออภัยหากว่าเด็กๆในห้องผมจะเสียงดังหรือไปพยามเปิดประตูในห้องที่ติดกัน

ในส่วนเทนโด้ผมก็ไม่ค่อยได้คุยกับน้องเขาเท่าไหร่เห็นน้องเขาวุ่นๆกับเนื้อของเค้า น้องดูเป็นเด็กอ่อนน้อมถ่อมตนดีครับแต่ไม่รู้ว่าก่อนจะเข้าวาร์ปจะเป็นเช่นไร
ขิงกับอาร์มผมได้คุยบ้างนิดๆหน่อยๆ อดเห็นภาพก่อนเข้าวาร์ปของ2คนนี้เหมือนกัน แต่ที่รู้แน่ๆตอนมาจบที่ร้านกาแฟกันช่วงเที่ยง ขิงยังคงดูแฮงค์ตลอดเวลาเอาใจช่วยขอให้ผ่านไปได้

ต้ำผมได้เห็นถึงอุดมการณ์ความมุ่งมั่นของเขาที่อยากให้กลุ่ม Bitcoiner ของเราแข็งแกร่งมากขึ้น มีกลุ่มชุมชน Bitcoiner ที่ใหญ่ขึ้นถึงแม้ผมไม่ค่อยได้คุยกับเขามากนักนอกจากตอนที่ คุณต้ำพาผมไปคุยเรื่องงาน Bitcoin conference ในปีหน้ากับอ.ตั้ม ผมรู้สึกเป็นเกียรติและดีใจที่อาจจะได้เป็นส่วนหนึ่งที่ช่วยในงานใหญ่นี้มากครับ

แก๊งค์3ป.1ช (ปล้ำ / เปรี้ยว / ป่าน / แชมป์) ผมได้รู้จักแก๊งค์นี้แบบที่เรียกได้ว่าบังเอินได้ไม๊ก็ไม่รู้นะครับ คือผมได้รู้จักแก๊งค์นี้ตอนงาน Bitcoin conference After Party ผมไปคนเดียวและได้นั่งร่วมโต๊ะกับอ.เปรี้ยวที่ในขณะนั้นเขาก็นั่งรอเพื่อนอีก3นี้ที่กำลังมา พอมากันครบอ.เปรี้ยวก็มาทำความรู้จักกับผมซึ่งยังคงนั่งรวมโต๊ะกับเขาแบบเงียบๆ เมื่อทำความรู้จักกันแล้วเราก็ได้คุยกันเรื่องงาน Bitcoin conference วันนั้นแล้วผมก็ยังเอ่ยชมว่าท๊อปฟี่เค้กอร่อยนะครับกินคู่กับกาแฟดำนี่เข้ากันมากเลย โดยขณะที่พูดไปนั้น ปล้ำได้นั่งอยู่ข้างๆผมซึ่งผมเนี่ยไม่รู้มาก่อนเลยครับว่าปล้ำเป็นเจ้าของร้าน ถ้าเพื่อนๆเขาไม่บอก   ผมยังบอกเลยว่าเสียดายไม่ได้ซื้อเพิ่มว่าจะเอาไปฝากที่บ้านแต่กว่าจะถึงบ้านกลัว จะเละซะก่อน กลุ่มนี้มีเรื่องเล่าสนุกๆมากมายดำเนินการเปิดหัวเล่าเรื่องโดยอ.เปรี้ยว ซึ่งเป็นมือนวดที่เก่งมาก และผมก็เพิ่งได้รู้ว่าอ.เปรี้ยวเป็นเพื่อนรุ่นพี่ของอ.ตั้มในวันนั้นเหมือนกัน  เมื่อปล้ำประกาศว่าจะจัด East101 ผมตัดสินใจได้ทันทีเลยว่า กูต้องไปงานนี้ มันเหมือนได้กลับไปเจอเพื่อนเก่าที่ไม่ได้เจอกันมานาน
ปล.อ.เปรี้ยวนวดดีจริงๆนะครับถึงว่าอ.โบว์ติดใจ 55

เสียดายผมพลาดเหตุการณ์เพื่อบันทึกความทรงจำแห่งความบันเทิง ที่ซุปโดนโยนลงน้ำ ซุปเปิดวาร์ปลงบนโซฟา 555 ได้ฟังเรื่องเล่าในร้านกาแฟว่าวีรกรรมแต่ละคนเป็นยังไงนี่ โคตรสนุกเลยครับ ทั้งต้าที่ไปดึงผ้าห่มในห้องซุปกับขิงไม่มีผ้าห่มกันแล้วต้องใช้ผ้าเช็ดตัวห่มแทน แฟนใครซักคนที่ผมจำชื่อไม่ได้ เปิดห้องไปเจอจิงโจ้ (รึเปล่า) นอนอยู่ในห้องตัวเอง นักคราฟเบียร์ที่มาจากบุรีรัมย์ เข้าห้องน้ำแบบร้องขอความช่วยเหลือผ่าน Nostr หลังจากถ่ายหนักไปแล้วปรากฏว่าน้ำไม่ไหล (เบียร์น้องเขาอร่อยมากครับกลิ่นมะลิโคตรดี) แชมป์ที่หายไปจากห้องนอนของตัวเองทิ้งความสงสัยให้อ.เปรี้ยวกับอ.ป่าน ว่ามันไปนอนที่ไหนวะ ? หลายสิ่งหลายอย่างที่เกิดขึ้นในงาน East101 มันดีมากและสนุกมากครับ ควรจัดต่อไปหรือครั้งต่อไปจะเป็น รังสิตมันร้ายดีนะ แต่ที่แน่ๆ BTC Halfving คนที่ไม่ได้มางาน East101 ไม่ควรพลาดนะครับ
ขอบคุณทุกคนมากๆครับ

ดีใจที่ได้พบกันครับ
Gujaba

#Siamstr #East101 #SiamstrOG
  https://m.primal.net/HSRv.jpg


ในอนาคตยังไง relay ก็จำเป็นต้องมี model สำหรับหารายได้ ผมไม่รังเกลียดนะ หาก relay มีโฆษณาแต่มันจะดีมากหาก user เห็นโฆษณา3อัน ได้ 1 sat อะไรแบบนี้


ผมอ่านกราฟที่ตัวเองตีไม่ออกด้วยซ้ำไป


จารย์เปรี๊ยวมาสอนวิธีจับปืนผมกับแฟนด้วยนะ ตอนแรกยังร้องเพลงกันอยู่ดีดี 5555 เปลี่ยนมาจับปืนซะงั้น(ปืนลม) แฟนผมบอกว่า ฟีลลิ่งจารย์เปรี๊ยวเหมือนพ่อนั่งสอนลูกเลย


เช้ามาพี่ถามผมใหญ่เลยว่า ตอนเมาตัวเองรั่วขนาดไหน พูดอะไรไปบ้างนะ

อยากจะบอกว่าตอนที่พี่กรึ๊มได้ที่ แล้วเราย่างเนื้อข้างๆกัน ผมได้แง่คิด มุมมองหลายๆ อย่างจากพี่เช่นกันเยอะเลยครับ ทุกคนในงานต่างมอบมุมมองที่ตัวเองถนัดให้กันและกัน

ตอนขากลับ ผมกับพี่ขิงก็ยังหาข้อสรุปใฟ้กับคำถามของพี่ไม่ได้ว่า...

“ทั้งที่เราก็ไม่ได้เคยรู้จักกันมาก่อน หลายคนไม่เคยเห็นหน้ากันด้วยซ้ำ เราที่ไม่ไว้ใจใครง่าย... บิตคอยน์ที่สอนไม่ให้เราไว้ใจใคร...

แต่พอมาอยู่ตรงนี่ เรากลับวางใจแล้วไหลไปกับบรรยากาศ แชร์เนื่องราวสารทุกข์สุขดิบให้กันฟัง”

ดีใจที่ได้รู้จักนะครับ ดีใจที่ได้ใช้เวลาปาร์ตี้ด้วยกัน ขอบคุณที่สละเวลามาสนุกกับพวกเรานะครับ💖💖

#East101 #Siamstr #SiamstrOG


ปรกติเราเป็นคนสันโดษ  ไม่ชอบงานสังคมอยู่แล้ว เรื่องจะให้คุยกับคนแปลกหน้านี่ไม่แม้แต่จะคิด    ได้ฟัง อ  ตั้มเล่าปสก.ไปงานที่บาหลีก็เลยอยากจะลองดูกับตัวเองว่าลัทธิ Bitcoin จะแรงขนาดไหนจะทำให้คนไม่รู้จักกันและเป็นพวกกลุ่มคนที่ไม่ชอบเข้าสังคมเหมือนกันมาคบหาพูดคุยกันได้ยังไง  เราต้อง Don’t trust verify ตามconcept

    หลังจาก DM สมัครไปงานกับพี่ปั้ม (ส่งแบบมั่วๆตอนส่งยังไม่รู้เลยว่าเราจะไปจริงๆรึเปล่า?555) ละแล้วพี่ปั้มก็ทักกลับมา “คุณคือผู้โชคดี ขอให้รีบcfกลับในวันวันที่ 27 “คืออีก2 วัน เราก็คิดอยู่วันนึงเอาลองก็ลอง  วันจะโอนเงินให้ก็ยังแอบระแวงนิดๆ(ตามสไตล์เรา)  เราโดนหลอกรึเปล่า?เราต้องโอนเงินให้ใครก็ไม่รู้  กลุ่มคนที่คุยกันก็มีแต่ชื่อปลอมไม่มี kyc profile ก็มีแต่รูปแปลก  เราทิ้งเวลาก่อน 1 วัน ไม่โอนตั้งสติก่อนเผื่อโดนแก๊งcall centerหลอก^^   แล้วย้อนกลับไปไล่อ่าน profile พี่ปั้มก่อนโอนอีก(มึงจะเยอะไปไหน)   สุดท้ายก็โอนสำเร็จ

    บอกลูกและแฟนว่าพ่อจะพาไปงาน Outing bitcoiner. ลูกกับแฟนถึงกับงง  พ่อมีสังคมด้วย!!!  ลูกถามว่าพ่อรู้จักใครในงาน  พ่อบอกว่าไม่รู้(เข้าใจว่า อ.ตั้ม ไม่ไป)  ลองไปดูก่อนก็ถ้าไม่มีใครมาทักเราแล้วเราดูถ้าจะคุยเข้ากับใครไม่ได้  เราก็อยู่แต่เราก็ได้ลูกไม่มีปัญหา

     พอขับรถมาถึงจุดนัดหมาย แรกใจก็ตื่นเต้นว่าจะเจออะไร  bitcoiner น่าตาจะเป็นยังไง  เราจะคุยอะไรกับเขาบ้าง   พอเลี้ยวรถเข้ามาก็เห็น ผช  กลุ่มนึงจับกลุ่มคุยกัน เห็น อ.ตั้มยืนอยู่   ดีใจมากกกกกก  รีบจอดรถแทบไม่ทัน  บอกลูกชายขนาดพ่อเจอดาราพ่อยังเฉยๆเลยจะให้ขอถ่ายรูปกับดารานี่ไม่แม้แต่จะคิด   แต่เจอ อ.  ความรู้สึกยิ่งกว่าเจอดาราอีก  ก็มีโอกาสได้ทักทาย อ.ตั้ม พี่ปั้ม พี่ตั้ม อ.โบว์ น้องๆทีมrs และอีกหลายๆท่านเราก็ยังเขินๆนั่งฟังไปเรื่อยๆ

    พอเข้าที่พักเห็นแต่คนเริ่มออกมาจับกลุ่มทำกิจกรรมกัน ทำอาหาร ลูกชายไปเล่นน้ำ แทงสนุ๊ก เล่นเกมส์  เราก็ตัดสินใจออกมาข้างนอกได้ทักทายกับหลายๆท่าน อ.เปรี้ยว ประธานซุปกับน้องสมนึก ได้มีโอกาสจับเข่าเสวนากันริมสระเป็นชั่วโมง  มีโอกาสได้ร่วมย่างเนื้อกับเทนโด้  คุยกับพี่ปั้ม พี่ตั้ม  ลูกชายเล่นนำ้และเกมส์กับพี่อิฐ ซึ่งลูกชายชอบพี่อิฐมากกกกกกบอกเป็น Idol เลยลูกบอกประทับใจงานนี้มากอยากมางานแบบนี้อีก   ปรากฎว่าเราคุยได้กับทุกคนในงานสนุกสนานในงานตั้งแต่ เย็นจนเข้านอนแบบไม่รู้ตัวตอน 4-5 ทุ่ม(จากฤทธิ์เบียร์น้องต้าแรงมากกก)  เรางงและสงสัยตัวเองมาก อะไรทำให้เรามาคุยมาสนิทกับคนที่เราไม่รู้จักกันได้ขนาดนี้

     สุดท้ายเราได้คำตอบกับตัวเองว่าเราได้เจอ safe zone แล้ว  เรามาอยู่กับกลุ่มคนที่มี low time preference,คนที่มี pow. คนที่เราเชื่อใจได้ ไว้ใจได้  สุดท้ายนี้ขอบคุณพี่ปั้ม พี่ตั้ม น้องๆrs. ขอบคุณทุกๆคนที่มาในงานนี้  ประทับใจมากๆสนุกมากๆครับ  ไว้เจอกันใหม่งานหน้า bye.
#siamstr
#East101


Sat ที่หมุนเวียนอยู่ในงานวันนั้น อาจจะซื้อภูเก็ตได้ในอนาคต


ว่ายน้ำ เล่นตู้เกม แทงพูล ร้องเกะ กินเบียร์ กินเนื้อ เหลือแค่มวยไทย กับปลูกป่า เล่นสกี นั่นแหละ
ที่รออยู่


รีวิวงาน #east101 ถ้าเอาสั้น ๆ คือสนุกมากครับ สนุกกับการพูดคุย การใช้จ่ายด้วยบิตคอยน์ รอบหน้ามีที่ไหนเจอกันอีกแน่นอน (ถ้าว่าง)

ช่วงเช้าของวันที่ 2 ตอนไปถึงร้าน ผมตกใจมากมี่คนมากันเยอะ นึกว่างานจะเงียบ ๆ กว่านี้ แต่ด้วยความขี้เขิลก็ยังไม่ค่อยกล้าคุยกับใครเดินไปหลบมุมเงียบ ๆ หลังพี่อาร์มบ้างหลังเทนโด้บ้าง จนเทนโด้พาไปนั่งคุยในวงพี่ขิงเกี่ยวกับมหาลัยชื่อดังแห่งหนึ่ง ทำให้ได้เจอคุณ nostr:npub1dkfqjlplgdpapqfv4vu9zh7duh8vplqj62jzkwsm5c3pfls2yg5q8uccky
และพี่อีกคนผมจำไม่ได้ว่าใคร ;-; (ขอโทษครับ) หลังจากคุยกันไปสักพักวงสนทนาก็เริ่มใหญ่ขึ้น ผมรู้สึกว้าวมากที่ทุกคนก็เดินคุยกันได้เลยไม่ต้องรู้จักกันเดินมาถึงก็พูดกันได้เลยแบบค่อนข้างเป็นธรรมชาติ และก็มีคุณสมนุ๊กที่คอยหยิบยื่นเครื่องดื่มให้ไมขาดมือ ต่อไปพอถึงที่พักหลังแยกย้ายเก็บของผมก็หนีไปอ่านหนังสือสอบอยู่ช่วงนึงก่อนลงมาข้างล่างตอนลงมาคือคนเยอะกว่าเมื่อตอนเช้าอีก ทำให้แอบรู้สึกประหม่าหน่อย ๆ แต่ทุกคนในงานเฟลนลี่มาก ๆ ผมสามารถเดินไปเสนอหน้าอยู่ได้แทบจะทุกวงสนทนา ฟิลแบบไม่รู้แหละเขาคุยไรกันอยากฟังด้วย ทำให้ได้คุยกันกับหลาย ๆ คน ได้ฟังเรื่องราว แนวคิด ของแต่ละคนจนตกผลึกอะไรได้หลาย ๆ อย่าง เหมือนได้รับ POW ที่ตกผลึกจากสายงาน หรือ ความชอบในด้านต่าง ๆ  ของแต่ละคน ไม่ว่าจะเป็น พี่เอิ้น nostr:npub13e2af5rm4x8z2tt34fst39arfcxh40c75repllywy058wjdaqs8sewxgfy
พี่แสน nostr:npub196xc9s4cx5ddpgkn2wwv6lcpvzqwmzyx2wh33hcx3rq0x85q5ansaq4qvq
พี่พฤกษ์
nostr:npub1pruks45lzhclsq6xdpzlj48gkwz0aenxn2jcnjzmsc8a8ll9ngys9pnj2f
อ.เปรี้ยว
nostr:npub1awpy34s77plvg5jevvc7k2nmsf3jq43y6fl73pt5kfkyflte9m7stm0gk9 กลุ่มเพื่อนพี่ปั้มอีก 2-3 คน และคนอื่น ๆ ไม่ว่าจะเรื่อง การใช้ชีวิต การทำงาน ปืน NSD การเรียน การ orange pill จนเวลาล่วงเลยไป จากนั้นก็ไปนั่งฟัง นาย jakk ของเราเปิดเวทีในวงนั้นมี ผม พี่ตั้ม พี่อาร์ม พี่นิกกี้ พี่พฤกษ์ พี่ปณัย ในช่วงแรก ที่ผมอยากจะสารภาพเลยคือ ผมไม่ได้ยินเลยว่าพี่ ๆ พูดอะไรกันเสียงมันดังมากครับ 555555 แต่ดูจากการมองและชี้นิ้วพอจะเดาได้ว่าพูดถึงผมอยู่ผมเลยนั่งเก๊ก และ พยักหน้ารับเหมือนกับเข้าใจว่าคุยอะไรกัน ก่อนจะแอบหนีไปวงพี่ จิงโจ้เพราะคิดว่าพี่ตั้มพึ่งพูดได้ 3 ชม ยังขาดอีก 5 ถ้านั่งฟังต่อไม่ได้หลับแน่ ๆ พี่จิงโจ้พูดคุยให้ฟังเกี่ยวกับ red pill เอาจริง ๆ ยังเป็นศาสตร์ที่ผมไม่ค่อยเข้าใจเท่าไหร่ แต่ก็เป็นเรื่องนึงที่น่าสนใจและเปิดมุมมองหลาย ๆ อย่างของผมเลย จนฝั่ง Dj ต้าเข้ามาร่วมวงและพูดคุยกันต่ออีกสักแปป ผมก็แยกย้ายออกมาเตรียมขึ้นไปที่พัก พอถึงผมอ่านหนังสือสอบต่อได้ไม่นานอิสระกับเทนโด้ก็เปิดประเด็น เรื่อง ศาสนา กันขึ้นมา จริง ๆ มันเริ่มจากเรื่องโซดาไฟ ผมก็ไม่เข้าใจว่าวนไปถึงศาสนาได้ไง จนสุดท้ายเรื่องไปจบที่ ragnarok ได้ไงวะ และก็ได้หลับไป จนพอตอนเช้าหลังตื่นขึ้นมาก็เดินลงไปอรุณสวัสดิ์คนอื่น ๆ เป็นความรู้สึกที่ดีมาก ๆ ที่ได้ทำมันวิเศษณ์กว่าการพิมพ์ gm ผ่านโน๊ตในทุก ๆ เช้า ก่อนจะออกไปย่ำทรายตากแดดกันตรงชายหาด

โดยรวมคืองานสนุกสนานและรื่นเริงมาก ๆ ได้รู้จักคนใหม่ ๆ ได้พูดคุยเรื่องราวต่าง ๆ ทั้งที่ปกติตัวผมเองไม่น่าจะทำด้วยซ้ำ แต่พออยู่กับเหล่า bitcoiner มันเหมือนมีความสบายใจแปลก ๆ ทำให้กล้าพูดคุย กล้าเข้าไปร่วมวงสนทนา เป็นช่วงเวลาที่มีความสุขมาก ๆ ในชีวิตเลยครับ ขอบคุณพี่ปณัย nostr:npub1jalt2rsvr9nhd7e84yp8pmzytxmcptp8u20tp5wnx4dcr8xf8resze0yfp และพี่แชมป์ nostr:npub16unl8g9ucanlpfvp94sdjdv2f4mukm2ywmgrywnrfdgt98qwrrdq0qcn35 มาก ๆ ที่เป็นตัวตั้งตัวตีจนงานนี้ประสบความสำเร็จอย่างราบรื่นครับ


ปีนขึ้นไปขนาดนั้นไม่เห็นตก แต่ดันแวะวิจัยกรวด ปากซอยบ้านซะได้


ตอนนี้คิดว่าเจ้าตัวเขายังไม่ได้ทำ nip05 เฉยๆน่ะ ก็เลยแท็กไม่ได้ ไม่ใช่ปัญหาที่client


รู้สาเหตุแล้ว bill ยังไม่ได้ทำ nip05 เลยแท็กชื่อไม่ได้ ต้องก็อป npub ไปก่อน


บางทีมันเป็นปัญหาที่ client ลองใช้ดูหลายก่อนนะ หาอันที่เข้ามือ


ผมสนใจเรื่องเฮียรัสเซียที่เป็นเจ้าของสโมสรเชลซีมากเลยครับ คงต้องข้อมูลเพิ่มอีกซักหน่อย ถ้าพี่แอนท์อยากทำคอนเทนท์เรื่องเฮียแก ก็ขออย่าได้รีรอ ผมรออ่านเลย รอZap เลย


โอ้ ขอบคุณมากที่แท็กให้ บอกตามตรงว่าไม่เก่งเรื่องจำชื่อคนจริงๆ และนี่ยังมีชื่อบน nostr อีก มึนเลย แต่จำเรื่องราวของทุกคนได้นะ ขอให้คุณพ่อมีเวลาพักผ่อนมากขึ้นครับ


แฟนผมก็แบบนี้ไม่ได้อินกับ btc มากรู้แค่ว่ามันเก็บมูลค่าได้ แต่ไม่รู้มันดีต่อโลกในระยะยาวยังไง แต่ได้เจอกับหลายๆคนได้คุยกับพี่แชมป์พี่อาร์มเรื่องสุขภาพ ได้เจอบรรยากาศดีๆเขาก็อยากศึกษาbtc มากขึ้น เพราะอยากคุยกับทุกคนมากขึ้น


โอกาสหน้ามีเสมอครับ ชลบุรีก็แค่ปากซอย


ขอแก้ข่าว ผม 26 แล้วครับบ 5555


Pork fat must be approved for egg fire rice


สนุกมากเลยครับ ตอนเช้าแฟนผมก็มาร้องคาราโอเกะกับพี่นิ่มและแฟนพี่แจ็คไม่รู้ไปสนิทกันตอนไหน 5555


Look like Uncle Roger approved this


ใครที่ดูไลฟ์nostr คืนวันที่2 ธันวา น่าจะได้ดูตอนที่เทนโด้มาสัมภาษณ์ผม ตอนนั้นเทนโด้ถามว่า ”ให้คะแนนงานมีตอัพนี้เท่าไหร่” ผมบอกว่า “ยังไม่รู้เลย เพราะงานมันยังไม่จบต้องรอดูพรุ่งนี้ แต่เท่าที่เห็นในตอนนี้ยังคงเต็ม10 กับทุกอย่าง”

ก่อนหน้าการสัมภาษณ์พอมาถึงที่พักเราเริ่มที่จะย่างเนื้อกินกัน พูดคุยกัน บรรยากาศค่อนข้าง family friendly คนที่พาครอบครัวที่มีน้องๆเด็กๆมา ก็ให้เด็กๆได้เล่นน้ำอาจารย์ตั๊มก็พาน้องๆมาด้วย และมาขอยืมห้องผมให้น้องๆเปลี่ยนเสื้อผ้า

ผมมีแวะเวียนไปช่วยย่างเนื้อบ้างบางทีเนื่องจากแฟนผมไม่กินเนื้อวัว จึงต้องหาย่างบาบีคิวหมูกับหมึกย่างมาให้นางแทน(ตามที่พี่แชมป์กล่าวไว้ว่าต้องหมั่นทำคะแนนกับนาง😂ด้วย)

สักพักจู่ๆจารย์ขิงก็ขออาสาสมัครมาเป็นหนูลองยาบอร์ดเกม(ที่จารย์ขิงออกแบบเองด้วยนะ) เป็นบอร์ดเกมจำลองการเป็นเจ้าของโปรเจ็คshitcoin และการปั่นตลาดเพื่อสร้าง value หรือทำลายเหรียญคู่แข่งของตัวเองและในเกมจะมี sound money แฝงตัวมา

ตอนเล่น ผมเข้าใจผิดคิดว่าเราในฐานะ player ต้องตามหา sound money ให้เจอ แต่ไม่ใช่เลย เราคือ crypto king  หลังจบ4ตาใครรวยสุดชนะ!!! ต่อให้ในมือคุณจะมีแต่ shitcoin แต่ถ้าคุณปั่นตลาดจน value มันสูงกว่า sound money ได้ คุณก็เข้าวินได้

เท่าที่คุยกับจารย์ขิงเป้าหมายของเกมคือต้องการสื่อสารว่า demand supply มันส่งผมต่อราคาสินค้าในตลาดยังไงและกลเม็ดของเหล่า crypto bro ที่ปั่นตลาดนั้นทำงานยังไงกับตลาดบ้าง

ซึ่งผมชอบมากกกกกก ผมที่อยู่กับ crypto 2ปี และ bitcoin 2ปี ผมผ่านทุก event ที่เกิดขึ้นในเกม มันเห็นภาพชัดว่าเราเป็นใครในตลาด และในฐานะเม่าเราเผชิญหน้าอยู่กับอะไร แต่อย่างที่เห็น ตอนนี้ยังเป็นแค่ demo ระหว่างเล่นยังมีการเพิ่มกฎใหม่กันสดๆอยู่เลย และเกมยังไม่เคยทดลองให้ผู้เล่นที่ไม่เคยผ่านตลาดคริปโตเล่น ยังต้องการการปรับแต่งเพิ่มเติม แต่มันสนุกแน่ๆถ้าเล่นเป็นแล้ว

หลังเล่นเสร็จผมต้องพาแฟนออกไปหาข้าวอย่างอื่นกินบ้างเนื่องจากในงานเน้นเนื้อวัวเป็นหลัก แต่ผมไม่ได้มองว่าลำบากอะไร แฟนผมเขาก็เข้าใจได้ แต่มันตลกตรงหลังจากกินเสร็จกลับเข้ามา ข้าวผัดและยำคอหมูย่างก็มาพอดี🙀

และผมที่กำลังยืนดูเทนโด้สัมภาษณ์คนอื่นๆผมก็โดนเรียกให้มาออกไลฟ์ หลังจากการสัมภาษณ์นั้น เมื่อดีเจต้สมาถึงพร้อมน้ำเมาเลิศรส

ทุกอย่างก็เริ่มเข้าที่เข้าทาง
แอลกอฮอล์ซึมในกระแสเลือดความอายเริ่มจางหาย ความกล้าในการเจาะแจะกับผู้คนแบบที่เห็นในnostr เริ่มเอามาใช้ในชีวิตจริง เริ่มชวนคุยกับคนนู่นทีคนนี้ที

(ผมสารภาพบาปตามตรงว่าจำไม่ได้ด้วยซ้ำว่าแต่ละคนที่ได้คุยกันลึกๆ ชื่อจริงอะไรกันบ้าง และบนnostr ชื่ออะไรกับบ้าง แต่จำหน้าได้นะ ถ้าเห็นnote นี้ช่วยแสดงตัวใต้ noteหรือทัก DM ผมที ผมไม่อยากให้มิตรภาพของเรานี้มันจางหายไปง่ายดายแบบนี้)

ผมเริ่มแลกเปลี่ยนเรื่องส่วนตัว หน้าที่การงานความรับผิดชอบหลายๆอย่างๆ แนวคิดการทำงาน การมองหาโอกาสในธุรกิจ สิ่งที่ผมได้ทำให้กับ commu bitcoin ผมเอาเสื้อที่เคยขายมาด้วยมันเป็นเสื้อลาย lower your time preference

ที่ผมพึ่งรู้ว่าจารย์ขิงคือลูกค้าของเสื้อเวอร์ชั่นแรกของผมด้วยและเขาใส่มาในวันนั้นด้วย!!!

หลักจากผมเรียกจารย์ขิงมาเป็นพรีเซนเตอร์ ผมได้ขายเสื้อที่ผมเอามาด้วย2ตัวสุดท้ายให้กับ 2คนที่นั่งฟังผมโม้มาอย่างยืดยาว คนนึงคือน้องทอย ถ้าหากจำไม่ผิดหรือจำไม่สลับกับใคร ทอยเล่าเรื่อง PoW ของพ่อที่ทำธุรกิจ ต้องขับรถไปกลับกรุงเทพระยองตลอด

ส่วนอีกคนผมจำชื่อไม่ได้จริงๆแต่เราแลก nostr กันไว้ พี่เขาทำงานอยู่ระยอง และเนื่องจากสายงานที่เราทำมันต่อเนื่องกัน เราจึงแลกเปลี่ยนเรื่องงาน และพยายามหาทางออกระบบของงานที่เรามองว่าเป็นปัญหา ในระหว่างนั้นแฟนผมที่เข้ามาตามผม เขาเข้ามาฟังด้วย

ผมจึงแนะนำแฟนผมกับทุกคนแถวนั้นว่าแฟนผมเป็นหมอดูนะ ทำอาชีพนี้จริงจัง วันนี้รับดูดวง 3 คำถาม 5000sat (แต่ความจริงแล้วแถมตลอด) พี่แชมป์ที่ยืนอยู่ตรงนั้นเกิดสนใจจึงได้ลองมาดูดวง พี่แชมป์ชมว่าใช้ได้เลยแม่หมอเก่งมากทีทักษะการพูดที่ดี และพี่นิ่มที่เข้ามาเป็นลูกค้าคนถัดไปก็มาพอดี แต่พี่แชมป์ออกตังให้นะ เนื่องจากพี่นิ่ม satเกลี้ยงกระเป๋าแล้ว😆

พอดูดวงเสร็จจารย์ขิงก็โผล่มาอีกรอบเนื่องจากสนใจ art work ของไพ่ทาโร่ที่ใช้ดูดวง ผมจึงถือโอกาสแลกเปลี่ยนหลายๆเรื่องทั้งมุมมองทางศาสนา ประวัติศาสตร์การเมือง และมีประทานซุปเข้ามาแจมช่วงท้ายและได้ด่า milton friedman เป็นของแถม

หลังจากนั้นผมก็มีเดินเข้าเดินออกบ้างเนื่องจากตอนนี้แตกออกเป็นหลายๆกลุ่มตามความสนใจของแต่ละคน ออกไปนั่งฟังพี่แจ็คพูดสักพัก พอเดินกลับเข้ามาก็เห็นแฟนผมนั่งร้องเพลงอยู่กับจารย์เปรี้ยว และมีผม พี่นิ่ม จารย์อาร์ม อิสระ มาร่วมจอย

ยังมีอีกหลายลำดับเหตุการณ์ที่เกิดขึ้นจากนี้ที่น่าจดจำ แต่ที่ผมประทับใจและไม่เล่าไม่ได้ในฐานะ bitcoinner คือ ปาฐกถาตอนตี2 ของ แจ็คกู้ดเดย์ เนื้อหามันไม่แปลกใหม่อะไรมาก มันไม่ได้แตกต่างจาก note ที่พี่แจ็คแกลง แต่มันเป็นการตอกย้ำแนวคิดหรือเป้าประสงค์ร่วมกันที่เราชาว bitcoinner มีจริงๆ คือจะทำยังไงให้ผู้คนเลิกถามว่า

 what is bitcoin? และ why bitcoin?

เราจะทำยังไงให้ลูกหลานเราอยู่และเติบโตมาโดยไม่ต้องถามถึงสิ่งเหล่านี้ เพราะในวันนั้น bitcoinner ในวันนี้ได้ทำให้ bitcoin และเศรษฐศาสตร์ออสเตรียน อยู่ในชีวิตประจำวันได้เป็นปกติธรรมดาแล้ว

ผมขอบคุณพี่ปณัยครับ พี่โคตรเหนื่อย พี่คิดแทนเราเป็นห่วงเราว่ามีอาหารพอกินมั้ย ห้องนอนไหน ร้านกาแฟแดดแรงจะร้อนมั้ย

ผมมีความสุขมากครับ
แค่ตอนขับรถกลับผมก็คิดถึงทุกคนแล้ว

อยากเจอกันในบรรยากาศแบบนี้อีก แต่รู้ดีว่ามันยาก ไม่ใช่ว่าทุกคนจะว่างมาร่วมงานกันได้ทุกครั้ง ครั้งนี้อาจารย์ตั๊มก็แอบมาจอยด้วยแต่ก็ต้องกลับก่อนเนื่องจากติดสอนCDC

พี่เดชาเองก็แวะเวียนมาเจอพวกเรา
เอา lightning ATM มาให้เราได้แลก sat กันได้สะดวกมากขึ้น

เป็นงานที่ผมชอบเสียยิ่งกว่างาน BTC งานนั้นมันทางการไปน้ำเมาสิของจริงงงงงงง

#siamstr #siamstrOG #east101
https://m.primal.net/HSRL.jpg


⚡ เนื้อแห้งแห่งสายฟ้า มาแล้ว!!

🥓 เนื้อวัวตากแห้งจากจังหวัดร้อยเอ็ด
สั่งผลิตใหม่ทุกวัน “ไ ม่ ใ ช้ เ ศ ษ เ นื้ อ”
🥓 เลือกระดับความเค็มได้
ตั้งแต่ เค็มปกติ - ไม่เค็มเลย

พิเศษ!! ปรับปรุงแพจเกจจิ้งเป็นแบบสูญญากาศแช่เย็น สำหรับออเดอร์ที่จัดส่งตั้งแต่วันที่ 27 พฤศจิกายน เป็นต้นไป

อย่าลืม... สุขภาพมีค่า หาเนื้อทานด้วย
#Siamstr #ตลาดทุ่งม่วง https://image.nostr.build/716243f4dbb542a9517cac26723e6a2522849da67b767b28a6aa27f173b33c0a.png https://image.nostr.build/459c093daa78c69a41f7454d4be0cf45f103fd1b75fcd5c1db5a90b55380d137.jpg

ตลาดทุ่งม่วง


นี่สินะที่เราได้คุยกันเรื่องบอล


ตอนนี้ปมได้ไอเดีย เที่ยวนั่งรถทัวร์เช็คอิน wherostr ให้ครบทุกป้ายละ


พี่แชมป์ต้องหาฟัง มาร้องกันรอบหน้าแล้วแหละ


"เก็บเงิน 2 ปี ซื้อโทรศัพท์ 2 นาที" เป็นประโยคที่ผมได้ยินในขณะกำลังนั่งทานไก่ทอดเฟียตๆของร้านผู้พัน บทสนทนาของพนักงานในร้านซึ่งพูดถึงการซื้อโทรศัพท์ pro max ยี่ห้อหนึ่ง

บทสนทนาหลังจากนั้นผมไม่อาจจับใจความได้มากนัก เนื่องจากใจมันจดจ่ออยู่กับประโยคนี้ไปซะแล้ว เมื่อมนุษย์คนหนึ่งสร้างคุณค่ามากกว่าที่ตนใช้ กำไรชีวิตในส่วนนั้นจะถูกเก็บในลักษณะของเงินออม ซึ่งก่อนอื่นผมคงต้องขอชื่นชมเธอที่อดทนประหยัด ขยันทำงาน จนมีเงินเหลือเก็บได้ ซึ่งเป็นสิ่งที่หายากในระบบเฟียตยิ่งนัก และในขณะเดียวกันการที่เธอเลือกที่จะเก็บเงินเพื่อซื้อสิ่งของอะไรบางอย่างมันไม่ใช่เรื่องที่ผิด ดีกว่าที่ใช้การกู้หนี้ยืมสินเพื่อมาซื้อของแล้วตกเป็นทาสในฟาร์มตลอดชีวิต

ผมแค่รู้สึกใจหาย...เมื่อรู้ว่าเงินเก็บก้อนนี้เป็นสิ่งเดียวที่เธอมี และนำเวลาอันมีค่าท้งหมดที่เก็บเอาไว้เป็นเวลากว่า 2 ปี มาใช้กับอุปกรณ์ที่มีแต่จะเสื่อมค่าเป็นทวีคูณแม้ไม่นับรวมเงินเฟ้อ มันยิ่งทำให้ผมได้รับรู้ว่า เรายังมีงานต้องทำอีกมาก ในการที่เราจะเผยแพร่ความรู้ทางด้านปรัชญาของบิตคอยน์ การเก็บออมในเงินที่ไม่เสื่อมค่า, การสร้าง Proof of Work, การมี Low time preference ฯลฯ เรายังมีงานต้องทำอีกมาก ไม่ใช่แค่กับอาจารย์ต๊ำหรือ Right Shift แต่คือกับพวกเราชาวบิตคอยน์เนอร์ทุกคนที่อยากให้โลกนี้ดีขึ้น โลกที่ผู้คนสามารถสร้างเนื้อสร้างตัวได้ผ่านการเก็บออม ให้พวกเค้า พวกเธอได้รู้จักกับแหล่งเก็บมูลค่าที่ไม่เสื่อมค่าและให้ความคาดหวังที่มากกว่าเพียงโทรศัพท์ 1 เครื่อง สู่โลกของ Bitcoin Standard สู่ยุคเรเนซองค์ 2.0 ของมนุษยชาติ

Brother, We've got a job to do. หลังจากกลับจาก #East101 Meet-up กันมาแล้ว ทุกท่านทั้งที่ไปงานและรับชมจากไลฟ์ คงจะได้รับความสุข สนุกกันถ้วยหน้า พักผ่อนกันให้เต็มที่ครับ ชาว #siamstr แล้วเรากลับมาสู้กันใหม่ มาสร้างคุณค่าและส่งต่อกัน เผยแพร่ความรู้แบบนี้ต่อไป

ขอบคุณและสวัสดีครับ GN&GD เป็น Meet-up ที่โคตรสนุกจริงๆ


คุยเรื่องขี้ ณ ริมหาด สดชื่นจริงงงงงงง


ดีใจมากๆเลยครับ ที่ได้ใช้เวลาร่วมกัน เด็กๆดูเบิกบานสุดๆไปเลยครับ^^


ติดใจแม่หมอแน่ๆ


#east101 งานเลี้ยงที่ไม่ควรเลิกรา...
ยัง.. ผมยังไม่เขียน.. ระหว่างที่นั่ง BTS ไปขึ้นรถทัวร์กลับ ผมแค่นึกถึงสิ่งๆ ที่มาไวไปไวจนรู้สึกว่าอยากจะต่ออีกสักหน่อย.. เราจากลาแต่เราจะไม่จากกัน ทุกๆ คนจะเป็นเพื่อนที่ดีต่อกัน ผลักดันคอมมูนิตี้นี้ร่วมกันตลอดไป เราจะเจอกันเสมอบน Nostr ผ่าน #siamstr ครับ..

https://i.nostrimg.com/4f5857601edbc3a66f44bd6377ae51c028788f70ad1ba9f01b3964888a475610/file.jpg

หมายเหตุ: ทุกท่านในภาพได้อนุญาตให้ผมใช้ภาพนี้แล้ว


ขอกินหมูก่อน กินเสร็จจะกลับไปเขียน


Kindly allow me to extend my appreciation to nostr:npub1jalt2rsvr9nhd7e84yp8pmzytxmcptp8u20tp5wnx4dcr8xf8resze0yfp nostr:npub1mqcwu7muxz3kfvfyfdme47a579t8x0lm3jrjx5yxuf4sknnpe43q7rnz85 nostr:npub1prya33fnqerq0fljwjtp77ehtu7jlsjt5ydhwveuwmqdsdm6k8esk42xcv nostr:npub1ejn774qahqmgjsfajawy7634unk88y26yktvwuzp9kfgdeejx9mqdm97a5 for making #east101 happened.

Well, this is my first ever #siamstr meeting. I've to admit I didn't expect that people there to be so friendly and welcoming towards me or even each other, as a new comer. Cos I thought I'm just an average user in this protocol and have nothing or tiny bits in technical realms to contribute or share with anyone. Apparently, the meeting and party was simply a place for everyone to enjoy, mingle or share whatever knowledge fields he/she could offer. Regardless of what work/knowledge background one has, everyone there is willing to share/listen to whatever you express. I truly love the vibe and nature of the community.

Last but not least, I'd like to thank everybody on #siamstr, be it the participants of #east101, those who couldn't come and above all our wonderful organiser. Also, respecting the effort of people who travelled hundreds of kilometres to make this meeting happened. I'm again very thankful for all of these. As this party comes to an end, the next one is surely on the list, I reckon.

Safe journey to all travelling back today 🚗
Have a good rest 🌃 and get ready to face the cruel fiat world 🤼 tomorrow

ขอให้ทุกคนโชคดีครับ
เวลามีค่า........ศึกษาเงินที่ดี 💰
Stay humble and stack SATs 😎

https://image.nostr.build/db13ad8ee9c5f493af17034507a13b7bb96027e8c3fef2482e0b085da04fa3a0.jpg


คราวหน้าต้องจัด con anisong


ไม่คิดเลยว่างานจะออกมาสนุกสุดติ่งกระดิ่งแมวขนาดนี้ ตอนแรกก็คิดว่ากะจะมาสายๆหน่อยกลัวว่าถ้ามาคนแรกจะเข้าไปคุยกับคนอื่นยังไงหว่า ผมก็ไม่ใช่คนชอบเข้าหาคนอื่นก่อนซะด้วย แถมไม่รู้จักใครเลยนอกจากแก๊ง rs อ.ตั๊ม คอยตามดูผลงานค่ายเพลงอยู่ห่างๆ

   แต่พอถึงวันจริงก็รู้สึกผิดถ้ามาสายบวกกับนอนไม่ค่อยหลับด้วยอาจจะเป็นเพราะขับออกต่างจังหวัดคนเดียวครั้งแรกเลยกังวลนิดหน่อย สุดถ้าชิดขวาตลอดทางยาวๆกรุงเทพ-ชลบุรี เลยไม่ได้ยากอะไรแม้แต่น้อย คิดไปเองทั้งนั้น

   พอขับมาถึงลานจอดก็เห็นละว่ามีพี่ปณัย ยืนสูดอากาศอยู่กับคนอื่นๆข้างนอก ไอเราก็จะยังไงอยู่ ก็ขอเดินปรี่ไปเข้าห้องน้ำก่อนเลยละกัน ก็เลยไปเจอพี่นิ่ม @Rightshift ก็สวัสดีทักทายไปหนึ่งรอบ พี่นิ่มก็คงงงไอหนุ่มนี่มันใคร มาสวัสดีแล้วก็เดินไปฉี่

  พอกลับเข้ามาก็เจอพี่ปั้มเข้ามาทักทายก่อนเลย พี่ปั้มก็เชิญนั่ง เราก็บอกว่าชื่อทอย พี่ปั้มก็บอกว่าอ๋อ ที่ชื่อ Toy144986437…. ใช่มั้ย เราก็บอกใช่พี่ ประมาณนั้นก็ได้ครับ

  พอนั่งมาสักพักก็มีเพื่อนพี่ปั้มมานั่งข้างๆ เราก็เอาเว้ย เราเข้าก่อนเลย สวัสดีครับพี่ชื่ออะไรครับ ผมชื่อทอยครับ พี่เค้าชื่อป่านกับอ.เปรี้ยว แก๊ง 3 ป. นี่หว่าเราก็นึกในใจ คุยเรื่องมหาลัยแบบ fiatๆ กันไป ผ่านไปซักพัก อ.ตั๊ม เซอร์ไพร์สมาที่งานเฉยเลย ซักพักทีมงานก็ตามมาติดๆหรือผมจำสลับกัน ทีมงานมาก่อนแล้วจารตั๊มค่อยตามมา ช่างเถอะ เอาเป็นมาก็แล้วกัน

  ก็นั่งคุยกันไปจนเพื่อนพี่ปั้มลุกไปเข้าห้องน้ำกันสองคนเหลือผมนั่งอยู่คนเดียว พี่ตั้มแกเห็นก็เรียกมานั่งร่วมวงดิ อุตส่าห์มาทั้งทีเสียเที่ยวหมด เสียงแบบดุๆเลยตาม style @jakk goodday ผมก็รู้แล้วว่าแกโหดจริงเหมือนที่เคยเห็นผ่านมา แต่เป็นความโหดที่แสดงถึงเจตนาที่ดีนะ สมแล้วที่เป็น salesman ผู้อยู่เบื้องหลังค่ายเพลง rs

  พอย้ายเก้าอี้มาก็ได้มานั่งใกล้ๆ พี่นิวกับหมอนิ่ม เอ้ย พี่นิ่มกับหมอนิว ทั้งสองคนเหมือนในคลิปเลย สไตล์การพูด น้ำเสียง ตัวจริงเสียงจริง พี่นิ่มก็ต้อนรับถามชื่อแส้ มาจากไหน ก็คุยเม้ามอยกันประสาบิตคอยเนอร์ ไอเราก็แนะนำตัวว่าพึ่งมาเดบิวต์เข้าวงการบิตคอยน์ใหม่ๆเมื่อเดือนพค.นี้เอง จากนั้นก็ค่อยๆเริ่มถามกันเรียงคน รวมถึงได้เจอกับพี่มาย @Naphat09 พี่พัตเตอร์ @Gawyn

  ก็คุยเพลินไปจนไปถ่ายรูปหมู่รูปจ่า เตรียมย้ายไปเช็คอินเข้าที่พัก แต่ผมพักอีกโรงแรมก็เลยขับแยกกันไป แต่ถึงจะอย่างนั้นก็เรียกขับตามก็ได้เพราะทางเดียวกัน ที่พักอยู่ห่างจากกันแค่ไม่กี่ซอย

  พอเช็คอินเสร็จผมก็เดินเรียบชายหาดไปที่พูลวิลล่า ห่างถัดไปจากโรงแรมประมาณ 5 นาทีพัทยา เหงื่อซกเลย แดดพัทยาก็แรงใช้ได้เลย ซักพักก็เดินมาถึงที่หมายอย่างปลอดภัยไร้รอยขีดข่วน แต่รอยไหม้นี่ก็พอตัว

  พอมาถึงเราก็จะได้พบว่าที่งานจะมีการคัดเลือกคนอยู่ 2 จำพวก จำพวกแรกคือพวกนักลงมือทำ ทำอาหาร ปิ้งบาบีคิว ปิ้งหมึก ย่างเนื้อ และอีกพวกคือนักลงมือกิน รอนักลงมือทำเสิร์ฟให้ มีอันไหนก็กินอันนั้นแหละ อ่อ ยังมีอีกพวกคือนักเอนเตอร์เทนเนอร์ ก็มีตั้งแต่เล่นน้ำสไลด์เดอร์ เล่นบิลเลียต ตู้เกม ตอนนี้เราก็มาถึงทางเลือกว่าเราจะไปสายไหน ก็คงเดากันไม่ยาก มันก็ต้องเป็นสายกินสิคร้าบ กินไปเม้ามอยไป

  ไม่ใช่ว่าเราขี้เกียจช่วยแต่เห็นว่าคนเยอะเดี๋ยวมันจะวุ่นวายเดินชนกัน เราก็ช่วยโดยการนั่งกินให้ละกัน มีแวะไปบิลเลียตฝึกฝีมือกันหน่อย จนได้มาเจอพี่ท็อป พี่บิว พี่ @A Ant Mod รวมถึงคนอื่นๆ ดีเจต้าก็ตามมาติดๆเปิดเพลงกันกระหึ่ม แดนซ์กระจาย

   พอคุยกันไปซักพักก็เริ่มคุยกันรู้เรื่องเพราะเริ่มเมา คุยเรื่องทุกเรื่องที่ทุกคนเปิดประเด็น คนอื่นๆก็นั่งฟังพร้อมกับแลกเปลี่ยนความคิดกัน เป็นงานที่ช่วยลับคมสมองได้อย่างดีเยี่ยม
อ.ตั๊มกลับก่อนและมีการถ่ายรูปหมู่กับอาจารย์ผู้เปรียบดั่งหัวหน้าเผ่าผู้ทรงเกียรติ

  มีการไลฟ์สดสภาซึ่งผมกำลังจะเปิดย้อนดูหลังเขียนโน้ตนี้จบ เพราะในงานเสียงตีกันจากทั่วทุกสารทิศ

   ไม่นึกเลยว่าการที่มางานที่คนส่วนใหญ่ ไม่ได้รู้จักกันมาก่อน ไม่เคยเจอกันตัวเป็นๆ บางคนเห็นแต่ชื่อโปรไฟล์กับรูปอวาตาร์ตัวละครต่างๆไม่เคยรู้ว่าเป็นคนแบบไหน พอจะเดาได้บ้างจากจากที่เห็นคอมเม้น โน้ตใน nostr ผ่านๆตา

  แว็บแรกกับการที่เจอกันมันก็มีกำแพงอยู่บ้าง แต่งานนี้สอนให้รู้ว่าไม่ว่ากำแพงมันจะสูงจะเตี้ยแค่ไหนเพียงขอแค่คุณลองเปิดใจเอาตัวของคุณเข้าไปใกล้กับมัน ไม่ว่ายังไงในที่สุด กำแพงเหล่านั้นมันก็จะหายไปเมื่อคุณเริ่มเอาตัวคุณเข้าไปทักทาย พูดคุย ไม่ต้องสรรหาคำสรรเสิญเยินยอ คิดบทพูดอะไรให้เวิ่นเว้อ อยากคุยอะไรก็คุยเลยเดี๋ยวก็ยาวเองถ้ามันเมากันทั้งสองฝั่ง เอ้าเป็นซะอย่างงั้น ถึงไม่เมาก็คุยกันได้ถ้ามันมีเรื่องอยากระบายที่ตรงกับที่อีกฝั่งสนใจ

  สุดท้ายนี้งานเลี้ยงนี้ครบรสมาก ไม่ว่าจะเป็นรสเบียร์คราฟ รสเนื้อย่าง ท็อฟฟี่เค้ก คุกกี้ต่างๆ เหล่าผู้ชายกอดกัน จุ๊บแก้มกัน เป็นภาพอันสยดสยองที่เปี่ยมไปด้วยความอบอุ่นหัวใจ ต้องขอบคุณพวกพี่ๆมากที่ช่วยทำให้ขนาดนี้ ทุกคนเลย พี่ปั้ม ทีมงานทุกภาคส่วน ที่เป็นตัวตั้งตัวตีให้เกิดงานที่ได้ทั้งเพื่อน ทั้งพี่ ทั้งความสุข ความอร่อย ได้แลกเปลี่ยนความคิดได้ถามเรื่องที่เราอยากรู้จากคนที่รู้ ถ้าให้เขียนทั้งหมดคงจะยาว ซึ่งนี่ก็ยาวพอสมควร สุดท้ายของท้ายที่สุดอยากจะฝากบอกทุกคนที่อ่านว่า งานแบบนี้มันควรจะมี ของมันต้องมีเลยแหละ ถึงแม้ไม่มีพวกพี่ปั้มกับเพื่อนๆเป็นตัวตั้งตัวตบตีให้งานออกมามีแผนมีสถานที่เหมาะๆ เราก็อาจนัดเจอบิตคอยเนอร์ละแวกบ้าน ไปร้านที่สะดวกทุกฝ่าย ตามสั่งก็ได้ คาเฟ่ก็ได้ ไปน้อยไปมากก็ได้ขอให้มาเจอกัน พวกคุณอาจได้รับประสบการณ์อันล้ำค่ากว่าที่พวกคุณคิดก็ได้ ผมคิดว่าเมื่อพวกคุณเริ่มแลกเปลี่ยนและส่งต่อ PoW ให้กันและกัน เดี๋ยวมันจะค่อยๆขยายคนที่เข้าใจและสมาทานลัทธิบิตคอยน์ต่อๆไปเอง สาธุ99
#siamstr #east101 https://image.nostr.build/4e440fea08f3a65dda16005c6b3bc1dad4d53b7bb791e35453884076e604cf84.jpg


พี่นั่นแหละไปร้องงง


เราร้องเพลงบอดี้แสลมด้วยกัน คุยเรื่องแปรงฟัน กินข้าวมื้อเดียว และเรื่องขี้ 😂


ณ จุดสุดท้ายก่อนแยกย้าย
#wherostr #siamstr #east101
https://image.nostr.build/4e240f39de35ffbc5ac6f8ca6d5e3e2fb3e5fbccf4020364fcd474fe9f994c5e.jpg


ใช่ครับ ตอนนี้อยู่ร้านกาแฟกันแล้ว


นักร้องนำครับ ร้องนำเพลง😂


โอ้ในที่สุด เปิด location บน wherostr ได้แล้ววว ปล.มีคนเปิดฟลอคาราโอเกะแต่เช้า #siamstr #wherostr
https://image.nostr.build/2f32b106606af636d3aba2de0580c408d97a1cf056b8baff7a46b3e1ce0dc36a.jpg


ดาคิชิเมทาาา โคโคโรโนะคสซึโวว จู่ๆน้องอิสก็ร้องเพลงเซนเซย่าขึ้นมาเมื่อคืนตอน5ทุ่ม


ปลุกระดมตอนตี2


ของดี


เจอกันครับ


พรุ่งนี้ที่งาน #east101 มีแม่หมอสนใจจะเปิดไพ่ด้วยค่าครู 3คำถาม 5000sat มีใครสนมั้ยนะ ส่วนผมกะว่าจะเอาเสื้อที่เคยทำไปขายเป็นสุดยอด limited เพราะเหลืออยู่2ตัว #siamstr #siamstrOG
https://m.primal.net/HRnh.jpg
https://m.primal.net/HRnj.jpg


น่าจะขึ้นอยู่กับตอนตั้งค่าทำธุรกรรมนะ ส่วนใหญ่จะรออยู่ประมาณ 2อาทิตย์


#east101
ประชาสัมพันธ์งาน meetup กันอีกครั้ง

วันเสาร์ที่ 2 ธค

9:00 - 13:30
เราอยู่กันที่ One day esthetic ART CAFE

https://maps.app.goo.gl/2Qqx93nxpMoAB8938?g_st=ic

14:00 เป็นต้นไป
เช็คอินเข้า Dojo poolvilla

https://maps.app.goo.gl/A3nqgFjVptKxsQqJ6?g_st=ic

วันอาทิตย์ที่ 3 ธค

เช็คเอ้าท์ก่อนเที่ยง ไปทานกาแฟกันที่

Backstreet House Pattaya

https://maps.app.goo.gl/pF7X2bRUkKX6yRJX9?g_st=ic

ใครถนัดเวลาไหนที่ไหนเอาตามที่ถนัดเลย แต่ถ้าบอกกันก่อนได้ก็จะดีนะ 😘😘

Countdown
132 blocks left until #east101
#siamstr


ไม่พลาดจริงๆ


การสะสมแต้มในร้านซุปเปอร์มาร์เก็ต หรือที่ร้านสะดวกซื้อทำ เอาเข้าจริงมันคล้ายๆกับการฝึกสัตว์ที่ให้อาหารเมื่อทำตามคำสั่งมั้ยนะ แต่เปลี่ยนคำสั่งนั้น เป็นซื้อ high processing food เพื่อกระตุ้นสมองส่วนให้รางวัลอีกที
anyway GM🌤
#ทีมตรู่ #siamstr #siamstrOG


แก้เรียบร้อยครับ ขอบคุณครับที่บอก


He joked about ocean mining for sure


He can’t fill the mempool


nostr:note1lalvgz8l0qm7nns4dakcc0etpt2e3zadhp8lpvhl8em3h73rf2cse373lw

#siamstr


ปีนี้ไม่ค่อยหลากหลายเท่าไหร่ ปกติมาหมดทั้ง rock ,j pop ,thai pop , metal
#saimstr
https://m.primal.net/HRgf.jpg


ประเทศไทยไม่มีวันเดินหน้าเข้าสู่เส้นทางของทุนนิยมหรือตลาดเสรีแบบเต็มรูปแบบหากไม่มีบิทคอยน์…

ทำไมถึงเป็นอย่างนั้น…

รัฐศาสตร์หรือการปกครองในรูปแบบกษัตริย์นิยมในวัฏจักรของภูมิภาคเอเชียตะวันออกเฉียงใต้ นั้นแตกต่างออกไปจาก ประเทศโซนยุโรป ออสเตรีย ฮังกรารี หรือ ลิกเทนสไตน์ ตามประวัติศาสตร์ ฮีโร่ หรือ บุคคลที่น่ายกย่องนั้นมีแนวคิดการรวมชาติเป็นหนึ่งมากกว่า แย่งชิงอาณาเขตซึ่งกันและกัน

ภูมิภาคที่สมดุลย์ของฤดูกาล สามารถที่จะระบุฤดูเก็บเกี่ยวหรือผลผลิต ผ่านการจัดการได้ดี และ เป็นเหตุผลว่าทำไม เหล่าฮีโร่จึงทรยศเราได้ในบางครั้ง

(เหตุผลที่สิงคโปรค์ผลักดันนโยบายการค้าเสรีได้เพราะ ภูมิรัฐศาสตร์ของเค้ามีจุดที่ตั้งติดทะเล และ เป็นประเทศใหม่ที่แยกตัวออกมาจากมาเลเซีย โดยที่ผู้นำเผด็จการคาบประชาธิปไตยสามารถนำชาติมารวมกับตลาดได้อย่างดี ((State Capitalism)))

เราจะเห็นว่าหลังการปฏิวัติ 2475 ชาวไทยหรือชาวสยามเดิมนั้นมุ่งเน้นไปทางด้านปัจจัยทางสังคม ความเท่าเทียม และ การปลดปล่อยตัวเองจากโซ่ตรวนของกษัตริย์ โดยพวกที่เรียกตัวเองว่าหัวก้าวหน้า ซึ่งพวกคนหัวก้าวหน้านั้นประสิทธิประสาทวิชาส่วนใหญ่มาจาก ฝรั่งเศส อังกฤษ เสียเป็นส่วนใหญ่

การก่อตั้งเทคโนแครตรุ่นแรกจากนายป๋วย อึ้งภากรณ์ ซึ่งเปรียบเสมือนบิดาแห่งเศรษฐศาสตร์ไทย ซึ่งนายป๋วยนั้นศึกษาที่ London School of Ecnomic ซึ่งมีแนวคิดผสมของกลุ่มลัทธิ Fabian Socialism เป็นหลัก

หรือโครงสร้างสมัยนายปรีดี พนมยงศ์ที่ศึกษาที่ฝรั่งเศสที่เป็นประเทศที่มีการปฏิวัติแรกๆของโลก ตั้งแต่นายพลนโปเลียนที่ตั้งตนเป็นกษัตริย์

หลังจากการปฏิวัติมา 1 ครั้ง เราก็ยังจะสังเกตเห็นการรัฐบาลจากชนชั้นนำ ร่วม 13 ครั้ง

ทำไมชนชั้นนำในไทยกลายเป็นกลุ่มทุนนิยมสามาน และ คอมมิวนิส

หลังจากการปฏิวัติ ณ ขณะเวลานั้น ทุนทรัพย์ที่ติดอยู่ใต้ร่มเงาของกษัตริย์เสียกว่า 70%ของประเทศ อีก 30% มีเพียงคนจีนที่ทำมาค้าขายเป็น และ กลุ่มข้าราชบริพารของกลุ่มก้อนกษัตริย์ การจัดสรรค์พระคลังเริ่มแปลเปลี่ยนไปสู่การจัดการของรัฐบาล และ บริหารสู่พวกพ้องกันเอง

นโยบายเล็กๆน้อย ที่คณะปฏิวัติได้ทำ อาจจะไม่มีผลมากนัก แต่ปรียบเสมือนดาบสองคมของพวกมองการใกล้

หลังจากสงครามโลกครั้งที่สองสงบลง นายป๋วยที่ได้ขึ้นขึ้นมาดำรงค์ตำแหน่งผู้ว่าแบงก์ชาติ ได้เริ่มก่อตั้งกลุ้มก้อนของ “ปัญญาชน” คนรุ่นใหม่ ในตอนนั้นขึ้นมา (Technocrat) เป็นองค์กรณ์ ที่มีแนวคิดด้วยเจตนารมณ์ที่ดี แต่จุดประสงค์ของพวกเค้าคือการนำพาชาติเป็นหลัก

การอนุมัตินโยบายต่างๆ หรือ การที่รัฐนั้น ต้องมาก่อนตลาด ประเทศชาติสำคัญกว่า ตลาด ทำให้ผู้คนนั้นวิ่งเข้าหาสิ่งที่เรียกว่าอำนาจรัฐ โดยเฉพาะอย่างยิ่ง ขุนนาง และ เครือญาติของกษัตริย์ ที่กอบโกยรายได้หลังสงคราม

การเพิ่มอำนาจให้ธนาคารกลางและผู้ที่มีอภิสิทธิในการเข้าถึงเงินชั้นต่ำ รวมถึงตัวกษัตริย์เองในสมัยนั้น ถือเป็นเรื่องที่เลวร้าย เพราะความมั่งคั่งมาพร้อมกับการถวิลหาทรัพยากรณ์ที่มั่นคงกว่า

ใช่แล้วครับ ที่ดิน ไม่นานหลังจากนั้นนายป๋วยก็โดนข้อกล่าวหาว่าเป็นคอมมิวนิสต์ หลังเหตุการณ์ 6 ตุลาคม

ประเทศไทยที่ผลิตเงินเพื่อรวมชาติสมัยใหม่ ( ไทยบาท ) มีนโยบายหลักๆ คือการอยู่ใต้บังคับบัญชาของสหรัฐ  เพื่อเพิ่มเสถียรภาพหลังจากการแพ้สงครามอันโง่เง่าของนายป.พิบูลสงคราม

หลังเหตุการณ์ 6 ตุลา ในแง่ของสังคมนั้นถูกจดจำโดยประชาชน ประชาชนผู้ซึ่งมีความเครียดแค้นจากความยากจน ประชาชนผู้ที่พ่ายแพ้ต่อภาวะเงินเฟ้อในยุคนั้น

พวกเค้าซึ่งรู้ดีว่า ทุนนิยม อยู่คนละฝ่ายกับพวกเค้า และ คอมมิวนิสต์ อุดมการณ์ ที่จะปลดปล่อยะวกเค้าให้เท่ากัน การกระชากหน้ากากของกษัตริย์จอมปลอม นั้นยังมีสิ่งที่เรียกว่าอำนาจทางทหารที่จักวรรดิอเมริกาทิ้งไว้ สักวันหนึ่งพวกเค้าจะต้องชดใช้สิ่งที่ทำกับประชาชน

……………………

หลังจากความวุ่นวายทุกๆ สี่ปี การเปลี่ยนแปลงมาถึงในปี 1991 สหภาพโซเวียตล่มสลาย และไทย ณ ขณะนั้นได้ตกลงสงบศึกจากทุกสมรภูมิ สงครามเวียดนาม สงครามที่ลาวแปลเปลี่ยนไปเป็น สงครามการค้า ในรัฐสมัยของ พลเอกชาติชาย ชุณหวัณ โดยการนำเอาคณะการทำงานของตัวเองเข้าไปมีสิทธิมีเสียงในการบริหาร(เทคโนแครตรุ่นตลาดเสรี)

ตลาดเสรีเริ่มทำงาน จนวิกฤติต้มยำกุ้งเข้ามา(เรื่องนี้ไปหาอ่านเอา)

ในมุมมองของอิสรชนนิยมนั้นมองว่า boom and bust cycle นั่นเกิดขึ้นได้ตลอดและเป็นธรรมชาติที่เราไม่เคยได้รู้จักในตลาดเสรีระดับมหภาค ถึงแม้เรื่องนี้จะมีผู้ที่ได้ประโยชน์และเสียผลประโยชน์ในโลก แต่คือ ปัญหาหลักของ Modern State ณ ยุคนั้น

จนบุคคลที่ชื่อ ”ทักษิณ ชิณวัตร“ เข้ามา

ตัวคุณทักษิณเติบโตจากการเป็นตำรวจสายวิชาการ และก็เป็นอีกคนที่โตมากับเส้นสายหรือระบบทุนนิยมสามานไทยมาเนิ่นนาน

การบริหารงาน การกล้าลงทุนหรือความรอบรู้แบบเชื้อจีน ทำให้การไต่เต้าของเค้าขึ้นมามีอำนาจทางธุรกิจนั้นทำได้อย่างน่าทึ่ง

มือนึงที่เป็นข้าราชการตำรวจ มือนึงที่เป็นผู้นำด้านธุรกิจสามาน อะไรจะหอมหวานขนาดนั้น

ด้วยแนวคิดหรือนโยบายเสรีนิยมใหม่เข้ามา การบริหารงานหลังจากปลดหนี้ คือขนมกรุบ

รัฐไปควบคู่กับตลาด เราจึงได้เห็นนโยบายที่ซื้ิอใจคนจนอย่างฝั่งซ้าย อย่าง 30 บาทรักษาทุกโรค(ที่เป็น Market Faillure) ในตอนนั้น นโยบายกอบทุนหมู่บ้าน(เหมือนเอาเงินไปแจกสมัยนี้)

ซึ่งสิ่งที่รัฐที่บริหารงานเหมือน CEOแบบนี้ มันประคองประเทศไปได้เรื่อยๆ และ ท้องถิ่นก็โตขึ้นมาได้เพราะรัฐบาลมีฝีมือในการดีลการค้ากับต่างประเทศ

และความชิบหายก็มาเยือน

ผู้พ่ายแพ้คือกษัตริย์และเหล่าทุนใหญ่ที่เกาะกินประเทศ

เนื่องด้วยความเป็นชาตินิยมที่กษัตริย์ปกครอง มันขายต่างประเทศไม่ได้ คนเค้าไม่ซื้อ ใครเค้าจะซื้อแบรนด์ของสิริกิต หากชาวบ้านมีฝีมือและไอเดียร์จากชุมชนมากกว่า

เมื่อฉันแพ้ในตลาด แต่ฉันจะชนะในความเป็นชาติ

ม๊อบชาตินิยมจึงเริ่มต้นขึ้น พร้อมขบวนการประชาธิปไตย และสงครามสีเสื้อ

ผู้แพ้ที่แท้จริงคือ ชิณวัตร และแน่นอนทุกอย่างเริ่มพังลงหลังการขึ้นมาของนายกหน้าม้า

นโยบายแก้ปัญหาที่สายเกินไปสำหรับโลกยุคโลกาภิวัฒน์ หลังเกิดวิกฤติแฮมเบอร์เกอร์ มีหรือ ที่รัฐบาลจะไม่ออกนโยบายแจกเงิน ตามการแก้ปัญหาของเคนส์เชี่ยน

นายอภิสิทแจกเช็ค 2,000 ชุดนักเรียนฟรี จนเกิดการฮั้วกันระหว่างนายทุนและโรงเรียนรัฐ

รัฐบาลยิ่งลักษณ์ ปรับโครงสร้างและแทรกแซงธุรกิจ ทุกอย่าง จนตลาดพัง

นี่มันเข้าแก๊ปชาวชาตินิยม ชัดๆ

เพราะเราบอกแล้ว globalization มันไม่ดี การขายความเป็นชาตินิยม จนการขายเสรีภาพให้ทหารเริ่มเข้ามา ในขณะที่ตัวผู้นำการประท้วงก็ดำเนินธุรกิจภายใต้เงากษัตริย์

ทุนสามานเริ่มผงาด แต่โลกาภิวัฒน์ที่แท้จริงคือ Social Media หาใช่ฉันทามตินั่นไม่

ขบวนการฝ่ายซ้ายและคอมมิวนิสต์อดีตกาลนั้นเริ่มทำลายสังคมผ่านการตั้งคำถาม ด้านเสรีภาพ การตายของกษัตริย์ชาตินิยมที่แข็งแกร่งสู่กษัตริย์ที่มีพฤติกรรมเลวทราม

ปัญญาชนที่สั่งสมประสบการณ์เริ่มลุกฮือ และ พร้อมที่จะต่อสู้กับอำนาจนิยม ขาดแต่เพียงอาวุธเท่านั้น

ซึ่งเหล่าประชาชนเหล่านี้ก็ถูกปลูกฝังจากรุ่นสู่รุ่นโดยปัญญาชนยุคก่อน หรือ ยุค 6 ตุลาคม นั่นเอง

เมื่อคุณฆ่าศัตรูผู้สร้างให้เกิดความสงบขึ้นตาย ความชิบหายนั้นก็มาในทันที

การเปลี่ยนสังคมภายใต้แล้วคิด Neo-Marxism ของอันโตนิโอ กรัมซี่ นั้นได้ผล

เราไม่ต้องการอีกแล้วทุนนิยม เราต้องการความเท่าเทียม เหมือนชาติตะวันตก และการถืออำนาจนำตามฉบับกรัมซี่ ได้ก่อให้เกิดพรรคที่เรียกตัวเองว่าเป็นเสรีนิยมขึ้นมา

การสร้างสภาวะแวดล้อมที่เหล่าทุนสามานไม่สามารถเอาชนะได้นอกจากเป็นพวกเดียวกันกับพวกใหม่เริ่มเกิดขึ้น

บทบาทของรัฐและตลาดเริ่มแปลเปลี่ยน ไปเป็นรัฐกับประชาชน เพื่อสร้างการเสรีภาพและสภาวะแวดล้อมจอมปลอม

เมื่อบทบาทเป็นแบบนี้เราจึงพบว่า ตัวของรัฐเองที่ต้องเล่นบทอนุรักษ์นิยมเทียม ซึ่งต้องสู้กับฝ่ายสังคมนิยม ในปัจจุบัน

ซึ่งเมื่อสภาพแวดล้อมเป็นแบบนี้ เราก็พอเข้าใจว่า ในประเทศเรานั้นหนีไม่พ้นเงื้อมมือของสองพวกนี้(หากอเมริกาพ่ายแพ้สงครามครั้งนี้) ก็ไร้ซึ่งอำนาจส่วนเกินหรือการควบคุมทหารภายในประเทศเรา และ ประเทศก็จะตกไปอยู่ในเงื้อมมือของอีกฝั่ง

หากเรามองดีๆ สงครามในต่างประเทศก็เหมือนรอปล่อยชนวน เหตุให้เกิด และ การที่ รัฐบาลนี้อยู่นานเท่าไหร่ การสร้างสภาวะแวดล้อมทางความเกลียดชังก็ยิ่งมากเท่านั้น ไม่ต่างกับลุงตู่ ผู้โง่เขลา

บิทคอยน์สำหรับผมนั้นมีค่าที่สุดในมุมมองนี้ และผมจะกอดมันไว้จนกว่าจะมีทางออกใหม่ ผมไม่สามารถให้เสรีภาพที่เรียกว่าการถือครองกรรมสิทธิ์อยู่ภายใต้การกำกับและดูแลของรัฐไหนได้ด้วยซ้ำ แม้แต่บ้านที่ผมอยู่ว่ามันถูกยึดไปได้ทุกเมื่อ

เสรีภาพที่ถูกพรากไปในยุคเผด็จการทหาร และ สิทธิในการพูดกำลังจะถูกพรากไปในอนาคต เราจะปล่อยให้ลูกของเรา สังคมของเราอยู่ไปเรื่อยๆ โดยที่เราไม่คิด ไม่สอนองคผืความรู้เหล่านี้ให้พวกเค้าได้อย่างไร

หากหลักเสรีภาพที่เรายึดมั่นคือการถือสิทธิ์ครองทรัพสินย์ หรือ แม้แต่การรับผิดชอบการกระทำของตัวเอง นี่ต่างหากคือสิ่งที่มนุษย์ควรมีในการกระการตัดสินใจสักอย่าง

Core value of Bitcoin is Anarcho-Capitalism นี่คือเสรีภาพของฝั่งปัจเจกชน นอกเหนือจากสิทธิ์ในการปกป้องดูแลตนเอง

ศีลธรรมและจริยธรรมนั้นควรก่อกำเนิดจากผู้ที่แข็งแกร่ง ไม่ใช่การเป็นลูกแกะของฝ่ายใดฝ่ายหนึ่ง จนเกิดศีลธรรมหมู่

#siamstr


playing with shopstr.store tonight

https://shopstr.store/npub1z8gtve683pa6nfknfv37kvfgwd6tgkc6rvtpatz5evvrc5lqpmmszk36vw


ผมขอปืนลม Marui ไปก่อนละกัน😂 ของจริงใช้ไม่เป็นน


Austrians Economic ต่างจาก Classical Economic อย่างไร?

หลายๆ คนในห้อง #siamstr มักจะเอาไปปนกัน

ซึ่งต่างจากเหล่า Bitcoiner ต่างประเทศ ที่มีมุมมองต่อ Austrians Economic ที่ค่อนข้างแข็งแรง อันเนื่องด้วยมาจากบริบท ของฝัางตะวันตกที่มีที่มาคล้ายคลึงกัน เรื่องราวเหล่านั้นถือว่าเป็นประวัติศาสตร์ย่อมๆ  ของภูมิรัฐศาสตร์ ที่สภาพสังคมนั้นก้าวหน้าไปไกลกว่าเรา

วันนี้ผมมาชี้แจงคร่าวๆ ก็คือ หลักเศรษฐศาสตร์สำนักคลาสิกนั้นมุ่งเน้นไปที่การพัฒนาทุน ซึ่งพวกเค้ามิสามารถตอบคำถามหรืออธิบายความสามารถของมนุษย์ได้ดีซึ่งเนื้อหาจะเน้นไปเชิงโครงสร้างวิธีการในการพัฒนาทุน

ส่วนเศรษฐศาสตร์สำนักออสเตรียนจะมุ่งเน้นไปที่คน และมองว่าการเจริญก้าวหน้าคือการแลกเปลี่ยนซึ่งทรัพยากรณ์ของกันและกัน

ในหลักคิดด้านเศรษฐศาสตร์สำนักคลาสิกมุ่งเน้นให้ความสำคัญโดยตัวของปัจเจกบุกคล และองค์กรณ์นิยม ซึ่งมองว่าทุกอย่างยังถูกขับเคลื่อนด้วยความเป็นชาติ ซึ่งจะพาเราเข้าสู่สิ่งที่เรียกว่า “รัฐชาติ” สมัยใหม่ และการมองความยิ่งใหญ่ที่ส่วนต่างๆ

ทางด้านเศรษฐศาสตร์ออสเตรียนจะมุ่งเน้นเรื่องของตัวกลาง และวิเคราะห์เศรษฐศาสตร์ระดับมนุษย์

ซึ่งทั้งสองสำนักนั้นไม่ค่อยเน้นเนื้อหาไปที่ตัวเลขเสียส่วนใหญ่

ในทางกลับกัน สำนักเคนส์เชี่ยน และ สำนักชิคาโก้ จะมุ่งเน้น ในการวิเคราะห์ตัวเลขในการบริหารผ่านองค์กรณ์กลางเสียมากกว่า

เรื่องที่ต่างกันของสำนัก ออสเตรียน และ คลาสิกอีกเรื่องก็คือ Maginal Utility ซึ่งอธิบายเรื่องเงินได้เป็นอย่างดี


แต่ระบบ logout ยังไม่มีป้องกันอะไรเลย แบบนี้ลูกน้องอาจlogout กระเป๋าเราแล้วใส่ wallet ตัวเองแทน


เคยเจอปลาวาฬหลังเหลือง


เนื่องจากตัวผมนั้นเรียนรู้ ตระหนักรู้หลายสิ่งหลายอย่างด้วยตัวผมเองเป็นส่วนใหญ่ จากประสบการณ์ส่วนตัว จากความผิดพลาด ฯลฯ หากเป็น "เรื่องคน" ผมจึงให้ความสำคัญกับสิ่งที่เรียกว่า "Mentality" เป็นหลัก

ส่วนทักษะหรือความรู้นั้น มันเรียนทันกันได้ ฝึกกันได้ในภายหลัง ซึ่งนอกจากต้องใช้เวลาสักหน่อยแล้ว พวกเขาก็จะได้รับโอกาสในการแสดง POW ไปในตัวด้วย

ต่อให้ผมต้อง "นำ" ผมก็ไม่ชอบบังคับขู่เข็ญหรือออกคำสั่ง แสดงกล้ามดากกับใครพร่ำเพื่อ ต้นทุนที่ดีทางด้านความรู้สึกนึกคิดและจิตใจนั้น จะทำงานร่วมกับผมได้ง่าย หากเป็นภาษาฟุตบอล เราจะเรียกมันว่า "Team Chemistry"

ดังนั้น.. เมื่อมีโอกาสต้องคัดสรร คัดกรอง หรือเลือกเฟ้นผ่านการสัมภาษณ์หรือค้นหา ผมมักจะให้ความสำคัญกับการสำรวจ "Personality & Mindset" ของคนเป็นเรื่องหลัก สิ่งนี้เป็นพลังแฝงที่ส่งให้คนกลายเป็นพระเจ้าได้เลย (เวอร์ไปนิด)

ชุดความคิดและทัศนคติที่ดีจะช่วยพัฒนาคนกากให้เป็นคนเก่ง เปลี่ยนคนเจ็บให้สามารถฮีลตัวเองได้ นอกจากนี้พวกเขายังสร้างเครือข่ายพลังบวกกันขึ้นมาเองได้อีกด้วย เพราะต่างคนต่างก็ส่งต่อคุณค่าด้านดีไปสู่กันและกัน

เคมีที่แตกต่าง เพียงหนึ่งเดียว สามารถทำลายยอดเขาหิมาลัยได้ราวกับหิมะถล่ม เป็นม้าโทรจันที่ไม่ควรเปิดประตูเอาเข้าเมือง ซ้ำยังเติมภาระที่ไม่จำเป็นให้กับคนอื่น ๆ ในทีมด้วย บ่อนทำลายองค์กรจากภายใน

ซึ่งถ้ารู้แบบนั้นเราจะเลือกเขามาทำไม?

เมื่อตรวจสอบจนแน่ใจแล้วว่า "เคมี" เข้ากันกับทีมได้ (ผมไม่ได้กำลังหมายความแค่เพียง Right Shift นะครับ) เราก็เริ่มให้เวทีกับเขาได้แสดงศักยภาพของตัวเอง

ส่วนตัวผมมีวิธีที่จะรู้ว่าใครมีต้นทุนทักษะอะไรประมาณไหน ผมจะเสริมแค่บางอย่างเพื่อพาพวกเขาไปสู่เป้าหมาย หรือไม่ก็ทำตามไอเดียของคนที่มีศักยภาพสูงกว่าเรา คำว่าลงเรือลำเดียวกันและช่วยกันพายก็คงไม่เกินเลยนัก ใครถนัดตรงไหนก็ควรได้ทำหน้าที่นั้น

คนที่ทัศนคติดีและเคมีเข้ากัน พวกเขาเรียนรู้และสร้างวัฒนธรรมองค์กรได้ไม่ยาก และสิ่งนี้จะไม่เคยเป็นปัญหาเลยสำหรับเรา เพราะวัฒนธรรมองค์กรที่ดีควรมาจากผลรวมของแต่ละปัจเจก ผ่านการหารือแลกเปลี่ยน ไม่ใช่การกำหนดกฏเกณฑ์และทึกทักเอาเองของคนเป็นนาย

พวกเขาจะออกแบบมันร่วมกันเองเพื่อพาทั้งทีมไปสู่ความสำเร็จ เพื่อพาตัวเองให้อยู่ร่วมกันกับผู้อื่นได้อย่างผาสุก และเราต้องเข้าใจว่า Culture คือสิ่งที่วิวัฒน์ตัวเองได้ Cult ที่ดีไม่ควรถูกเรียกว่ามาจากพวกไดโนเสาร์

เราพานพบเพื่อลาจากกันในวันหนึ่ง..

เรื่องธรรมดาและเป็นสัจธรรมที่มักจะเกิดขึ้นกับทุกกิจการ มีคนเวียนเข้า-เวียนออกซึ่งถูกขับเคลื่อนจากเหตุและผลนานัปการ ไม่มีตำราเล่มไหนให้คำแนะนำกับเราได้ดีพอในเรื่องพวกนี้

เมือมันไม่มีเราจึงต้องเขียนขึ้นมาเอง..

ผมอาจโชคดีที่ทั้งชีวิตที่พบกับคนมาหลายประเภท หลากหลายวรรณะและอาชีพ ทั้งหมดนั้นยังไม่สำคัญกับการ "เข้าใจตัวเราเอง"

เราสามารถวิเคราะห์ตัวเองได้ว่า เราให้ Royalty กับสิ่งใดสิ่งหนึ่งมันเพราะอะไร เราเลือกจะเปลี่ยนอนาคตหรือฝากมันไว้กับองค์กรไหนสักแห่งมันเกิดจากอะไร เราจากลา ตัดพ้อ อยากหนี ภูมิใจ ฯลฯ มันเกิดขึ้นเพราะอะไร?

มนุษย์ถึงแม้นจะแตกต่างกัน แต่รากเหง้าของพวกเราก็แทบไม่ผิดแผกไปจากกันสักเท่าไหร่นัก

เมื่อผมเข้าใจแรงผลักดันและแรงจูงใจของคนในแต่ละด้าน มันช่วยให้ผมสามารถค่อย ๆ ออกแบบ "งานที่ใคร ๆ ก็อยากทำ" ขึ้นมาได้ มันไม่มีอะไรมากไปกว่าการหาตรงกลางระหว่างองค์กรและคตในทีม จุดที่ทุก ๆ คนจะมีผลประโยชน์และความสุขร่วมกัน

บางคนเรียกว่ามันว่า ทฤษฎีเกม แต่ผมจะไม่เรียกแบบนั้น ผมอยากตีกรอบมันให้กว้างออกไปอีก ผมจะขออธิบายมันใหม่ว่า มันมาจาก "Spontaneous order" ที่ส่งผลให้เกิด "Collective outcome" ที่ดันเข้ากันได้ดักับ "Self interest" ของแต่คน..

สัมพันธ์ภาพที่เกิดขึ้นไม่จำเป็นต้องพึ่งจิตวิทยาหรือสาลิกาลิ้นทอง มันพึ่งหัวใจและความสามารถในการฟังของเราเป็นหลัก

อย่างไรก็ตาม.. มันจะมีวันที่เราคงต้องพลัดพราก ไม่ว่าเหตุผลจะเป็นอะไร เราไม่ได้มีหน้าที่มานั่งจ่อมจมหรือคร่ำครวญในสิ่งที่เกิดขึ้น.. การเสียคนสำคัญไปอาจมีอาณุภาพทำลายองค์กรได้อย่างรุนแรง แต่เราต้องไม่ลืมว่าอาณุภาพของมันยังแรงได้ไม่ถึงครึ่งของ "Prepared mind"

ด้วยสิ่งที่ผมได้ทำการสาธยายไปแล้วทั้งหมด.. สิ่งหนึ่งที่เราจะได้รับค่อนข้างแน่คือ "ความรัก" ซึ่งเป็นสิ่งที่จะปกปักรักษาเราไว้จากความผิดหวัง ความรักที่คน ๆ หนึ่งมอบให้องค์กรนั้น มันทำให้เขายอมได้ที่จะส่งต่อคุณค่าในตัวเองไปสู่คน ๆ อื่น

แม้เขาจะรู้ว่าอนาคตของตัวเองมันอยู่ที่อื่น ไม่ใช่ที่เรา แต่เพราะความรัก มันจะทำให้เขา "ไม่อยากทำร้ายเรา" ไม่อยากให้การจากลาของตัวเขาเองมาสร้างปัญหาให้กับบ้านหลังเก่าของตัวเอง เขาจะทำทุกอย่าง เตรียมการไว้แต่เนิ่น ๆ เพื่อให้แน่ใจว่า ระบบจะ Decentralized เพียงพอและไม่มี Single point of failure

การฝึกฝนคนรุ่นใหม่ การส่งต่อทักษะและประสบการณ์ขะเกิดขึ้นเองโดยไม่จำเป็นต้องมีใครร้องขอ เพื่อให้แน่ใจว่า ต่อให้เฟืองหายไป 1 ชิ้น เครื่องยนต์จะยังขับเคลื่อนต่อไปได้ดี และแน่นอนว่า การจากลาแบบมี Testimonial คือสิ่งที่ใคร ๆ ต่างก็ปรารถนาจะสัมผัสมัน

เรื่องนี้จะไม่เกิดขึ้น ถ้าผู้นำยังไม่เชี่ยวชาญในการ "คัดคนที่ใจ"

ผมทำอะไรไม่ได้ นอกจากยอมรับ และอวยพรส่งให้เพื่อนของเรามีอนาคตที่ดี คุณจะทำอะไรได้หากเขาส่งต่อ Legacy ทุกอย่างให้คนข้างหลังแล้ว คนดีจะไมอยากทิ้งขี้ไว้ให้คุณ

คุณจะไม่ถามผมว่า "คนดี" แยกแยะยังไง ถ้าคุณเข้าใจ Low time preference คุณมีเวลามากพอให้ตัวเองได้สำรวจใครสักคน จนกระทั่ง Verify เขาได้ว่าไม่น่าใช่ คนพาล

ผมพยายามเขียนในมุมที่พี่ปั้มไม่ได้เมนชั่นถึง เพื่อให้การส่งต่อคุณค่าในเรื่อง "Man management" ของโน๊ตนี้ได้มีอรรถรสมากขึ้น.. เรื่องนี้มักไม่ใช่สิ่งที่ผมมองว่ามันจะสร้างปัญหา กลับกัน.. ผมคิดว่ามันคือความท้าทาย

ผมเป็นพวกเบื่อง่าย หน่ายเร็ว และไม่ชอบอะไรที่จำเจ ความท้าทายทำให้ผมรู้สึกกระชุ่มกระชวย ผมรู้สึกดีเสมอเวลาที่เจอกับเรื่องพวกนี้ เพราะถ้าผมข้ามมันไปได้ มันไม่มีอะไรมากไปกว่าผมจะกลายเป็นคนที่ดีขึ้น

เพราะถ้าความท้าทายกำลังสร้างปัญหาให้กับคุณ คุณอาจไม่ใช่คนที่ผมจะสนใจตั้งแต่ต้นอยู่แล้วล่ะ..

ขอบคุณพี่ปั้มที่จุดประกายหัวข้อดีๆ ให้พวกเราได้แลกเปลี่ยนกัน ผมอยากเรียนรู้จากประสบการณ์และมุมมองของท่าน ๆ อื่น ๆ ใน #Siamstr #SiamstrOG เหมือนกันนะครับ


คอขวดแรกที่เถ่าแก่ผ่านกันไม่ค่อยได้คือ การมีลูกจ้าง

สำหรับผู้ประกอบการส่วนใหญ่เป็นที่รู้กันดีว่าปัญหาหนักใจที่สุดในการดำเนินธุรกิจ ที่มีอยู่ตลอดและจะคงอยู่ต่อไปไม่ว่าขนาดไซส์ของกิจการคุณจะใหญ่แค่ไหน มันคือปัญหาเรื่อง”คน”

ในวันที่คุณสร้าง POW อะไรซักอย่างมามากพอจนกลายเป็น product และมีคนเริ่มให้ค่ากับมันแล้ว คุณรู้ดีว่าคุณสามารถสร้างรายได้ได้แต่คุณไม่สามารถทำมันคนเดียวได้ คุณก็เลยเริ่มจ้างคนมาช่วยคุณทำงาน

จากนั้นความวุ่ยวาย 108 ก็เกิดขึ้น พนักงานที่คุณเริ่มรับสมัครเข้ามา โดยส่วนใหญ่จะไม่กลับมาทำในวันที่สอง ที่กลับมาก็จะอยู่ได้ไม่เกินอาทิตย์ และที่เหลือทั้งหมดจะออกหลังจากรับเงินเดือน เดือนแรก

คุณจะไม่สามารถคาดเดากำลังผลิตของคุณได้เลย เพราะเดี๋ยวก็มีคนช่วยเดี๋ยวก็ไม่มี

หลังจากมีคนเข้าออกผ่านไปนับสิบ อาจจะมีซักคนที่พอจะทำงานกับเราได้ เราเริ่มสอนงานเค้ามากขึ้น เริ่มแบ่งเบางานได้มากขึ้น เริ่มกลายเป็นคนสำคัญขององค์กร แล้ววันนึงเค้าก็ลาออก…

ออกไปเปิดเอง ได้ผัวรวย ถูกหวย พ่อไม่สบาย ต้องดูแลแม่ ปัญหาหาของพนักงานทั้งหมดแม่งกลายเป็นปัญหาของคุณทันที คนในครอบครัวพนักงานแทบจะกลายเป็นคนในครอบครัวเดียวกับคุณ ที่คุณต้องปวดหัวไปกับเค้าด้วย

แล้วคุณก็ต้องเริ่มต้นนับ 1 กับกระบวนการหาพนักงานคนใหม่อีกครั้ง

ยังไม่รวมปัญหาจุกจิกกวนใจ ประเภทพนักงานไม่ชอบหน้ากัน แอบจีบกัน กินแรงเพื่อน แอบอู้ ลักขโมย ไปจนถึงฉ้อโกงองค์กร

ทั้งหมดมันไม่เกี่ยวกับโปรดักส์หรือบริการที่มาจาก POW ของคุณเลย แต่คุณต้องเอาเวลาและพลังงานมาจัดการกับเรื่องพวกนี้ มันชะลอ productivity ของคุณมาก

เถ่าแก่ส่วนใหญ่ก็เป็นแบบนี้  อาจจะเพราะเคยผ่านกระบวนการนี้มาหรือเคยได้ยินคนอื่นๆเล่าให้ฟังจนขยาดกับการมีพนักงาน บางคนไม่แม้กระทั่งเริ่มมีลูกจ้างคนแรกด้วยซ้ำ

แม่ผมเริ่มทำขนมที่บ้านตั้งแต่ปี 40 โดยมีคุณพ่อเป็นลูกมือ ทำกันอยู่ 2 คนเป็นเวลาหลายปีมาก งานขนมเป็นงานที่หนัก ยิ่งช่วงปีใหม่นี่หนักมาก พ่อผมจำเป็นต้องนอนตี 2 ตื่นตี 4 แล้วทำขนมต่อไปจนถึงตี 2 อีกวันนึ ทำแบบนี้วนๆไปหลายวันในช่วงนั้น แล้วที่โหดร้ายก็คือ กำลังผลิตของ 2 คนที่ทำทั้งวันทั้งคืน ไม่สามารถสร้างรายได้พอเลี้ยงครอบครัวได้

ผมเคยถามอยู่บ่อยๆว่าทำไมไม่หาลูกจ้าง คำตอบก็จะวนๆไปแบบที่เราเคยได้ยินกัน “วุ่นวาย ไว้ใจไม่ได้ เดี๋ยวเข้าเดี๋ยวออก เราจ้างไม่ไหวหรอก ของเรามันก็แค่ขนม มันไม่ใหญ่โตอะไรขนาดนั้นได้หรอก”

สุดท้ายพ่อก็ยอมหาคนมาช่วยนะ แต่ตลอด 10 กว่าปีที่ทำกันมา ไม่เคยมีพนักงานเกิน 1 คน
และไม่เคยมีคนไหนอยู่ 3 เดือน

ทางออกส่วนใหญ่ของเถ่าแก่คือ เอาคนในครอบครัวมาทำ เพราะคิดว่าควบคุมได้ ไว้ใจได้
หารู้ไม่ ปัญหาหนักกว่าเดิมอีก พนักงานยังไล่ออกได้ แต่พ่อลูกเลิกเป็นไม่ได้

ยิ่งถ้าใช้ระบบกงสีแล้ว สุดท้ายพังในไม่เกินรุ่นที่ 3 ยิ่งคนในกงสีเริ่มเยอะ แทนที่จะมีคนช่วยกันสร้าง productivity กลับกลายมีแต่คนช่วยกันใช้เงิน ไม่นานรายได้ของกงสีก็เลี้ยงคนทั้งหมดไม่ไหว

อย่าเพิ่งเข้าใจผมผิด จริงๆแล้วธุรกิจครอบครัวรวมถึงระบบกงสีเป็นระบบที่ผมซื้อไอเดียนี้มาก ความผิดพลาดไม่ได้อยู่ที่ตัวระบบ แต่อยู่ที่ผู้นำที่บริหารจัดการ

ระบบนี้ควรจะดี เพราะมันเป็นไปได้มากกว่าที่คนในตระกูลจะมีความเชื่อร่วมกัน ช่วยกันพัฒนากิจการ มากกว่าที่จะต้องพึ่งพาคนนอก

แต่ไม่ต่างจากการบริหารประเทศเลย ผู้นำส่วนใหญ่เลือกที่จะรวบรวมอำนาจเบ็ดเสร็จและผลประโยชน์ไว้กับตนเองแต่ฝ่ายเดียว มันมีทางเลือกไม่มากนักสำหรับคนที่เหลือในองค์กร จะเลือกเดินตามผู้นำแบบจำยอม ทั้งในมิติเรื่องรายได้ แนวความคิด การเติบโต หรือจะเลือกแยกตัวออกไปรับความเสี่ยงเองทั้งหมด

ที่บ้านผมเองก็ไม่ต่างกันนัก หลังจากช่วยกันทำงานมา 4-5 ปี ครอบครัวผมเองเริ่มขยาย ลูกสาวผมเริ่มโตขึ้น ผมกำลังจะมีลูกคนที่สอง ต้องการค่าใช้จ่ายที่มากขึ้น และกังวลเรื่องความมั่นคงของครอบครัวในอนาคต

ผมพยามคุยไอเดียการเติบโตของร้านและการแบ่งสรรค่าใช้จ่ายให้กับคนในครอบครัวกับพ่อ และมันทำให้เราทะเลาะกันบ่อยมากกกก สุดท้ายก็คงเหมือนๆกับบ้านอื่น ผมต้องออกมาทำร้านของผมเองแบบและก็ออกมาไม่สวยเท่าไหร่นัก

ปัญหาหลักของผู้นำครอบครัวรวมถึงองค์กรต่างๆก็คือไม่เข้าใจ game theory ไม่สร้าง skin in game ให้กับคนที่เข้ามาช่วยกันทำงาน

จริงอยู่ว่า POW ที่พวกท่านสร้างมามันสร้าง value ให้กลับตลาดได้แล้ว แต่โดยวิธีคิดของเถ่าแก่ส่วนใหญ่ ไม่เปิดโอกาสให้คนรุ่นต่อไปเอา POW ของพวกเค้ามาต่อหาง มันเป็นไปไม่ได้เลยที่จะมีสายของ POW ที่ยาวขึ้น และสุดท้ายมันจะแพ้ให้องค์กรที่มีสาย POW ที่ยาวกว่า

ผมโชคดีผ่านเรื่องนี้ไปได้เพราะได้พิสูจน์อะไรหลายๆอย่างให้ที่บ้านเห็น พร้อมๆกับพยามขายไอเดียเรื่องความเป็น unity อยู่ตลอดเวลา

สิ่งที่แก้ไขปัญหาเรื่องนี้ของผมได้คือบริหารธุรกิจครอบครัวแบบบริษัท คือจดบริษัทกันจริงๆเลย ทุกคนมีสัดส่วนหุ้นที่ชัดเจน จัดส่งรายได้และเสียภาษีถูกต้องทั้งหมด ตัดเรื่องที่พี่น้องต้องมาทำงานกันด้วยความเชื่อใจออกไปได้เกือบหมด

ผมสร้างระบบการจ่ายรายได้แก่พนักงานเป็นแบบปันผล ทำให้ทุกๆตำแหน่งต้องมี skin in the game กับงานที่ตัวเองรับผิดชอบ มีส่วนได้ส่วนเสียร่วมกัน ปัญหาเรื่องคนที่ผมเล่ามาข้างต้นหายไปเกือบหมด(ไม่หมดหรอก แต่ดีขึ้นเยอะมาก) turn over ของพนักงานน้อยลงไปมาก ผมเหลือเวลาไปสร้าง POW ของผมได้อีกมากมาย

ทำแบบนี้มันกำไรน้อยมาก แต่ยั่งยืนกว่า สบายใจกว่า
“time preferences ของคุณต่ำแค่ไหนล่ะ”

หวังว่าใครที่อยู่ใน position เดียวกับผม หรือกำลังเจอปัญหาคล้ายๆกับที่ผมเจอคงจะได้ไอเดียบ้าง

อยากได้ละเอียดๆเจอกัน #east101 ผมเล่าได้ทุกเรื่อง ถามได้แบบไม่ต้องเกรงใจ

GN
Countdown
432 blocks left until #east101
#Siamstr

https://image.nostr.build/84b4df6d0d6597e7921be909d6bf0f6f755f380136549f50f7ae635445977e07.jpg
---
Wherostr | https://wherostr.social/g/w4r9xvxjv
Duck Duck Go Maps | https://w3.do/Yia0wmO5
Google Maps | https://w3.do/ddcAvJxk


มันมีคนแบบนั้นจริงหรอ


ถ้า bull run จะโดนตามถึงบ้านมั้ยเนี่ย


Find here the FREE to use images @nostr.build #grownostr (more will follow) #siamstr #nostr #plebchain

https://nostr.build/creators/creator/?user=112 https://i.nostr.build/Ev0x.png


สำหรับผมเบเกอรี่มันคืองานคราฟ มันคืองานศิลปะมันต้องอาศัย proof of work ไม่ต่างจากสเต็กชิ้นเยี่ยม แต่การพยายามลดต้นทุนของอุตสาหกรรมอาหาร fiat เพื่อผลิตเบเกอรี่คุณภาพต่ำในปริมาณมากๆได้ ผู้คนจึงได้ติดน้ำตาลติดรสหวาน บริโภคผลงานคุณภาพต่ำที่ไม่คุ้มค่ากับราคาที่เสียไปและสุขภาพที่ต้องแลก


เนื่องจากบทความ IMF เขียนจบแล้ว แต่พึ่งมีเวลาเริ่มอ่าน ตอนนี้อ่านไปได้ 3 ตอน บอกตามตรงว่า มันหนักอึ้งมาก มันท่วมท้น โสโครก และน่าขยะแขยง
#siamsrt #siamstrOG


ทำไมใน Primal มันจำกัด # บางอันอย่าง #ตลาดทุ่งม่วง หรือ #สภายาส้ม
#siamstr


Proof of Love


ตั้งแต่ผมศึกษา bitcoin ชีวิตผมง่ายขึ้นเยอะ ผมมีเป้าหมายในชีวิตที่จับต้องได้ก็เพราะ bitcoin สบายใจสบายตัวมากขึ้นก็เพราะศึกษา bitcoin ฉะนั้นลองดูนะครับ เพื่ออะไรๆจะดีขึ้น เวลามีค่าศึกษา bitcoin


มีคนเคยเปรียบเทียบว่าการพยายามวัดผลของ quantum entanglement นั้นเหมือนการที่หัวหน้าเดินเข้ามาในห้องทำงาน เห็นพนักงานทุกคนนั่งอยู่หน้าจอ ตั้งใจทำงาน แต่พอหัวหน้าคนเดิมเดินออกนอกห้อง ทันที่ที่ประตูปิดลง พนักงานบางคนลุกออกไปกินขนม บางคนไปห้องน้ำ บางคนนั่งเม้ากัน บางคนเล่นเกม

หัวหน้าคนนั้นไม่อาจสามารถวัดผลการทำงานของพนักงานแบบ realtime แต่มันสามารถวัดผลได้ โดยผลลัพธ์นั้นเป็นเพียงความน่าจะเป็น ความน่าจะเป็นนั้นวัดผลออกมาได้ผ่าน productivity ที่ได้รับมา

น่าเสียดายที่ในกล่องใบนั้นของเชอโรดิงเงอร์มันไม่มีกล้องวงจรปิด #siamstr https://image.nostr.build/70404c699ef95f6d804a4caf707cb9ee59f876839b614f0702a0a707e8da5cb4.jpg


นับถือครับ🙇


"ราคาเฉลี่ยของบ้านในสหรัฐอเมริกาในปี ค.ศ. 1915 อยู่ที่ 3,500 ดอลลาร์ ส่วนในปี ค.ศ. 2021 ราคาอยู่ที่ 269,039 ดอลลาร์ หมายความว่าราคาบ้านมีอัตราการเจริญเติบโตแบบทบต้นอยู่ที่ 4.18% ต่อปีมานานกว่า 107 ปี แต่ถ้าระบบมาตรฐานเฟียตมีการกำหนดอุปทานเงินให้คงที่มาตั้งแต่ปี ค.ศ. 1914 และราคาสินค้าต่าง ๆ กลับลดลงในอัตรา 2% ต่อปีแทน ราคาบ้านในสหรัฐฯ โดยเฉลี่ยจะอยู่ที่ 411 ดอลลาร์ในปัจจุบัน และยิ่งหากเงินดอลลาร์มีปริมาณอุปทานน้อยกว่านี้อีก ระดับราคาสินค้าต่าง ๆ ก็จะต่ำกว่าที่มันเป็นอยู่ในปัจจุบันเป็นอย่างมาก แม้จะแน่นอนว่าระดับรายได้ก็จะต้องต่ำลงมากด้วยเช่นกัน

แต่การที่ราคาสินค้าลดลงเรื่อย ๆ นั้นหมายความว่าเราจะเข้าถึงสินค้าได้ง่ายขึ้นเรื่อย ๆ เมื่อเวลาผ่านไป และหมายความว่าเงินที่เก็บออมไว้จะสามารถซื้อสินค้าได้มากขึ้นในทุก ๆ ปี เช่น เงิน 411 ดอลลาร์ในปี ค.ศ. 1915 อาจเพียงพอให้คุณปู่ของคุณสามารถซื้อได้เพียง 12% ของบ้านหลังหนึ่ง แต่หากคุณปู่เก็บออมไว้และส่งต่อมาให้คุณ คุณจะสามารถซื้อบ้านทั้งหลังได้ในวันนี้ หรือเศษเงินของทวดของคุณก็จะเพียงพอที่จะเลี้ยงคุณได้ทั้งชีวิตนี้

โลกที่ราคาสินค้าลดลงจะสร้างแรงจูงใจอันแรงกล้าในการเก็บออมเพื่ออนาคต เราทำได้แต่จินตนาการว่าคุณภาพชีวิตในวันนี้จะดีขึ้นได้มากขนาดไหน หากมนุษยชาติไม่ได้ประสบกับปัญหาเงินเฟ้อที่เกิดมาจากเงินเฟียต"

- The Fiat Standard บท 12 : บทวิเคราะห์ความคุ้มค่าของระบบเฟียต -

คนแม่งบ่นทุกปีทุกวันว่าของแม่งแพง เศรษฐกิจแม่งเหี้ย แต่เสือกไม่เคยถามว่า "สาเหตุแม่งเพราะอะไรวะ?" คงเป็นเพราะคนใช้เงินเฟียตอากาศ "ทาส" กันมากว่าร้อยปีจนสมองเสื่อม มองไม่ได้ไกลเกินปลายจมูก ได้แต่ก้มหน้าทำงานหนักเป็นหนูติดจั่นไล่ตามฝันจอมปลอมสไตล์ American Dream

ก่อนจะรู้ตัวอีกทีก็แก่เฒ่าหมดแรงและป่วยตายไป โดยไม่แทบไม่ได้สร้างคุณค่าอะไรทิ้งไว้ให้กับโลกใบนี้เลย

#เวลามีค่าศึกษาบิตคอยน์
#siamstr
#siamstrOG

เวลามีค่าศึกษาบิตคอยน์


สรุปแสงเป็นคลื่นหรือเป็นอนุภาค?🤔


แล้วขายไป1500ชิ้น ในโหลนั่นใส่อะไรไปด้วยรึป่าวเนี่ย😂


กรณีนี้อาจต้องเพื่อสกิล edit ครับ เขาสอนให้เรามี PoW เราต้องมีสกิลที่เหนือความต้องการของตลาด ฮึบไว้ครับ💪🏻สู้ๆ🔥


แนะนำคุณพ่อบ้านใช้โหมด portrait แสงธรรมชาติ เพิ่มแสงเล็กน้อย จะเพิ่มโอกาสถูกหวยจาก1/10 เป็น 4-5/10 ได้ไม่ยากเย็นนัก